text:
終於重回勝軌,三球輕取護級球隊新特蘭.今場當然有抵讚之處,但主要係因為黑貓真係踢得太差喇,再咁落去領隊莫耶斯準備四年內三度被炒魷.
新特蘭無效仿西布朗局部壓迫嘅踢法,反而指示球員向曼聯整個中後場施壓,我認為係幾不智.只講個人技術曼聯當然高一班波,新特蘭嘅中場幫忙堵住後面都吃力,仲點敢壓上去大範圍迫搶呢?結果得兩個前鋒去追六個曼聯球員嘅傳球空間,嘥力之餘又得唔到回報.
呢場波中場咁多空間上腳,調整節奏,仲有時間等埋隊友走位先甩個波,就知道莫耶斯捉錯棋.
曼聯排出倒三角嘅中場中,普巴同費蘭尼成為左靴里拉嘅高強度屏障,直接解放左佢嘅活動範圍.係缺乏馬達嘅致命直線下,靴里拉嘅活力都係一把唔錯嘅武器,何況米希達恩都需要搵人做短傳接應.
呢個戰術嘅另一特點係無論普巴同費蘭尼都會刻意地限制自己係前場嘅活動.
以往總會見到普巴盡量參與每一個攻勢,想為球隊交出致命傳送或者係直接埋門,但亦曾經多次因為心雄而失去控球權自亂陣腳.呢場見到佢非常清楚自己嘅崗位,無過份上腳令自己陷入危機之中,仲好留意住自己同靴里拉嘅距離,務求做到第一個支援佢幫佢解圍嘅隊友.
費蘭尼係三人之中已經企得最前,但亦有執行好自己嘅任務,除左偶爾走入十八碼點提供傳中嘅選擇外,大部份時間都留守係三十碼嘅區域.
靴里拉今場踢得咁生,其實係因為同隊友交換左無名英雄嘅角色.佢閱讀球賽嘅能力同卡域克不相伯仲,而且仲可以插入禁區助攻,要佢演活中場大腦嘅角色,佢合格有餘.只要有足夠嘅保護,或者下季買入到一個純防中,相信佢會愈黎愈多機會.
講到咁犀利,其實頭兩個入波都係單靠個人技術,呢個戰術可以走到幾遠就要受多啲考驗先再下定論.相反,對住新特蘭呢隊榜尾波都睇得出有好大改進空間.
獲外界高度評價嘅拜利,攔截準硬淨腳下功夫好,成個大隻版李奧費迪南咁,但我就認為佢同李奧仲有一段距離.今場佢又同門將羅美路有一下誤會,雖然無造成失波,但有今季有一路睇波嘅話都知道呢種情況出現過好幾次,當中包括識聽佢講西班牙文嘅迪基亞同靴里拉.
如果佢要成為後防領袖,必先要係溝通方面下苦功,否則單對單有幾叻都係徒然嘅.
另外一樣抵罵嘅係,當球隊領先二比零,去到六十分鐘嘅時候突然間失去集中力,無論攻守都踢得好求其,兩三次人多打人少嘅機會都把握得好差,差到連射門都構成唔到.一直坐係教練席嘅犘連奴終於忍唔住出黎嗌醒班球員,同時換入要爭取表現嘅馬素爾同拉舒福特,隊波先重新積極起黎.最後福仔都打破接近兩個月嘅入球荒,幫紅魔錦上天花.
四月最輕鬆嘅日子已經過去,曼聯究竟會雙線博盡定係作出取捨,就睇下今個星期主場贏唔贏到車路士.我地狀態固然未夠好,但係奧脫福咩事都有可能發生!


c: text/html

text:
蕩失路
「地圖」
每個人嘅人生都總會有行錯路甚至乎蕩失路嘅時候.人因為生唔係一張地圖,不過有起點同終點,但係我哋唔會有自動導航話俾你聽點樣行,與此同時亦都無地圖同指南針!所以點樣行其實無人話到俾你聽,當然沿途上會遇到好多人同事,有時係指路明燈,有時就令你更加迷失.好多時就算知道方向,只不過條路又未必咁易行,與此同時亦都只可以靠自己嘅能力撐落去.
「人生」
其實蕩失路無嘢驚,最驚嘅係無方向.以前做嘢都會有一個明確嘅目標,知道每一步點樣行,但係今年真係完全蕩失路.兜兜轉轉都仲未搵到出口,有時以為見到曙光,點知又係幻象.真係唔知幾時先至可以走出嚟個迷宮,所以只可以繼續搵出路.時間不饒人,今年仲有幾個月就完結,基本上已經兜圈兜咗近一年,真係要快啲搵到正確嘅方向,離開嚟個鬼地方.
「資源」
係蕩失路嘅時候其實最緊要就係唔好亂,因為自亂陣腳就更加搵唔到出口.而且好多時資源有限,如果唔快啲搵啱方向,總有一日啲資源就會用晒.當然沿途可以搵唔同嘅資源去繼續維持,只係嗰啲資源可以維持到幾耐就真係無人知.出路唔係得一個,如果向好方面諗,或者兜咗去一個比原來仲好嘅地方.大前提就係要係資源耗完之前一定要搵到嚟啲出口,如果唔係真係死咗都無人知
Originally published at Kenneth Kwok (郭嘉俊).

robotstxt: allowed

filter: keep


text:
做一樣野如果想做得好,一般人黎講都會盡量想考慮周詳.
可能要經過一番既思考,然後開始將自己既想法寫出黎,做成一個大綱,然後再三推敲同改動,然之後先開始動手,每一個步驗都盡量工細,盡量減少會出錯同埋令到完成品降低質素既機會.然後做完之後,又要再去檢討,番兜,作最後潤飾.做好多野都一定要經過一個咁既過程,寫文只係其中之一.
對於唔熟悉或者唔拿手既領域,要思慮既野更多,要擔心不足既野亦都係,於是準備既功夫就更加長.好多人可能係動筆果陣,大概都未知道自己係想寫D咩,只係寫到邊行到邊.又或者永遠都開唔到頭.又或者寫到一半,發覺效果並唔係當初所想咁.於是可能就會中道放棄,或者又要重頭做起.好可能到頭來都得唔到一樣自己覺得滿意既野.
如果單純快而言,當然要一切都以速度黎考慮.首先,你要有不錯既打字速度.第二,你要壓縮自己既思考時間.例如,可唔可以完全唔作任何準備就可以寫到文,直到完?又例如,可唔可以寫完已經唔駛點睇同改就可以即刻出街?當然,咩都唔做細部處理,出黎既質素當然會參差.可能會白字連篇,可能會詞不達意,可能會1999.但如果只係講快,就一定要盡量做到不加思索.情況同打機要追求效率一開始咁差唔多.
不加思索聽落好似好易,但係要係腦好似無思考下已經完成自己想做既野,其實需要既係長時間既訓練(好似係).網上用呢個account 寫文,只係佔左我一生寫作時間好短既一個部份.大部份人寫字既數目,通常都唔係真係好多.好少有人會真係曾經經歷過一D日寫夜寫既歲月.呢D野真係無任何捷徑,完全好似會長直拳練上每日一萬次咁.或者咁講,我寫第一個字,有時已經知道最後一個字終點係邊(吹,繼續吹.jpg).
由一百字既散文,以至上十萬字既小說.當然不可能話所有細節都可以一開始就了然於胸,但感覺係實在既,而且寫起黎係相當有自信既.如果乜都要諗同改,就當然會犧牲時間.情況好似做體操咁,一連串既動作都好複雜,點解運動員可以好流暢同無失誤咁完成?就係因為已經訓練左一千次一萬次等等.
但文黎講,快唔係一切.快都可以係垃圾.我會承認自己啤出黎既野,大部份都係垃圾.當然再講點樣寫起黎快,又要好睇,甚至要迎合到大眾之類.相信岩總更有資格答呢個問題.LOL


text:
(2018年06月11日 6:52 下午)一炮過解決香港住屋問題︱梁啟智
「土地大辯論」辯咗咁耐,其實我都仲係唔知有乜好辯.成件事有頭到尾都係搵嚟搞,根本個答案簡單到不得了:攞兩塊軍營地出來就收得工.
香港人口唔會無止境增加,去到822萬人或297萬戶就會見頂,因為新移民其實減少緊,戰後嬰兒潮再過多十幾廿年又屆預期壽命,到時人口係會減少而唔係增加.要滿足去到香港住屋需求最高峰時的土地需求,扣除已經將會開發的土地(如啟德和安達臣),政府自己話只係差220公頃.嗱,香港的軍事用地有成二千幾公頃,只係要攞石崗同昂船洲出來,其他添馬艦,九龍塘,尖沙咀唔要豪返俾佢,都已經夠用有突.呢條數唔洗填海,唔洗搞郊野公園,連哥爾夫球場都唔洗用,真係啊叻都應該支持.
政府最鐘意話軍營唔係閒置所以唔會選擇.喂,你問下新界耕緊田俾政府收地的農夫,政府有幾何會理塊地係咪閒置?再者,閒置唔閒置,事在人為,軍營可以搬去大灣區嘛,到時咪閒置囉.
市民關心的係住屋問題,政府就借機話要1,200公頃土地,點之呢條數除咗住宅仲包好多嘢,入面的分類又唔清唔楚,連石礦場都包埋,分明博大霧.唔該政府唔好轉移視線,講返住屋,兩個軍營已經可以一炮過解決香港住屋問題.呢個方案全香港七百萬人冇一個要犧牲,咁都做唔到就唔好同我話中央政府點樣照顧香港.
原文轉載自作者FB專頁


text:
第二日 去風車村 ZAANSE SCHANS
(玩到3 – 4個鐘,留意d屋仔開到4, 5點左右,唔好太遲去)
我黎左兩次,今次會順住第一次經歷講,同時插d第二次既經歷.
因為我住風車村同Ams中間既 ibis 酒店(點解會住呢度呢 當然同價錢有關 詳情睇另一篇 ),所以我直接由酒店出面個站搭巴士入風車村 ,車程20-30分鐘左右,如果由amsterdam站出發應該就9個字至1個鐘
酒店外面,睇下幾荒蕪 遲d仲有中巨伏事蹟講下
如果用OV chip card,呢程應該2.5 EU,但因為原來ovchip card已經負錢而我地唔知(呢個係中伏導致,都係另一篇再講 ),於是呢程要比現金,貴一倍,盛惠5 EU,風車村唔覺有得增值,又黎多程5 EU ,一共貴左5歐
風車村個站係最後,一落,好似係未見到風車的,唔洗google map,跟人行就得,好快就見到了,細細粒,遙遠的,大風就當然.第二次黎大風到癲,凍到要入手信店避寒.
是日我地應該十一點左右出發,去到中午左右,琴晚可能落左場大雨,今日個天搖身一變,嗚哇個天清到呢,雲都無舊呀!!
呢個少少雲,係第二次去影
因為今次research主要係男朋友做,風車村我事前無咩深究過,剩係知好多風車,一入去,原來好似小村莊咁,好多小橋,有係水上面搭出黎既板同屋仔咁
成個感覺好舒服,係個全新既感覺黎,我好鐘意
呢邊每個屋仔都係一間手信店或者小型博物館,或者廁所
如下圖,
在場既有唔同色既羊,四圍走既雞,好得意呀,有d人會喂佢地食野,好後悔無帶d包仔呀 ,不過羊好蠢,我做個手勢佢都以為有野食,伸個頭出黎,
影片cap圖
但fake幾fake後就唔信我了
玩完一輪後,就去其他屋仔睇 ,自問係個膚淺既遊客,整曬手信店既地方好啱我,手信撚見到全部手信店當然好開心,
即時睇下有咩磁石.又買左個. 當然要有乳牛羊
玩盡左間手信店,去第二度,
其他小屋有芝士專門店,朱古力專門店,lace專門店,專造木鞋既展覽同專門店等等,我地逐間入曬,lam盡曬條村
當中個人覺得比較特別既其中幾間野,
首先係一間熱朱古力店,2歐,比你自己落料,再比佢加熱水沖比你,夠曬濃,
重口
凍凍地飲下又舒服
入面仲有呢堆朱古力,
賣得都係正常價錢,應該無推高黎賣,有d出到超市都買到
間店後面有個好似岸定碼頭咁既野,
可以飲住朱古力去行下吹下海風,睇下風景,影下相,舒服,
個景就係呢個
仲記得男友係度狂唱歌
抖左陣,繼續睇睇睇,
頭先個位望住既呢一列風車其實都係入得既,仲要可以上去上面添!
於是就當然去啦
最外面果間就最多人入,因為就腳
佢本身既風車的確係有用既,
用黎好似磨坊咁係下面磨粉,造顏料(好似係),
但而家咁睇應該無再咁用,剩係keep住上面d機械架構,
上面一樣會轉同旭,你係間屋入面都會見到d齒輪轉,
但下面呢度就唔旭同無磨粉
3.5歐入場費,當然要試下
要爬上去的,都好斜下,但爬上無問題,一陣爬返落去先驚
爬幾條梯後到左上面了,真係大風好多,
仲成大個風車係頭上面fap fap下,風車屋既屋頂原來是咁的
風景係咁樣既,行個圈影完相過完癮就落返去,
落去係另一set梯,頂,好斜,
仲有張搞笑既畫示範返正確落法,
如果著裙就GG了,等下面d人走曬先好落
真係好斜
出返去,去隔離果d,隔離果間既風車係用黎gur木既,唔知仲有無用緊呢,見出面有好多gur好曬既木,
佢都有得入同上去,但因為已經係第一間體驗左,唔洗再試,剩係係門外望兩望就得了,都無咩人入,被第一間搶曬客
之後果兩間印象中好似唔開放的,有個呀伯係出面拉風琴,又幾岩feel
拍片cap圖
行過呢四間風車屋後,似乎再行都無野再睇,
於是瘋狂影相後就返返轉頭,
行到呢度都兩三點左右,未食野,好餓,亦唔覺有咩野食,
行行下終於見到間餐廳,由於係呢個範圍入面唯一既食店,
所以價格唔平,記得初頭買唔落手,但太餓,
無咩budget但又好餓既我地就叫左佢好似幾特色既野,
pancake,見佢配煙肉定火腸呀蜜糖幾特別,又甜又鹹,試試佢
都好似要12歐架
又幾好味,仲好鬼頂肚,好快已經塞飽我地兩個 目的達到
坐多陣三點幾,覺得都行得七七八八,預計四點幾會走
風車村最後一站,
專講木鞋既展覽同店,外面會見到呢d大既木鞋比人影相,可以兩個人一人一隻咁合照,都可以…唔……一條友影既……
行多兩步有塊牆放滿唔同顏色既木鞋,下面有兩隻大木鞋,可以影合照,叫個路人幫幫手
之後入去,有一堆怪樣木鞋,都幾有趣,
呢d角度怪怪影展品既相多數都係男友影
仲有呢個展示造木鞋既位
入面好多木鞋買,有d真係有曬size 35 36 37 38咁,係咪真係有人買黎著
之後有磁石呀即扣呀呢d基本野
我買左對迷你木鞋,以為自己返到Maastricht無野做會畫下,點知當然就原封不動 到而家都是無野的
行完曬呢d屋仔都四點左右,佢地都開始關,啱啱好,
第二次去晏d走,見到佢固定返個風車
都比預期早玩完,好滿足地返Ams行下市內,
晚上去紅燈區
睇左peepshow 當然要分享返


text:
今日星期六瞓醒起身都10點幾,如果去飲個早茶排隊又有排排! 記得元朗開咗間懷舊特色點心茶居,今早帶埋一家大細去幫襯吓先
我同Hysan行快兩步去到老馮茶居
去到門口都有一兩個等緊客
我哋等第2張枱
都唔算太耐
喺舖頭外面已經好有特色
有張長櫈放咗喺度俾人坐
因為門口對住馬路
等位既時侯都幾唔方便
偷偷地喺門口影入去裡面
雖然唔係好大
但係裡面每一個位置
都睇到老闆好有心思
設計者將每一個角落都佈置得好懷舊
門口唔知點解有個門鐘
但係呢個門鐘係現代式架喎! 哈哈
等咗10分鐘度我哋就坐低啦
老闆好好俾咗個卡位我哋
因為我同佢講我哋有大有細
如果有卡位就方便D唔會阻住佢哋
一入到嚟仲以為自己去咗香港歷史博物館
茶水部裝修得好有屋邨Feel
唔通老闆以前住十八樓C座?
柴米油鹽醬醋茶
另外點少得雜貨舖特色
牆上掛咗個面鐵面盆
唔知凹咗個度係咪設計師專登打凹架呢?
哈哈...
屋邨鐵閘走廊都有!
連碌架床都有! 勁
點心唔算超貴
但係都比起一般的茶樓略貴一點
一籠普通小點都要$20
我哋3大2小總共$183埋單
呢度連碗筷都好有懷舊特色
Hysan話上面嗰隻唔似雞喎!
等咗一陣嘢食嚟啦! 好肚餓
首先嚟盅鳳爪排骨飯
佢係用砵仔蒸!
佢賣點係隻豉油
撈咗落飯之後好香好好食
鳳爪就得一隻, 排骨帶少少肥! 好味
呢個魷魚肉餅飯
肉餅真係麻麻地
有少少梅的感覺!
蝦餃嚟啦!
唔知係咪廚房太忙
蝦餃皮有少少濕
夾起就散咗
蝦仲有少少過鹹 (燒賣如是)
燒賣賣相欠奉
胡椒豬大腸
重點推介古法蒸千層糕
下層用鹹蛋黃造, 略甜!
而且面頭的飽有少少硬身唔夠鬆軟
鹹水角OK
夠熱夠脆!
仲有飲茶必食的叉燒飽
一盅兩件!
雖然食物沒太大驚喜
不過在這環境下嘆茶
都好有風味! 不錯不錯
正所謂「食嘢食環境」
Photo by CANON 5D Mark III, Len | EF 35mm f/1.4L USM
呀劍評語: 往往舊式文化被現代化取代後, 大家都會很想念從前有特色的事物如茶居! 同時成為了大家的商機, 舊物新造, 尤其喺呢個相機食先的文化! 不過希望可以2面都做得好, 始終大家係嚟呢度飲茶架嘛!
老馮茶居 簡介: 舊屋邨新點心, 元朗新開張點心店,最特別係整間店嘅懷舊布置,由大環境到小裝飾都做到足,可以話係1個小型博物館.食客抬頭就見到牆身裝修到好似個舊式屋邨咁,勁有細個屋邨走廊feel.
地址:
元朗大棠路66號地舖
電話:
2659 8826
營業時間:
9:00am-12:00mn


text:
仲想睇多啲?
就到中秋節喇,香港人做節最唔少得嘅一定就係月餅.奶黃月榴槤月雖然都仲係呢幾年嘅大熱之選,但價錢普遍都越嚟越貴,size 就出得越嚟越細…
暑假話咁快就已經去到尾聲喇,不過香港似乎都仲未有轉季嘅跡象.呢排天氣時濕時熱,就算幾為食嘅人都好易覺得飽飽滯滯,冇哂胃口.大家想搵返食慾,不妨學睇下以下幾道夏日必備嘅醒胃菜式,咁就多多美食都食得落啦!…
當見到各大餅店開始賣行廣告,Facebook 開始出現「邪惡」,「流心」呢啲字眼,新聞又開始報導餅券炒風嘅時候,就代表 2018 已經過咗大半,即將又嚟到中秋節喇!…
台式飲品登陸香港多年,由最初嘅珍珠奶茶去到宜家愈黎愈多款式,都深受港人熱愛.近期又有唔少台灣過江龍來港開店,令台飲熱潮升溫!而講到今期最紅嘅莫過於係黑糖珍珠鮮奶…
俗語話齋,在家千日好.我哋對屋企嘅印象同回憶,其實往往都係嚟自於「食」—阿媽煮嘅撚手小菜,老豆煲燶嘅魚湯,家姐升職加餸…
以往要成為餐廳會員同埋享用會員優惠非常麻煩,除咗要消費滿指定金額之外,仲要帶住張會員卡,塞到個銀包脹卜卜.但我地好快就唔駛再隨身帶住咁多張卡喇! …
雞蛋仔早在五十年代出現,絕對係唔少香港人嘅集體回憶.一底好食嘅雞蛋仔最緊要係色香味俱全.色澤金黃, 外脆內軟. 以前嘅雞蛋仔只係得一種口味, 但宜家嘅口味已經五花八門!
差唔多又到放工時間喇,Happy Friday!諗諗今晚食咩好先!中菜?好似好油膩啵…西餐?會唔會好貴㗎…日本嘢?食生冷嘢我驚胃痛呀…每次出街都要煩食咩?揀新野又驚中伏?
說話唔可以亂講,野都唔可以亂食!成日以為想開心就一定係食甜野,其實唔一定㗎!高糖食品分分鐘會令你嘅血糖大上大落,造成反效果. 今日我地就一齊睇下 5 種既健康,又可以減壓嘅開心食品啦!
香港地,乜都貴.有時為咗慳啲又要睇餸食飯,真係好慘架!今日就同大家介紹個開餐必備嘅飲食 app,唔單止可以慳錢,仲可以食大餐,唔洗捱肚餓! …


text:
鷹巢 必去景點及鷹隊班納特海灘附近酒店推介
鷹隊班納特海灘附近酒店預訂
神秘優惠價幫你慳更多
即時揭開神秘優惠價,慳得更多
鷹巢必去推介 - 鷹隊班納特海灘
想去 鷹巢 自由行?等 Hotels.com 帶你玩盡 鷹巢鷹隊班納特海灘 啦!留意我地文章,話你知去鷹巢 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋鷹巢鷹隊班納特海灘 附近有咩酒店,等你更加容易計劃行程,慳返酒店來回景點嘅時間.
鷹巢鷹隊班納特海灘 自由行
去得鷹巢鷹隊班納特海灘 自由行最緊要一定係揀啱日子去.一啲熱門景點例如,鷹巢 嘅 鷹隊班納特海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
鷹巢鷹隊班納特海灘 交通
想去鷹隊班納特海灘 暢順無阻濟,最好就係出發前,睇清楚鷹巢鷹隊班納特海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
鷹巢鷹隊班納特海灘 必食必買攻略
鷹巢鷹隊班納特海灘一直都係旅遊熱門地點,去到鷹巢鷹隊班納特海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
近排hit到成個Facebook都見到班黃衫人係度dem beat(HKU叫Dem Cheer,但小弟唔係HKU,所以都係叫番Dem Beat),身為一個社會學系學生,見到咁有趣既社會現象,緊係要拎出黎分析一下啦.真心講句,成2010年既陳年舊片都比人摷番出黎講,其實都幾慘.但係小弟身為一個大學生,亦都曾經去過ocamp,見到咁既情況都幾有同感,究竟dem beat係唔係白痴呢啲價值判斷既野,就留番比各位去判斷啦.小弟係呢度就分析一下呢個現象本身究竟有咩作用啦.
Dem beat呢家野,唔知點解通常大學既ocamp,上莊,hall o都一定會有呢舊野既存在,至少係大學文化入面不可缺少既一部份.通常去親ocamp,一班人第一次見面,第一樣野就緊係會諗組名同埋諗下點樣dem beat,其實咁做係因為可以用最短既時間,將一班完全唔熟悉既人group埋一齊,大家傾下諗下貢獻下啲ideas出黎(通常都係組爸媽諗),最後就會生產到一個beat,由大家完全唔熟悉到共同協作製造到一啲成果出黎,呢個就係一個社會整合既過程(social integration),呢個過程對於一個群體既存在係必須既.
而一個有意義既beat係應該讓參與者感到有強烈既認同感,令到參與者覺得自己係屬於呢個群體既一份子,提高整個群體既團結性(social solidarity).睇番何東beat,「何東」兩個字係短短31秒既片入面就出現左4次,睇黎佢地都幾enjoy自己身為何東既一份子.至於點解要咁強調自己係何東?其實係因為HKU存在好多間舍堂,唔同舍堂有唔同既特色,何東只係其中一間.而為左令佢地對自己既舍堂有強烈既認同感,其中一個方法就係強調番何東既特色,令到佢地產生共同既價值信念(shared belief),認同呢個係自己舍堂既特色之一,並且區分(differentiate)自己同其他舍堂既分別.
至於何東到底有乜野特色?我地睇番何東beat,原來何東人不但精明能幹,做野爽快;會煮糖水,又會煲粥.單單四句,已經概括地勾勒出何東既特色,帶比觀眾對於何東既一個普遍印象.至於呢幾句說話,係咪代表到何東舍堂,小弟未讀過HKU就唔清楚啦,但係小弟所知既係,要成功地建構一個群體,清晰既集體意識(collective consciousness)係非常重要既,所以點解dem beat要重覆又重覆咁dem,食飯又dem,玩game又dem,落地鐵站又dem,目的就係強化緊呢種集體意識,增強群體既凝聚力(social cohesion).
其實簡單啲講,dem beat呢樣野只係想凝聚一班人,打破大家之間既隔膜,等大家之後容易d相處姐.無論係和聲beat定係何東beat,呢d野大家茶餘飯後當下話題就算啦,又無話岩定錯既.
如果大家對社會學有興趣,可以用隻手,like下個page.小弟個page岩岩開,文章數量唔係好多,希望大家多多支持.


text:
馬埃島 必去景點及松灣海灘附近酒店推介
松灣海灘附近酒店預訂
神秘優惠價幫你慳更多
即時揭開神秘優惠價,慳得更多
馬埃島必去推介 - 松灣海灘
想去 馬埃島 自由行?等 Hotels.com 帶你玩盡 馬埃島松灣海灘 啦!留意我地文章,話你知去馬埃島 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋馬埃島松灣海灘 附近有咩酒店,等你更加容易計劃行程,慳返酒店來回景點嘅時間.
馬埃島松灣海灘 自由行
去得馬埃島松灣海灘 自由行最緊要一定係揀啱日子去.一啲熱門景點例如,馬埃島 嘅 松灣海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
馬埃島松灣海灘 交通
想去松灣海灘 暢順無阻濟,最好就係出發前,睇清楚馬埃島松灣海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
馬埃島松灣海灘 必食必買攻略
馬埃島松灣海灘一直都係旅遊熱門地點,去到馬埃島松灣海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text: 呢兩個禮拜 Facebook 有個 event 叫做 Get Tickets to Disneyland For No Cost. 呢個 event 同其他假嘅 event 用同樣嘅手法,去用一啲大家都好恨嘅嘢,譬如 H&M, Starbucks, Disneyland 大額優惠去等人 click 一啲佢地提供嘅 link, 而佢地就可以透過啲 click 賺錢,然後根本唔會有人贏到嗰樣獎品.雖然大家唔會有乜實際嘅損失,但係我唔想見到朋友們純真同希冀嘅心被騙徒利用去賺錢,同埋助長咗呢啲呃人嘅歪風!其實講過好多次,真係請大家多加留意,小心啲,同埋真係張呢個請廣傳!下次如有任何懷疑,我份人機不離手,歡迎隨時留言等我幫手 confirm 一個 promotion 嘅真偽! 補充:我覺得有啲真 promotion 有嘢送可以試吓參加,問題係要識分真假.有朋友問點分,我諗咗好耐,原來好難解釋.最後寫出咗以下幾點作參考,希望幫到大家: 1)多數情況都係自己公司送自己 product, 譬如海洋公園送海洋公園飛.如果唔係間公司自己嘅官方網頁或官方 Facebook page send 出嚟嘅話九成九係假; 2)至於點樣睇係咪間公司嘅官方 fb page, 就係睇吓:i) […]


text:
國泰航空 鬧咗一個正常英資公司唔應該鬧嘅笑話,機身 Cathay Pacific漏咗個 f字,變咗 Cathay Paciic ,呢件事變咗全香港同英國嘅笑話,當然大家都知呢件笑話來源唔係 國泰航空 ,而係同集團旗下廈門太古飛機工程公司.呢件事,其實我唔係太笑得出.
國泰航空 笑話以外嘅問題
呢個世界有啲膠嘢,可能純粹有人硬膠,但飛機維修呢行唔容許膠嘢,因為涉及人命,如果飛機維修馬馬虎虎,係可以十分之大鑊,而 國泰航空 Cathay Pacific 咁大個英文字都可以漏,你覺得廈門太古飛機工程公司班友有幾認真,如果日後 國泰航空 或其他廈門太古飛機工程公司出乜嘢事,我相信大家就完全笑唔出,所以呢件事喺我眼中唔係笑話,佢係一個管理問題,如果 國泰航空 係注重安全,應該盡量將維修工作交俾態度比較好嘅香港人,廈門太古飛機工程公司嘅態度,我完全不敢恭維.
呢件事,我諗起 國泰航空 雖然整體係okay,至少好過好多歐洲航空公司(你試吓坐Eurowings,啲飛機餐難食度係嚇X死你,你俾Smart fare完全係為咗啲行李,果啲飛機餐真係免問,你食過就知),但航空安全呢個問題上,我認為中國飛機維修係一大安全漏洞嚟,至少呢個國家嘅國民習性係信唔過.我坐 國泰航空 唔只一次啲Entertainment System係壞,唔係唔work係連掣都壞鬼埋,當然亦可能同啲乘客使用習慣有關,但我唯一對 國泰航空 嘅戒心唔係服務態度,而係維修嘅嚴謹程度同水平.
有人話廈門太古飛機工程公司有咗好耐,無錯,呢間英資公司係搵班港機香港元老去開山,早期至好一段時間,啲管理人員係英國人同香港人,但大家睇依家廈門太古飛機工程公司嘅文件,好多中文版遣詞用字充滿中國共產黨式假大空味道,你相信呢間公司嘅廈門員工,喺工作同管理文化上能夠謹守一貫英國,香港公司果種相對嚴謹嘅精神,我個人真係一啲都唔相信,所以呢次機身公司名串錯字事件,並唔係香港人有問題, 國泰航空 驗收固然有問題,但廈門太古飛機工程公司本身,都係需要作出內部檢討同改革.


text:
PLAYGROUP已經進入倒數,今日已經係第八堂,即仲有二堂就完成晒成個課程啦!
一入課堂就例行活動,先玩玩具WARM-UP吓先~
之後就點名唱遊時間,依個小小豬真係好攪笑,唱歌仔時又唔肯坐定定,不過每唱完一首歌仔,佢都係最快拍手嗰個,真係俾佢笑C呀!
今堂第一個活動就係教識認頭仔,老師俾左個汽球,教佢地用個頭仔嚟頂.唉..見到個汽球班小朋友又點會乖乖咁只係頂個波波呀,基本上個個小朋友都完成唔到依個動作,因為佢地只係想用手去捉住個波波呀~
第二個活動就係行障礙賽踢波波.前幾堂小小豬都好叻叻咁可以行好多次個障礙賽,仲越行越開心.今日真係唔係好在狀態,行左幾個圈之後就唔肯行,仲開始扭計添~
之後就到左小小豬最開心嘅時間,因為就係茶點時間啦!依個小小豬有得食嘢真係特別開心呀~
最後一個活動就係訓練小手指,將啲貼紙貼係小朋友身上面,等佢地自己搣返出嚟,依個小小豬都算幾專心,好快就完成晒啦~
最後,老師同小朋友玩吹泡泡,睇吓小小豬玩得幾興奮,佢真係好鐘意啲泡泡呀~
今日整體上小小豬表現都唔係幾好,可能係因為冇瞓晏覺,加上又開始出牙仔,所以就忟忟憎憎又有少少扭計啦!仲有兩堂,希望嚟緊會好啲,俾心機學埋佢啦!


text:
加利波利 必去景點及普里塔海灘附近酒店推介
普里塔海灘附近酒店預訂
神秘優惠價幫你慳更多
即時揭開神秘優惠價,慳得更多
加利波利必去推介 - 普里塔海灘
想去 加利波利 自由行?等 Hotels.com 帶你玩盡 加利波利普里塔海灘 啦!留意我地文章,話你知去加利波利 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋加利波利普里塔海灘 附近有咩酒店,等你更加容易計劃行程,慳返酒店來回景點嘅時間.
加利波利普里塔海灘 自由行
去得加利波利普里塔海灘 自由行最緊要一定係揀啱日子去.一啲熱門景點例如,加利波利 嘅 普里塔海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
加利波利普里塔海灘 交通
想去普里塔海灘 暢順無阻濟,最好就係出發前,睇清楚加利波利普里塔海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
加利波利普里塔海灘 必食必買攻略
加利波利普里塔海灘一直都係旅遊熱門地點,去到加利波利普里塔海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
「大企」
有時世界真係好細,因為真係唔知幾時會遇到啲人其實係某啲朋友嘅朋友,甚至乎係工作上面原來有啲淵源.尤其係大公司做嘢,好多時未必見過面,但係就通過電話傾過偈,甚至乎只係通過電郵交流.但係當大家真係見到面嘅時候,感覺就好似認識咗好耐,所以大公司就好似一個大家庭咁.不過而家好少人一份工會做好多年,好多時都只係過客,所以就無咗一家人嘅感覺.
「家庭」
有時真係好懷念係大公司做嘢,有時同舊老細講起以前嘅時候,大家都會異口同聲話好懷念以前嗰種一家人嘅感覺.當然好多人話無可能,但係直到依家大家雖然係唔同嘅地方,唔同嘅公司,唔同嘅職位工作,但係都保持聯繫,講真真係好難得.大家一齊拼搏奮鬥嘅日子,真係好耐無試過,因為過去七年都基本上係單打獨鬥.有時真係好難強求,因為真係緣份!
「屋企」
有時返到去一啲自己成長嘅環境,老實講真係好似返咗屋企咁.好舒服!無論係一張枱,一張櫈,每一樣嘢都似曾相識,就好似屋企嘅擺設.當然有啲人會話我誇張,但係對我嚟講嚟個地方係我成長嘅地方,就好似好多人會為自己畢業嘅大學而驕傲一樣,只不過培育我嘅唔係一間大學而係一間公司.雖然唔經唔覺已經離開咗七年,不過感覺依然好似離開咗好短時間!
Also published on Medium.


text:
渣打馬拉松係全球10個城市都有舉辦,除咗我哋好熟悉嘅香港渣馬外,係亞洲區有台北渣馬,吉隆坡渣馬,杜拜渣馬……當然唔少得今次嘅主角—曼谷渣馬.
曼谷渣馬係我今個跑季第三次海外嘅比賽,只不過我係跑界命途實在太坎坷,之前吉隆坡渣馬同埋BSN Putrajaya Night Marathon因印尼山火煙霾導致賽事取消,今次雖則順利舉行,但對於參與半馬嘅跑手而言,呢場賽事其實係另一場嘅惡夢.
呢次文章嘅標題—“快閃曼谷”,名符其實我係曼谷逗留嘅時間唔算太耐,雖然係三日兩夜,但實際嘅逗留時間只有不足40個鐘,故此我今次搭飛機就要坐豪啲,唔搭香港嘅航空公司,就坐阿聯酋航空A380,並不惜花額外金錢去程坐商務客位.坐得商務客位,上機前就要善用下個貴賓室.貴賓室入面嘅嘢食無論賣相及味道真係好正,加上美酒作陪襯,令我呢次快閃之旅有個好開始.
當我步入A380客機,品嘗杯香檳後,飛機終於起飛,當時我睇緊 “迷你兵團”並等待空姐送上飛機餐.今次係我第二次坐商務艙,呢次嘅飛機餐係我搭過咁多次飛機最正嘅,主菜就係Rack of Lamb,至於點正法,就要留意日後推出嘅Flight Review .
去到曼谷Suvarnbhumi機場,當時已經將近午夜,故我一早已請求酒店方面派專車到機場接機,我到達酒店時已經係香港時間凌晨1點,check-in後冇幾耐就瞓覺.
今年曼谷渣馬拎Race Pack嘅地方係曼谷Makkasan機鐵站,當時人流都幾多但整體上尚算唔錯,果度仲有其他當地跑步賽事嘅資料同埋食嘢賣運動用品嘅攤檔,拎完Race Pack兼嘆埋杯泰式咖啡後,成個晏晝就係市內不同地方遊覽下,直到夜晚七點幾就返酒店休息,養精蓄銳迎接比賽來臨.
比賽當日,我坐Uber去到比賽起步點—Sanam Chai Road,去到比賽會場,仲有時間睇到全馬起步,全馬比賽開始後冇耐,我就寄行李並且熱身,熱身期間竟然 “野生捕獲” 一名穿必達會衫嘅香港跑友,當然就吹下水啦,吹左一陣水之後,佢亦去寄行李,而我就準備上線.
雖則我係跑半馬,但最終跑落嘅感覺好似跑緊石崗30km咁,比賽早段係跑上高速公路,跑咗十幾k,穿過Rama VIII Bridge後,先至跑番落內街,但跑跑下唔多對路,皆因跑落內街想大開殺戒之際,原來跑極都仲未返到Sanam Chai Road,當望到GPS錶到21km之後仲未見到終點,索性死頂捱埋返去,結果GPS錶度到27.6km,我要用左差唔多兩個鐘先跑完,結果年齡組別第8,成績公佈版上雖榜上有名,但與獎項無緣(因為年齡組別頭五名先至有獎).
比賽過後,還有一點空閒時間,便由Sanam Chai Road漫步至曼谷火車站附近,乘搭地鐵轉乘BTS回酒店沖涼,然後收拾細軟前往機場,快閃曼谷行動就此完結.
後記
1. 乘搭商務艙其實並唔係大家想像中咁貴,以我今次揀阿聯酋航空為例,去程商務位,回程坐番普通位,連埋機場稅同埋附加費,只係大約3500蚊,亦係性價比比較高嘅,各位未坐過A380而又想一睹佢嘅風采,絕對值得一試.
2. 曼谷BTS,地鐵同埋機鐵係有安全檢查,大家要留意.BTS其實同香港地鐵一樣係比較迫,搭果陣要禮讓;曼谷機鐵相比起馬來西亞KLIA Ekpres 同埋香港機場快線,就真係相對地龜速,佢係似東涌線咁 “站站停”,當地鐵路網唔算發達,轉車/接駁較為麻煩.如果你唔係想試坐機鐵嘅話,最好就搭的士/Uber,因為當地搭的士/Uber其實唔算貴,我由酒店坐Uber去曼谷渣馬起步點附近,只係140蚊泰幣(大約31蚊港紙),但有另一樣要留意嘅係曼谷塞車嚴重(特別係旺區),所以最好預留充足嘅交通時間.
更多:
Fitz.hk Facebook專頁
[馬來西亞布城] Let’s Red to Putrajaya
渣馬系列.頭關—曼谷馬拉松
Fitz Running 跑步
分享連結:


text:
2015年韓國首爾+釜山賞櫻之旅(Day 1) – 明洞行街街,姜虎東食烤肉
今次去韓國嘅主要行程,係去釜山同鎮海睇櫻花,所以三月尾出發,一來想避開四月復活郵假期嘅人潮,二來三月尾四月頭預計係釜山櫻花滿開嘅時間.
自從Air Macau每日增加咗一班飛首爾嘅航班之後,唔使再坐零晨機去,返嚟果陣亦唔使天未光就入機場,真係舒服好多.
澳門機場內嘅復活節裝飾
入閘前先食返個M記早餐
去到韓國係當地時間下午2點幾
今次係MobilePOP租左部WiFi蛋,要喺仁川機場攞機,所以到步後先上去離境大堂嘅指定位置攞機.關於MobilePoP WiFi蛋嘅詳細介紹可以睇返我之前已經Post嘅呢篇《韓國MobilePOP Pocket WiFi Router使用分享》.
攞完WiFi蛋喺機場仲有一件事要做埋,就係去地下Korail嘅Travel Center換張KR Pass同埋出定之後去釜山嘅KTX車票.今次都係第一次坐KTX同埋買KR Pass,有關呢方面嘅經驗之前已經寫咗呢篇《韓國外國人專用火車通行證KR Pass – 網上購票與換票教學》同大家分享.
本來諗住出完KTX車票就返上一樓搭機場巴士去明洞,點不知俾counter出飛個姐姐sales我哋買呢種A’REX火車票加的士嘅套票,一時耳仔軟就買咗啦,之後計返先知唔抵.呢個套票每位12,000won,包括一張由仁川機場到首爾站嘅A’REX火車票,同埋由首爾站去酒店嘅的士.如果你住嘅酒店冇機場巴士到又距離首爾站比較遠,咁買呢個套票都抵,如果唔係呢個套票真係唔值得買囉.我哋間酒店距離機場巴士站好近,坐機場巴士比咁樣轉車方便好多,而且坐機場巴士每人只係10,000won,如果用埋呢張1,000won折扣券,只需要9,000won,平佢足足3,000won架.
A’REX火車
出閘
火車到首爾站出閘之後,會見到呢個counter,喺呢度通知職員等佢call的士司機,好快就會有司機過嚟接.架的士係停喺呢層嘅停車場,所以唔需要行出地面.
今次喺首爾住呢間酒店叫Loisir Hotel Seoul Myeongdong,位置真係好正,質素就普普通通過得去咁.詳細介紹同評價可以睇返呢篇《住@首爾明洞Loisir Hotel Seoul Myeongdong》.
係酒店Check-in完都已經係4點幾鐘,因為中午都仲未食過嘢,呢個時候當然要先醫肚先啦,所以行程第一站係喺明洞搵嘢食.
呢餐係食安東醬油粉絲雞,一碟粉絲雞兩個人食,盛惠19,000won.
食完嘢都已經係5點幾,去唔到其他地方唯有喺明洞行下街.
原來中國大使館就喺明洞購物區,之前都冇留意到,今次因為酒店間房對正大使館所以先知道.
中國大使館旁邊條小路有幾間兌換店個Rate好似都幾抵,如果唔夠won使可以嚟呢度換.
喺明洞Young Plaza地下果層都有個細細地嘅Line Store,大間D果間喺新沙洞.
頭先四點幾先食完中午,未有肚食正餐,所以先喺明洞掃下街先.
晚飯時間到啦,不過都已經係夜晚10點嘅事啦,呢餐食姜虎東烤肉.
原來門口有大膠袋可以俾你裝住褸同衫之類,咁就唔怕食完成身油煙味啦.
姜虎東最好味係豬肉,牛肉就麻麻,今晚錯手點多咗牛肉添.兩個人食到飽,賣單55,600won.
下面張地圖紅圈標示嘅係今日去嘅兩間食店,安東醬油粉絲雞同姜虎東烤肉.
食完晚飯仲有一件事要做埋先返得酒店,就係去買張T-Money,張卡事但入去一間便利店都有得賣,價錢間間都一樣,2,500won.不過張卡有唔同設計,搵咗幾間都係得呢款design.
買咗T-Money之後仲未用得,因為裡面冇餘額,要喺地鐵站嘅增值機增值之後先可以用嚟搭地鐵,除左首爾地鐵之外釜山地鐵都用得架.點增值?其實冇乜特別,度度嘅儲值卡增值方法都一樣,識用八達通冇理由唔識用T-Money.
Day 1 完,返回2015年韓國首爾+釜山賞櫻之旅目錄.
相關文章:
- 住@首爾明洞Loisir Hotel Seoul Myeongdong
- 住@首爾明洞天空花園酒店
- 住@首爾明洞王子酒店
- 住@釜山Hotel Aventree Busan(亞雲樹酒店)
- 首爾明洞酒店推介
- 韓國外國人專用火車通行證KR Pass
- 韓國MobilePOP Pocket WiFi Router使用分享
- 如何網上預約首爾昌德宮秘苑導賞團門票


text:
2016年5月20日 星期五
意大利十天鴨仔旅 - 後記,戰利品及手信篇
1. 好開心遇到好領導,帶住38個團友唔易應付,順得果個又順唔到果個...團中亦有部份不守規矩的團友,仲有兩個小學生團友不停退燒發燒,佢都盡量去handle.最抵讚係,我第一日問佢邊度有郵票買,佢第二日知我仲未買到就話「我幫你去買啦,等你哋自由時間可以用盡啲」跟住第三日就真係比到我,順利咁寄出咗啲Postcard.
2. 好感恩天氣真係好好,咁多日只係兩日陰天,半日雨天,比到機會我哋親眼睇到好多Postcard一樣咁靚嘅景色~
3. 好驚訝意大利餐真係食得好慢,唔知係團員太多定咩,好多時一餐只係三四道菜都要食起碼兩粒鐘,上菜真係慢得好緊要....而且...食咗咁多餐意大利菜....意粉呢類應該會個幾兩個月都唔會想食
4. 好高興喺團入面有幾個傾得埋嘅團友,特別係飯腳嘅兩位姐姐(因每餐最少都四人一枱),多咗唔少歡樂.雖然團入面真係有著各種各樣嘅人,好似獨男影相王,堅離地闊太,自備物資充足嘅澳門家庭等等,但呢啲都係增加回憶嘅部份.
5. 去意大利真係一個好難得嘅機會同經驗,見識多咗,時差又唔係想像中咁難適應,今次仲試過經歷夏令時間,一日得返23小時.亦嘗試過坐13小時飛機嘅困擾,如果唔洗坐咁耐機,去歐洲嘅興趣應該會提高嘅~
6. 我哋個樣又令大部份團友以為我哋係fresh grad,出嚟畢業旅行.有Pair係Honeymoon,所以傾開我哋已經結咗幾年婚同埋做咗11年嘢都嚇咗佢哋一跳~
至於洗費方便~
主要係貴咗喺團費度,喺意大利嘅開支唔太多,成個旅程每人約用了二萬八元港幣,啲數都太散,今次無做圖表.
最後就係戰利品大合照~
意大利都唔興吸印仔,所以都無印仔篇~
返回 意大利十天鴨仔旅 - 行程目錄
2 則留言:


text:
老老實實,我真心覺得雨傘革命最大嘅好處唔係全民覺醒,唔係爭取到政府同學聯對話,而係可以驗證下你識朋友有冇眼光.
呢個月以嚟,你可以睇下自己個Friend list,如果清一色黃絲帶,恭喜你,你識嘅朋友未必好叻,但有起碼嘅良知同人性,是非黑白仲算分得清楚.如果係藍絲帶比較多,咁你交友真係有點兒不慎,因為你呢啲朋友,可以支持非禮,支持黑社會打鳩人,支持警黑合作,支持魔警拉人入暗角打,同埋扯記者條呔,拉到人地就快窒息.不論係智商同道德觀,你呢啲朋友都係低下的.喂!唔好話咩個別事件呀,唔好話一單還一單呀,戴住同一條絲帶,就係搭同一條船,好野醜野都要一齊受(雖然我見唔到藍絲帶有咩好野)有得你選擇性支持架咩?學返你地話齋,總之你地用暴力就係唔啱!
藍絲帶朋友都未係最惡頂,因為無論呢啲人有幾弱智,有幾賤格,佢地都係歸咗邊,立場鮮明.最仆街嘅係個啲五顏六色嘅絲帶,咩黃加藍變綠呀,有啲就彩色都夠膽死,呢啲係咩人呢?就係唔想歸邊,唔想押錯注,咁咪邊方都唔支持囉,咁咪唔會比人罵夠哂面面俱圓囉!如果你朋友係藍絲,你將來有事要幫忙,佢地都可能會出手,但我肯肯定班彩色絲帶Friend唔會幫手,點解?因為呢班友船頭驚鬼船尾驚賊,只係會顧自己,幫咗你容乜易得失其他人?
好多人因為今次運動互相unfriend,但計我話就不必,但日常生活,最好同呢啲人維持返係hi bye friend啲嘅階段就夠,唔好交心,亦唔好期望第日有事佢地會幫你手,咁就ok了.
當然,朋友就易搞,父母都係藍絲帶先至慘,最弊係冇得unfriend佢地,仲要大家同一屋簷下日日聽佢地鳩屌,同佢地吵大鑊,所以我話689一定要落地獄,就算完全唔講政治,佢搞到香港一個月內出現咁多破碎家庭(我吹大咗少少) ,就已經夠呢個陷家剷落地獄最底層嘅無間道終生監禁.


text:
2017-06-03
可愛小甜心:召妓時應否舔對方陰部?
OpenRoom小編:口交會感染性病嘅機會率比陰道交同肛交低.但喺如果喺口交過程入面,口腔有傷口而且接觸到對方嘅精液或者陰道分泌就會有感染性病嘅風險架喇.
如果擔心幫對方口交會有風險嘅話記得要確保口腔無傷口或者潰瘍,亦都可以考慮使用口交膜.
亦都可以留意以下網址了解多啲,
h...
2017-06-03
純情學生妹:
明明我係女仔(heshe) 點解睇av會鍾意睇由男性第一身角度出發嘅片?點解我鍾意睇女仔俾人搞嘅片多過男女啪啪啪嘅片
仲有見到啲揸波情節/大波妹會好high 但係啲啪啪啪同影住下體(特別係影jj/口交) 嘅shot我就只會覺得好核突 完全無興奮嘅感覺 唔通我係sheshe?
利申 17歲
OpenRoo...
2017-06-03
一個人:
龜頭邊,包皮有少少凸出嚟嘅小點點,喺咩嚟?
OpenRoom 小編:
你所形容嘅有可能喺珍珠疹,其實好多男士都有架.
珍珠疹嘅出現屬於正常現象,並唔喺每位男士都會有,但喺有亦都唔洗擔心,就好似胎記一樣.
好多人都會誤以為性器官上面嘅疹粒喺性病疣(椰菜花),而兩者嘅分別就在於珍珠疹並唔會痛同埋增生.
想...
2017-06-03
J小姐:其實一個女仔有自慰係咪會好怪?因為身邊啲女仔朋友都冇 但係自己就有時中意睇住A片 用手機震動器幫自己自慰 咁樣搞到自己好似係個怪人咁
OpenRoom小編:
首先,男女一樣都有性需要,而自慰只係釋放生理慾望,需要嘅一種方法,所以你唔洗覺得女仔自慰會好怪.至於你啲朋友冇自慰,只係反映你地嘅需要,或者解決方法唔同...


text:
義工 . 街友 . 馬拉人
有時有人會問我地,喺咁多年接觸街坊,同關顧佢地嘅過程中,有冇一個經歷係最深刻架,我就覺得其實每個街坊都有一個珍貴嘅生命故事,好值得去聆聽同記住,不過你問到我有邊個係最特別嘅,我就會即刻諗起一個喺兩年前認識嘅朋友,呢個服侍嘅經歷令我重新檢視我對關懷貧窮嘅睇法,以及反思我地做緊嘅扶貧係吾係同緊佢地一齊行.
話說我地嗰陣時啱啱有個基金成立左,係一啲善長特別配合我地社區嘅服侍而捐款俾我地嘅,目的都係希望啲街坊申請基金嘅門檻可以降低少少,真係做到隨時嘅應急支援,金額少少但係就立即解決燃眉之急,所以個基金叫做及時愛.有一日接倒個電話,係一間教會嘅社區服務中心打嚟嘅,同我講佢地接觸到一個馬來西亞人,因為佢無身份証,所以佢地嘅食物銀行幫吾倒佢,知道我地咩人都會關顧,問我地可吾可以過嚟認識佢,了解下佢嘅情況,話佢而家身上冇晒錢,已經餓左兩日,訓喺灣仔修頓球場到,著住對涼鞋,我心諗,下,我地有幾時話咩人都跟呀??幾個大問號喺個頭到,我再諗,嗰陣時天氣只得十零度,佢會吾會好凍呢?於是問左個社工大概情況,因為對方係冇手提,所以我只可以靠社工形容嘅嘢去搵佢,我都有啲懷疑究竟係吾係真架,不過我地撒馬利亞人行動就係需要一個立即嘅回應,作為同工梗係要做好榜樣啦,於是趕左去希望盡快搵倒佢.
去到修頓大海撈針終於搵到一位著住涼鞋嘅男士,同佢傾左好耐,知道佢喺內地做生意俾人呃晒啲錢,於是想落嚟搵朋友幫手,落到嚟搵吾倒朋友但係已經盤川用盡,流落異鄉好徬徨,而且面對吾倒家人,因為當初家人都吾贊成佢去大陸發展,感受到身為一位男性要擔起責任同想建立自己事業嘅心態,又落得如此地步嘅沮喪,諗住搵一啲大型嘅社福機構嗰陣,因為佢吾係香港人所以幫吾倒佢,去左好幾間都係冇辦法支援倒佢,令佢感到更加沮喪.雖然我地從來都冇支援過本地或內地以外嘅人,但今次都算係一個好好嘅學習,於是我帶左佢番去九龍睇下點睇住佢.
我安排左佢喺一位街友嘅地方打地舖,同搵左幾位義工嚟探佢聽下佢分享感受,等佢吾好覺得得番佢一個孤伶伶,能夠喺呢個時候陪住佢,相信用好多物質滿足佢嚟得更實際,呢一份喺佢身邊嘅臨在,喺呢一刻十分之重要,你吾駛講好多嘢佢都會覺得有種安全感,令佢個心定一啲,當佢思緒冇咁亂嘅時候就可以靜落嚟諗自己嘅前路,亦可以俾我地有機會介入佢嘅生命.講起安頓佢,吾能夠吾提幫佢嘅嗰位街友,街友叫華哥,喺年多前識佢,我話有個男人冇地方住可吾可以訓住喺你隔離,佢吾單止肯仲即刻幫佢搵啲床褥被舖,又搵埋啲牙刷毛巾俾佢,義無反顧咁回應佢嘅需要,點解華哥會咁熱心,係因為呢段時間我地成為左朋友,有時間吾中會同佢食飯,有啲咩需要我地都試下幫佢,互相照應下,佢見倒我地嘅真誠好感動,成日問我地有咩需要幫手即管開聲,佢一定義不容辭咁幫我地,其實佢咁樣同我地講,我地仲感動過佢,因為我地都冇諗過關心街坊要有啲咩回報,不過我會諗,社區關懷正正吾係有能力有權勢者嘅專利,其實基層街坊一樣可以被充權去支援其他嘅人,而且有時佢地嘅幫忙比我地自以為好識得幫人嘅社福機構更加落地貼心.
喺處理呢次嘅情況當中,我經歷到一份信仰當中好重要嘅功課 – 實踐合一,好多時我地講合一係喺教會到要信徒齊心,一齊敬拜一齊學習,一齊彼此相愛咁,將份凝聚力放喺建立教會群體到,當然呢個吾係有問題啦,但呢件事俾我睇到合一吾係剩係喺教會發生,而係喺社區,信徒同街坊嘅身上都可以成就合一,從一個流落異鄉嘅生命連結左我地,由連結住我地嘅義工關心佢,再由我地連結住嘅街坊協助佢嘅生活,而喺呢個過程,其實我地從來冇話自己係咩身份,但係佢就成日喺到問我:「點解我地會對佢咁好,係咩原因」,又會估我地「你地係吾係信耶穌嘅基督徒嚟,係因為耶穌嘅愛所以對我咁好呢?」但我同佢講:「我地係基督徒你估中左,關心你,除左因為愛,係因為耶穌教我地要做一個有血有肉嘅人,幫人係做番一個人應該做嘅嘢,無其他企圖嘅.」呢一份社區嘅合一感動左佢,佢對信仰有興趣,並且喺留港嘅期間嚟我地嘅祈禱會同埋同華哥一齊查經.
喺呢段期間我地嘗試觸摸佢內心諗緊嘅嘢,可能係放吾低一啲面子,所以每次提到返馬拉都有啲吾知點,但我地勸佢家人始終都需要面對嘅,佢考慮左好耐,終於決定返去,我地好開心佢有咁嘅決定,但係因為佢冇晒錢,為左完成佢呢個決定,我地決定同佢眾籌,義工都好熱心,吾夠兩日已經籌倒張機票同一個月嘅生活費,希望佢番到去可以重新嚟過,就係咁佢喺嗰年香港最凍嘅幾十日認識左我地,佢亦成為左一位基督徒,番到去雖然同家人嘅關係仍然充滿張力,但就喺一間教會嘅長者服務中心服侍.
好記得喺送佢機嘅時候,佢同我講左一啲嘢:「你地係一班好有趣嘅人,我成日喺到諗點解喺香港會有呢啲人嘅,但係就係因為有你地,有啲人先至可以重新嚟過,重新生活,你地俾我嘅,令到我因為你地嘅付出而好想俾番其他人,好多謝你地.」所以佢返到去就去左長者中心去將我地俾嘅嘢俾番其他人,你今日又俾左味呢?
留下回應
相關文章
精選文章
- 破解信仰難題的人工智能
陳重鈞
拜讀施諾弟兄寫有關人工智能(連結:超屬靈的A.I.牧師),筆者分享少少. 明白有關 AI 意識的討論.但 AI 的意識是一個討論,AI 的智能是另一個討論.即是,AI 不需要有意識,也可以是一個有高智能的 AI. 筆… 詳閱
- 心得止息
Lectio Cultura Institute
在一個充斥著計劃,程序,方案,節目的世界裏,一個超載的生命是會令心靈窒息,所以坊間也多了許多教導如何保護心靈的課程,由於心理健康備受關注,正念也漸成為一種心理治療.而在基督信仰裏,默觀禱… 詳閱
- 一夕纏綿有真愛?
馬斯特
大道廢,有仁義;智慧出,有大僞;六親不和,有孝慈;國家昏亂,有忠臣. 或者加多句,一夕纏綿,有真愛. 最近看了兩集《嫁到這世界邊端》之後,內容請見:《嫁到這世界邊端2》土耳其篇 一夜情有真愛,… 詳閱
- 誰能得救?
袁天佑
2018/10/14 聖靈降臨後第二十一主日 (馬可福音十章17~31節) 當閱讀馬可福音十章17~31節時,我們都會有以下的疑問: 一,一個富有的青年人,「耶穌看着他,就愛他」(十21),但他郤沒有得着救恩,反而「憂憂… 詳閱
- 挑戰耐性的極限
Willis Wu
「我們會致力盡快恢復列車服務,並協助乘客於列車服務局部中斷時繼續行程.多謝你的體諒和忍耐.」1 不知不覺,我們已被塑造成一個充滿體諒和忍耐的社群.港鐵訊號系統發生故障,似乎早已成為本港上班… 詳閱
- 作領袖,你有甚麼quali?
袁天佑
2018/10/21 聖靈降臨後第二十二主日 (馬可福音十章31~45節) 耶穌在前往耶路撒冷面對十字架的路上,曾三次向門徒預言,他將要受害,被殺,但三天後復活(可八31;九31;十33).可惜的是,門徒都不明白,或是… 詳閱


text:
整理一吓呢個幾個月返工嘅事
中興復牌,之前有人問我係咪喺呢間中資公司做,呢度一次過答返-唔係.
只不過,上次佢比特郎普咁玩佢一劑,我公司就順勢接好多好多好多好多新單,簡單少少講,中興如果比美國整死嘅話,我公司應該會上市分拆再上市再分拆(不過我知道我會死先...)
前排失戀,唔駛拍拖,公司忙咁我順便寄情於工作,加上我又唔駛湊B,煮飯,餵貓,接放學,收兵乜春都唔駛,但我班同事工作以外就忙過我好多,所以我都盡量攬嘢做,做到帶睡袋放張檯旁邊,但晚晚就天光都係唔夠力「捐」入去訓.
除咗忙同多嘢做外,另一樣就係安排人手問題,公司算係咁,見好生意,HR都肯係咁加位,每條Team都搏命係咁加加加,睇親劇,啲公司只要有新Project定接咗單大刁,所有新人都自動波識自己做自己嘢,但我面對嘅係忙到9彩嘅同時,你仲要不停搵時間搵人手教批新同事,上至公司唔同嘅System同公司文化,下至影印,e-Fax,拎廁紙,唔少得嘅仲要教埋點寫Memo,做PowerPoint/Keynote甚點樣同客Present.
除此之外,中間仲要不停幫人心理輔導,有人雄心壯志想做大事,點知要佢由頭學起,嬲豬;又有人唔記得自己係新人,返頭幾日工比人叫幫手做其他嘢,嬲豬.安撫完批新人,又到班舊人逐個逐個頂唔順遞信.
我條Team嘅流失率,已經係全公司最低,但我每個星期,仍然要花起碼至少1個工作天嘅時間去處理離職講2句,入職講2句呢個動作.直到而家呢刻,我都未諗到關於人員流失呢個問題上,仲有咩更好嘅解決方案.
不過我搶嘢做嘅習慣,開始造成越嚟越多其他Team同事,申請要調過嚟.老實講,人我冇咩心搶,不過兵荒馬亂,我而家都唔理得咁多,要過嚟我都會照收.眼見同Grade同事,幾個月都可以唔駛點OT,所有嘢隊曬比班同事做,跟住你呢班係人,唔係機器,見過幾次喺最需要人用嗰時,班同事一齊射波,呢個情況反而冇喺我呢邊發生過,係我搶嘢做背後得到嘅小小欣慰.
6月,我以為我會有好日子過,點知,都係日做20個鐘.
7月,我又以為中興應該翻生,點知,仍然日以繼夜夜以繼日,差少少變咗王國興.
不過應該...而家只敢講「應該」,而家會好少少嘅,希望生活作息慢慢回復正常啦.


text:
老老實實我到而家都仲興奮緊!講緊上星期次睇住紐卡素作客環境,成功喺奧脫福球場全身而退,守和曼聯0:0!麥卡倫排就排咗個似442既陣式,打起上嚟有板有眼,隊長高路仙尼可以話一洗頽風,踢出身價波.
冷靜落嚟去分析場波,曼聯因為喺歐聯外圍賽第一回合輕取布魯日,某程度上嚟講有輕敵成份.點知紐卡素排出血肉長城,中場縮到好後,靜待機會打反擊.所以曼聯成場波,睇落去佔上風,但實際撕唔開紐卡素既防線,形成波走兩邊底線,傳中又無高大球員去鑿波;外圍,娥眉月頂又被七甚至八個紐卡素球員塞住,想放遠程炮都唔係咁易…所以曼聯得個射字無功而還.所以我成日提:得中場得天下,真意在壓縮中場同破壞中場聯繫之中.
壓縮中場,改踢442,呢兩招對付兵工廠又得唔得呢?如果你要限制阿仙奴中路滲入既波,用返對曼聯嗰招,係絕對有效既.阿仙奴左右兩邊既進攻,多數由阿歷斯山齊士同艾朗藍斯兩個球員負責,而佢兩個都有一個傾向,就係由邊路帶入中間施射.如果係咁,基本上中路排出六七個球員佔中,兵工廠真係無你辦法.
當然你話戰術既變化,同用人哲學,一向都唔係教授雲加所擅長,不過見到個場面咁樣樣,佢可能會派近況唔錯既禾確特同張伯倫落場,用速度壓落底線,到時就要睇“銀河唯一”基奧特既表現喇.睇返紅魔嗰場,如果“大爆炸”費蘭尼出得場,紐卡素會唔會頂得順呢?基奧特特色之一,就係入高難度波,失低難度波,所謂估你唔到.季初雖然已經開齋,但係表現真係未如理想,不過頭槌始終係佢強項,制空權誰屬會係勝負關鍵.
紐卡素上場改用史提芬泰萊拍高路仙尼,效果明顯比拍梅邊巴好,而梅邊巴踢右路又好似唔錯,今場有真馬特復出,麥卡倫會點揀呢?老友左邊真係一個洞,希迪拉好阿美特好始終欠穩,未來如果係泰奧雲踢左翼或者左中場,佢攻強於守,左路實在係要搵個穩定發揮既球員.唉,我諗起遠在意大利既桑頓……咦,佢都係右腳踢左閘,真馬特都可以一試喎!不過,麥卡倫肯試先得㗎………


text:
KEVOLIE
服務詳情
評語 提交評語
我本身識kev,所以容易D揀衫,同埋有小小優惠,幾點加埋就決定揀喺佢地度租衫.老婆都鍾意佢地D款式,特別係之前岑麗香著個款.
係佢地度試衫既時間服務態度超好,2個同事跟得好足.款式同質素都好好,因為有係其他舖頭度睇過同試過,同其他牌子或者自家婚紗舖比較,就知道Kevolie D 衫既質素好好.摸得出D質地好硬淨,D 內龍既料都好好,因為婚紗普遍要束腰同打底,但佢地既衫入面可以乜都唔洗著已經好fit.不過佢地既衫可能得2個size,本身要岩身先著到佢哋舖啲衫.至於頭先提過嘅舖頭,係因為老婆total租咗3套衫,2套係kevolie 租,第3套係一間上環唔記得名既舖頭租,但係對嗰間舖印象真係好差,都廢事再多講.
講返 Kevolie,我覺得除咗啲衫款式同質素好,喺舖頭入面試衫感覺都好舒服,地方夠大服務又好.試身室係真係一間房黎,唔係隨便拉簾既房,我又可以坐係出面嘅梳化度等老婆試完衫出黎.出到黎又已經有鏡可以即刻睇到好多details,同埋店入面既燈光好舒服,唔會陰陰暗暗,所以佢地都好值得推介.
15000
我係胡杏兒間KEVOLIE訂造咗胡定欣條視后裙,同我哋喺迪士尼個紫色皇室環境婚宴theme係好襯.其實之前我睇萬千星輝賀台慶胡定欣攞獎嘅時候,見到佢著住條裙出嚟就已經覺得好靚,後來睇報紙見到胡杏兒開婚紗鋪,可以租或訂造條裙,所以就訂咗!條裙真係九十九點九都一樣,只不過佢係白色底,我做咗紫色底,襯翻個紫色燈光.
Serve我嗰同事叫Anson,佢服務超好,我有少少麻煩,但我麻煩極佢啲服務都係超好超貼心.首先做起咗條裙,我就嫌啲閃閃唔夠多,我有點強迫症而且用咗若干價錢去訂做,就好仔細咁將自己條製成品同胡定欣嗰條去對比有冇咩位唔同.對完之後我就發現係啲閃閃唔夠多,就問可唔可以加翻多啲閃閃係條裙度,佢都okay!佢冇話覺得點解我咁多要求,而且好快手就即刻幫我搵師傅去做,滿足我嘅要求.佢哋都好貼心,係真正做條裙之前佢哋先做咗個樣板比我,等我去睇睇鐘唔鐘意,例如呢個配搭同埋上身啱唔啱著,先至正式縫製條裙.我覺得呢個步驟好重要,因為如果啲顏色配搭你係唔鐘意就直接整咗條裙出嚟,而你又比咗錢整,整咗出嚟又唔係自己鐘意嗰樣,咁就大家都唔開心.佢仲會定時定候係你要去fitting嘅日子打比你,真係仲細心過我~我自己有時都唔記得咗啲日子.
37500


text:
民族主義
民族主義(粵語:Man4 zuk6 zyu2 ji6;英文: Nationalism),又叫做國族主義或國家主義,係包含民族,種族同國家三種認同在內嘅意識形態,主張以民族做人類群體生活嘅「基本單位」,去形塑特定文化同政治主張嘅理念基礎.
民族主義嘅核心思想係主張一個民族-一個有住共同語言文化同血統嘅群體-應該要喺一塊屬於佢哋嘅土地上面建立一個有自主能力嘅主權國家,唔受其他政權嘅控制.所以民族主義同民主自決有好大關係.而且因為民族主義係用共通語言文化嚟維繫嘅,所以現代嘅民族國家-東方嘅日本同南韓;西方嘅歐洲列國-都會努力保護自己民族嘅語言文化傳統,嚟去建立自己民族嘅身份認同;相反,非民族國家就成日都會靠住破壞領土入面嘅「異族」語言文化遺產,嚟去撳低自己境入面可能出現嘅民族主義:例如蘇聯就曾經迫國內嘅非俄羅斯人唔准講俄羅斯話以外嘅語言;大日本帝國亦都試過迫佢哋征服嘅土地嘅人改行講日本話.除咗呢樣,民族國家亦都會宣揚自己民族嘅成就嚟去建立民族自豪感.但係另一方面,民族主義有時會令人有排外情緒,所以呢樣嘢係有好有唔好嘅.
睇埋[編輯]
文獻[編輯]
- 《三民主義/民族主義第一講》,1924年1月27號


text:
一首冇歌詞, 只有讀白既曲, 原來可以有咁大魔力! 令我不斷重複去聽… 重複去聽… 重複去聽… 重複去聽… 重複去聽…
救命呀~!
同大家分享一下!
—
曲:陳輝陽
文:陳慧
讀:李香琴
再見
唔好怪我第一句就同你講再見
因為我真係專程來同你道別架
你知道我係邊個架 不過你唔記得左之嘛
我記得你嘅 你總係笑咪咪咁望住我
你唔講嘢 淨係聽我講嘢
嗰陣時個世界好安靜 無而家咁嘈
襯得我特別吱喳 特別開心
我記得你隻手掃過我背脊嘅感覺
我記得同你去睇影畫戲 你會喺我耳仔邊講嘢
你講得好細聲 其實我一啲都聽唔清楚
不過 我好鍾意聽你咁樣同我講嘢
以後 再冇人咁樣同我講嘢喇
我記得你好鍾意睇日落
睇完日落就去聽音樂會 我地又會成日散步去食宵夜
嗰陣唔知點解 周不時都分唔清楚究竟係星期幾
日子好似唔會過去嘅 時間好似喺停左落黎咁
然後 忽然間 就發覺原來已經經過左好多年
我記得 好痛 因為你話俾我知你要走
我無再睇過日落 亦都無再同人食宵夜
原來 難過既日子 一樣係好似唔會過去
然後 又係一眨眼 至發覺已經過左好多年
我記得 你同我去過嘅每一個地方 我唔會再去喇
嗰啲茶座 舞廳同花園
而家係點 我唔知喇
嗰啲地方 通通留喺我心裡面
不過 我知道 你唔記得架喇
唔緊要 我一個人記住就得啦
我唔會講 我老啦
我只係會講 我喺度太耐
時間耐左 難免知道人總會慢慢咁將過去淡忘
又會睇住啲嘢 無聲無息咁樣消失
我點解要走 怪我自己啦
我先兩日 唔知諗緊乜嘢
無端端走咗去睇日落
個日落 就同我記得陪住你睇嗰個樣一樣
不過 就算我點樣裝出若無其事
我都冇辦法唔承認
我失去嘅嘢實在太多喇
我要走喇 如果你記得返我係邊個
我知道 你一定會好唔捨得我
仲會好掛住我
再見


text:
近排天氣又凍返,所以要打邊爐暖下胃,見到有間火鍋店個名幾有趣,尚上下夏,又有養身雞煲火鍋,就揀咗呢度.
Menu都好多選擇,有海鮮,有牛肉,全部都係散叫,湯底選擇有八種咁多,又有單鍋同鴛鴦鍋揀,揀配搭都幾多.不過飲品種類較少,而佢哋提供嘅飲品只係得熱茶.
打邊爐前有醬料提供,而醬芥係$12一位.
呢度嘅雞煲有得揀雞嘅唔同部位,鍾意食肉嘅可以揀雞髀雞胸,不過我哋就揀咗半隻雞嚟試吓.
因為諗唔到另外再揀咩湯底,所以大家決定淨係要單鍋.雞煲入邊好多香料,有莞茜,洋蔥,八角,花椒,豬皮同娃娃菜,辣度揀咗BB辣,又唔算好辣,不過越食越辣,仲帶少少麻辣,雞煲內的雞肉幾滑而且啖啖肉,雞煲味道好濃好惹味.
入邊嘅豬皮吸收晒雞煲嘅精華,好入味又爽口.
揀咗碟最靚嘅牛,又真係幾靚喎!好多雪花紋,切開細細塊,放落湯底煮好快就熟,入口唔會好韌,而且好有牛味.
因為我哋有六人,所以就揀咗個海鮮拼盤,入面有珊瑚蚌,蟶子皇,新鮮鮑魚,花膠桶,生猛海蝦,帶子皇,桂花蚌同花甲皇.拼盤一黎到真係好壯觀,勁大盤而且鋪滿新鮮嘅海鮮,珊瑚蚌好滑,蟶子皇可能煮得耐得制,有少少韌有d咬口,鮑魚細細隻煮完都唔韌,花膠就好滑,吸收哂湯底嘅味道,滋潤又養顏,海蝦好大隻,肉質好結實同彈牙,帶子皇,桂花蚌同花甲都夠晒新鮮,食落都幾爽口.
有好多唔同種類嘅蔬菜,又有菇又有菜,如果份量多啲更加好,因為食得太多肉類了.
脆卜卜嘅炸魚皮,朋友嘅至愛.
其實係油炸鬼再加墨魚滑,本身應該好好食,但係店員冇提我地原來要將油炸鬼反轉,墨魚滑向下,我哋結果將成舊嘢就咁浸落湯底度,搞到油炸鬼林晒,不過都食得出墨魚滑好爽口,有墨魚味,如果食得啱應該幾好食.
有四種丸: 墨魚丸,鯪魚丸,蝦丸,豬肉丸,由師傅手打,圓look look,我試左蝦丸同豬肉丸,都幾爽口,好快就煮熟,不過價錢有點貴.
烏冬好滑溜,食落又有少少彈牙.
出邊好少有呢種粉食,入口煙煙韌韌,好似食緊薄身嘅年糕一樣,而且苕粉好快吸收左湯嘅精華,食落口都甜甜地辣辣地.
開開心心又一餐


text:
Wikipedia:維基百科你唔知嘅十件事
維基百科你唔知嘅十件事係篇便覽.生手諸如記者,新編者及讀者,初用維基百科,所知有限,此篇便覽,解釋下百科如何運作.文講嘅嘢,熟手來講,係老生常談,無乜驚奇,但要同世人解釋我哋做嘅嘢,篇文可以到幫手.
- 更多資料: Wikipedia:關於
目錄
我哋唔會賣畀人
如果你等緊維基百科畀隔籬嘅網絡巨人收購,你就唔使等喇.維基百科唔係商業網站.佢係維基媒體基金會所搞,基金會係非牟利組織,設響美國三藩市,受美國國稅法入便 501(c)(3) 類規範.我哋靠捐款同政府撥款維持,以帶畀世人知識爲己任,免費兼自由,人人皆可得.
我哋作品任人用,只要遵守少少規則
維基百科,啟發自自由軟體社群(包括 GNU / Linux 同 Mozilla Firefox),運用冇咗傳統版權限制.相反,我哋用知識共享 署名-相同方式共享 3.0協議同GNU自由文檔許可證作為版權協議.我哋用戶創作嘅文同作品,通通畀得抄,改同散發出去,永遠有效,只要須註明參與創作嘅人,同埋你所改所加,版權協議相同,人人都可以照用,你無得另加限制.網內圖文畫聲,種種多媒體作品,都係用自由內容授權,或者歸公有領域.只要睇睇檔案描述頁,就知佢嘅授權類型.
- 更多資料: Wikipedia:版權
我哋重識講爪哇語……
以及其他大約 250 種語言.我地唔單只講粵語.冇錯,目前其中只有大約 90 種語言版本嘅維基百科有超過一萬篇文章 ── 唔係我哋冇努力,每種語言版本嘅產生同發展文章嘅方式都同其他語言版本有啲唔同,即使有啲語言版本係直接由其他語言翻譯過嚟,但係翻譯都係由志願者,而唔係由機器翻譯做嘅.維基媒體基金會目前已經喺七個國家裏面各自獨立運作嘅地方分會,而且規模繼續增長,重喺度幫手令各地對計畫嘅關注.喺好多國家中,包括美國,維基百科都係名列前十名嘅大熱門網站.
你實際上唔可以改維基百科嘅所有嘢……
你淨得增加內容.維基百科嘅設計可以保存所有修改嘅資料.今日你讀到嘅文章就好似一份最新鮮嘅草稿一樣;每次修改時,新舊版本都一齊留低.呢個做法可以畀我哋比較到唔同版本之間嘅分別,又或者有需要嗰時將文回復到舊嘅版本.作為讀者,你可以引用佢嘅任何嘅版本,只要喺畫面左面嘅「工具箱」中撳「永久連結」,就可以連到嗰篇文章版本嘅網址,佢嘅內容永遠都唔變.(不過假設嗰篇文畀人刪嘅話,你嘅永久連結網址亦都會冇用,除非你係一個管理員.)
- 更多資料: Wiki
我哋非常關注我哋作品嘅質素
維基百科有一連串複雜嘅政策同品質管理程序.編輯者可以立即檢查其他使用者做嘅每項改變,睇實佢有興趣嘅議題,追蹤某個用戶嘅之前貢獻,將問題文章加入自己睇實嘅名單裏面方便日後搵番嚟睇,回報破壞行為,同第啲使用者討論每篇文章嘅好壞,重有好多好多.我哋會頒個「是日正文」嘅銜頭畀最好嘅文;有問題嘅頁就會俾人提名刪.「維基專題」嘅目標係提升某個特定領域議題嘅文章品質.非常正嘅文有可能會喺其他媒體流通,或者透過 Wikipedia 1.0 計畫發畀學校(粵語維基目前冇籌畫 Wikipedia 1.0 嘅計畫).我哋真係想喺內容方面做到盡善盡美,而一直都諗緊新方法做到呢樣嘢.
我哋唔要求你信我哋
維基百科係一部無時無刻都變緊嘅作品,喺本質上就會有兩類文同時存在:有極高嘅學術價值嘅,有啲可以話係完全冇用嘅垃圾,呢點我哋完全明.當然,我哋儘量將啲差文嘅比例降到最低,同埋整啲方法畀你知某篇文嘅品質.即使維基百科喺最好嘅狀態,始終係一本百科全書,有百科全書一切應有嘅限制.文一定唔可以係原創.我哋請求你唔好因為維基百科本身嘅條件限制而諸多批評,希望你喺用嘅時候抱持住一種認知嘅態度,知道佢係啲乜唔係啲乜.另外,由於某啲文可能有錯,所以千祈唔好用維基百科嚟做重要決定.
- 更多資料: Wikipedia:一般免責聲明
我哋唔係得一個
維基百科係增長緊自由知識運動嘅一部份,並已經開始滲入科學界同教育界.除咗維基百科之外,維基媒體基金會重有其他八個姊妹計畫:維基詞典(多語言嘅字典同詞典),維基文庫(文獻紀錄同圖書館),維基共享資源(一個儲咗超過一百萬筆圖片,影片同埋聲音檔案嘅媒體資料庫),維基教科書(教科書同埋手冊資料庫),維基大學(互動式學習資源),維基新聞(全民可參與嘅新聞網站),維基語錄(名人名言嘅集錦)以及維基物種(所有生物嘅物種資料庫).好似維基百科,呢啲計畫全都用咗自由內容授權條款同埋開畀所有人去編輯.
我哋只係資料收集者
維基百科上嘅文係唔會簽名,貢獻者亦都係唔收錢嘅志願者.無論你話你係一個教授,用真名或者假名,你嘅編輯同論點都會根據佢本身優劣受到評判.我哋要求文中所有重要論點都必須註明亦要可以查到出處,而且我哋唔畀編者發表個人結論.所有編者都必須實踐「中立觀點」呢個原則;佢哋必須收集可以追蹤至可靠來源嘅意見.
- 更多資料: Wikipedia:五大支柱, Wikipedia:求證得到
我哋唔係獨裁者,亦都唔係其它嘅政治系統
維基媒體基金會嘅控制者係理事會,根據規定大部份成員必須由維基媒體社群裏面選出嚟.理事會同維基媒體基金會嘅工作人員唔會涉編輯嘅事,每項維基媒體計畫都有各自獨立管理同埋以輿論做導向.維基百科嘅創辦人占美威爾斯偶然會做英語維基百科嘅最終仲裁人,但係佢嘅影響力係基於佢嘅威信而唔係權力;佢嘅決定只有喺唔牴觸廣大社群嘅意見先會有效.維基百科唔只透明公開,亦會自我檢討;所有拗撬都公開辯論,甚至有某啲爭議到達一定程度重要性時,會紀錄喺維基百科本身嘅文裏面.
- 更多資料: 維基百科嘅批評,Wikipedia:維基百科唔係
我哋將會長命百歲
就算維基百科冇演變成更重要嘅網頁,我哋都希望佢至少會存在一百年.所有關於維基百科嘅一切都會向住呢個方向努力:我哋嘅內容授權方式,組織同管理模式,國際化目標,基金籌募策略,開放原始碼軟體嘅使用以及我哋為達成呢啲目標而努力不懈.我哋希望你想像一個每個人都能夠自由咁分享一切知識嘅世界.呢個就係我哋嘅信念──而我哋需要你幫手.


text:
1 JUNE 2014(SUN)
原本都計劃左一連串活動趁今次依個端午節長假期,不過唔知係唔係尋日小小豬玩得太開心,所以冇端端又發燒,所以咩節目都冇晒,乖乖留係屋企休息啦!
其實小小豬除左發燒之後,其他一切都係好正常,某程度仲精神過我,所以就同小小豬嚟個親子廚房,一齊整雪糕啦~
其實上次整肥媽整版Tiramisu雪糕(請按此),小小豬見到都好想食,不過因為有咖啡關係,所以有得睇就冇得食.
今次我買好哂材料返屋企時,又撞啱小小豬發燒,所以一樣都係唔食得.不過唔緊要,其實親子廚房最主要都係享受整嘅過程嘛~
今次我係整士多啤梨味雪糕, 最重要就係要將啲士多啤梨切粒粒啦!
雖然刀好似係一件比較危險嘅工具,不過我見小小豬都已經開始大個,之前都曾經用過啲外賣膠刀試過切腸仔,我見佢都可以做得到,所以今次我都有放手俾小小豬幫手切啲士多啤梨粒粒.當然,小小豬都係負責切開幾粒,要做到好細細粒就一定係我執手尾啦~
倒好啲淡忌廉先~
然彼用打蛋器將淡忌廉打至六成起泡,個傻豬仔全程都要自己拎住個打蛋器,就算唔夠力都要自己拎,真係俾佢笑C呀~
加入少少煉奶~
再加少少士多啤梨香油~
將啲士多啤梨粒粒拌勻~
倒入容器內~
個傻仔話仲有少少士多啤梨粒粒,話唔好浪費要倒埋入盒呀~
最後放入冰箱雪三小時至硬身就食得啦~
哈哈哈...小小豬主理嘅士多啤梨雪糕完成啦,我當然係等佢瞓左覺先有得食啦!不過同上次一樣面頭好多泡泡唔太靚添,真係要留意吓依個問題,等我下次可以整得靚啲呀~
啖啖雪燃加士多啤梨,口感都唔錯呀~
加左啲新鮮士多啤梨又真係好食好多,當然另一個原因係小小豬整(雖然我都有份幫手,不過絕大部分都係小小豬做,所以我我都已經當係小小豬整俾我食),所以食落特別甜啲添呀!


text:
都幾黑色幽默.22/11/2009,家犬朝早走左,夜晚,走左去睇G.E.M.演唱會.買飛時冇預過同一日會發生呢件事.初時G.E.M.(記得係G點E點M點)公佈演唱會只開兩場20同21,某程度上估到實會加多場22/11星期日,我一個星期前買飛,雖然隻狗中完風好多問題,但大件事往往一黎就黎,廿一號撻低,第二朝訓醒就走左.花個晏晝幫佢善後傷心一番,白事排期兩個禮拜後,期間,生活仍是如舊繼續.
"C'est la vie."
《2008 Retrophrenia》時講過,近幾年香港樂壇最寸爆必數出左個G.E.M.,本身受正規聲樂同古典訓練,黎到連唱歌都未學過,做歌手前只有唱K的香港樂壇,其他人根本鬥之機會都冇,除左橫掃08各大頒獎禮得黎令人心服口服,屈爆機時仲未夠秤先笑爆咀.我鍾意佢除左唱得作得,仲因為聽佢睇佢唱歌,真係好難唔覺得自己睇緊半個metal歌手表演,而用metal角度剖析,可以用DRAGONFORCE或LOST HORIZON等樂隊做比喻:一班extreme metal友決定「降呢」玩番傳統metal/power metal,單技術同體能已經高過晒原來一班,根本一入場已經超晒班,再者無論典型還是極端,美國還是歐洲,冇幾多成功音樂metal樂手會未接受過或自已研究過古典及民謠等正統音樂,只有擴闊自己視野先能夠不斷進步創新,其他領域吸納之新元素更往往是令自己突圍而出之重要部份,可參考實際上種族主義色彩非常強烈有Steve Vai份之搖滾cult片《Crossroads》.
「冇錯,劉Sir的乜叉野,到頭來都關metal事,呵呵~」
《G.E.M.》得五首歌但《Where Did U Go》同《睡公主》天下無敵 - 對我黎講,為《睡公主》買隻碟已經抵晒有突.連EP都可以出到第三版就知勁啦.過左一年終於夠秤了(亦即,終於冇寸其他人寸到咁甘了),慶祝途徑除左出新碟《18...》仲搞多場《18 Live》.作為香港樂壇最具實力新人,出道一年開到具規模演唱會唔算出奇事,雖未至於側田年幾唱到去紅館咁堅 - 謝安琪都要三年啦 - 但《G.E.M.》上年年底先出,即係出左碟一年多少少(正確黎講係十三個月)就可以去到一個唔算細之場館連開三場,加上三場都爆到黐線,作為一個非大label歌手都算一個成就.不過諗真,其實幕後勢力都唔算太細卦?近年好多演唱會都有大贊助商支持,品牌名往往排先過歌星名,而做得贊助開兩場再加場多一晚,點都唔會支持得少.不過呢度我就算提到個演唱會名都會省略贊助商個名,除左廢事賣廣告,你又唔似夏韶聲《諳》果場搵到個名全世界最型贊助商,邊值得幫你宣傳?另G.E.M.所屬label叫Hummingbird,相信冇乜人熟悉,因為搞手本身已經唔多地道關係比較接近國際,而主角解話Hummingbird係一種好細隻但飛得好高好快的雀鳥,睇落聽落夠晒underground,不過應該唔會小野得去邊.起初SOLER同屬Hummingbird,之後label告毀約要佢地陪二千幾萬,打完官司「還價」都收五百幾萬,SOLER算欠名氣已可以涉及咁大筆錢,更何況大紅G.E.M.?唔出名,又有乜所謂?有錢就得啦!(調番轉諗:一間超實力label,主管級自己有份做埋音樂創作,絕對係國際級水準加國際級視野,點解到頭來香港冇幾多人識/理?(再諗深一層:老實講,如果G.E.M.唔係廿歲未夠又有外型,可能都只賣到幾百隻碟(卦),跟住棄唱原創歌改唱cover晉身可能賣好多碟但寂寂無名的某發燒天后之列咋))
一首《睡公主》已經令鄧紫棋與王菀之一樣,成為當今香港樂壇兩個我最喜愛唱作女歌手,新碟《18...》飛到去美國錄音搵黎更多海外創作人,立即國際化得多,除G.E.M.自己作曲幾首十分台式,《塞納河》直頭F.I.R..不過噉當然只會係好事.所以聽完《睡公主》,聽過晒兩隻碟之後,而家開到咁大場演唱會一定支持 - 都係果句啦,新人黎講算好大規模了,有幾多個側田?(但,老實講句,以佢現時狀態,叫座力加幕後勢力,我覺得要搞紅館未必搞唔到)開show前一個禮拜我特登出尖沙咀通利,諗住點爆應該仲買得到單人位卦?點知賣飛姐姐話佢地只賣最貴$480飛,仲要全場最最最邊位,平飛單人位係唔賣俾你你吹咩,睇個勢大會絕對有信心去得晒飛,搞到我成世人第一次睇演唱會要上網信用卡買飛,仲要$280蚊坐到去個場唔計上層看台平地最後尾二一行.慳番d錢,可以到會場買野:
陳慧琳Love Fighters演唱會時提過,冇幾多香港歌手會有個人商品,本無主題同個人方向之K歌影響深遠呀,既G.E.M.歌本身唔為K歌市場而作,經營亦偏近外國文化,各式商品大量供應.獨立音樂界打滾多年的我完全明白,數碼時代商品才是皇道呀,賣碟賺得幾多甚至開gig搵到多少?賣衫賣袋賣自己品牌產品先係藝人搵快錢之道.我當然冇乜興趣,dtee全部細件似女裝,我著的話可能睇睇下show會北斗之拳式爆衫.既冇乜野好買,咁多人入場又唔急,周圍望好過同成場靚仔靚妹鬥迫啦.行左個圈先知G.E.M.吸引力夠晒大,有好多明星黎左,見到真人的有何傲兒.原來好高.不過超級厚粉.
場地同上次林曉培演唱會一樣係九展(較)新場匯星,遲買飛又唔肯買貴飛的下場,是坐到下層尾二一行,搶到中間位已經算好開心架喇,如果買貴飛,你要行去相中左方最遙遠個角落先搵到劉Sir.其實今場算好,未夠N年前伊館迪克牛仔,一早買飛點知編到去上層最最最角位究極山頂,事實證明一個人睇演唱會,早買飛同遲買飛可能分別不大,只遺憾在我坐下層最後收$280(信用卡買加多十蚊手續費,傷),但今個演唱會爆到開埋樓上,而樓上唔遠得幾多但一定清楚得多,反而一張飛收平一舊水.除左「跌多左一舊水」,另一個遺憾,可能係演唱會開始前一日,先知道原來雷頌德做音樂總監.大叫中招.從佢多年創作及陳慧琳演唱會已知,論流行曲佢絕對有料到,但任何野經佢手永遠變得穩打穩紮,冇要求一定滿足到,有要求或驚喜的話...你比較雷氏主理之《G.E.M.》同海外製作《18...》兩隻碟,就明白佢所欠缺,正正係開始進步之本地樂迷追求之國際視野.
十三個月出得1.5隻碟,玩晒全部歌先夠一個鐘,預左會玩好多cover.差唔多你識得的G.E.M.歌都有得聽,cover選擇新舊中英文歌都有,不過唔太觀眾向市場向,頭半場好多英文歌同舊歌,佔觀眾人數大部份之香港靚仔靚妹黎講可能幾悶 - 又或者,有乜所謂?聽歌定睇人?基本上首歌唔識唔緊要,快歌俾到個拍子大家一齊郁,慢歌有高音位表演唱功,台下一班就滿足晒架喇.難怪此二乃選曲主要方針.開場前 - 尤其知道雷頌德玩晒後 - 擔心過會唔會為就番靚仔口味,好多歌會改編成R&B或者跳舞歌,好在呢兩類比重我仲接受到,唔會搞到鋼琴或樂隊成份較重之現場版不足掃興.《2008 Retrophrenia》都話啦,首首玩到《睡公主》噉就話無敵嗟,我向來唔多聽R&B,冇番多少樂隊或古典調劑,太多柔歌慢歌會頂唔順.
歌滿足到,好在唱都能夠.特登入場睇佢梗為驚人唱功,我入場最主要為三首歌,包括兩隻碟主打U歌《Where Did U Go》&《All About U》,同在我已是經典之《睡公主》,對佢從未存在過任何「死會唔會錄音無敵但現場收皮」之擔憂,勁在狀態得唱功得,開場到最後無論點扯高音點玩聲,都唔會聲沙唔會唱唔到唔會走音唔會唔夠氣,在連換氣同音準兩個唱歌最簡單最基本要求都達唔到之劣質歌手橫行年代,上佳狀態俾埋超高音你夫復可求呀?又未至於完美,如你似我咁挑剔的話.實力強橫自擁百利,過份自信卻會成害,學過正統歌唱總會賣弄,我嫌部份扭音過玩得火左少少,輕聲部份有時重拍位咬字太過用力,我覺得係作為唱功派之無意識副作用,同類通病常見於聲樂出身再踩落流行界者e.g. VEGA,好在兩樣都唔算太顯耳,發生次數皆少.另一心中刺是感覺上高音位有所保留,可能聽得太多CD及間中電視一首歌去到盡印象太深,硬覺得有d難度歌高音位聰明地改旋律避過,雖然仍是高音,但可以唱得輕鬆過原來,為顧及連續三晚演唱會狀態絕對明智,都係果句:如果你唔似劉Sir唔太高要求,你根本唔多會介意或者覺,因為本來難度分5分,而家改左唱法得4.5分,睇黎弱左,但對落一位已經只應付得到難度分2.5-3,比CD不足比下卻好難唔夠餘.
主角已經值得打95分,不過其他部分可能仲要改進.驚喜唔係冇,雖佢兩隻碟夾埋其中一個大類別係跳舞歌,冇諗到會請幾個跳得超勁的dancer由頭表演到尾又編得好睇同夾音樂(除左一開始兩個女dancer一人一枝結他但擺明唔識彈只做道具,我地行內人睇到只會覺得好笑),可惜高潮位做得好,中間卻好多空檔,甚至有幾次歌手入後台後全場靜晒冇事發生,live最忌呢種長得黎不必要之dead air.搵到林海峰做嘉賓開心架,點知唱完《食煙飲酒講粗口》就拜拜,得一首合唱冇solo之餘差唔多一句野都冇講過,做演唱會嘉賓做到咁搭檯feel咪話唔灰.仲有一點,相信香港演唱會永遠唔會改進,就係焦點全落在歌手身上.睇過咁多演唱會,對比林曉培及F.I.R.兩場(後者仍是我最滿意的pop show),香港演唱會樂隊差在冇參與性同表演性,只獲給予作伴奏之職責/機會,除非演唱會性質接近band sound如夏韶聲《諳》,後面隊band從來只能做佈景板,中間有段仔時間俾佢地solo或提提佢地個名已經好好彩,好似《李香蘭》搵左位(我覺得)十分有料到之小提琴手做主奏,但佢係邊個?出黎,拉,拉完走,從頭到尾完全冇提過佢個名,咩來頭.而且我覺得請黎班樂手未算好頂級,特別鼓手睇手勢已覺有點差少少,所以《睡公主》bridge入番chrous果下靜位出左事,我甚至一早有預感會發生,全無驚奇只得「都知你架喇」.咁灰.反觀其他地方歌手連session都好認真,搵番林曉培一場差別夠晒明顯,人地個結他手技術同聲已經超越單純pop層面,再者成隊樂隊都有份一齊參與活動.冇一場非香港單位演出,我唔會對歌手背後演奏一班感到讚嘆,同歌手言行舉止唔會令人感到同佢地分開屬各自個體,樂隊係session就只係session唔好搶我鏡唔該之類鮮見.單拍埋最近之台灣,香港已經冇得比啦.我仍然好希望可以有一場香港演唱會,做到樂隊唔止玩得好,仲能夠成為舞台表演元素之一,睇完唔使彈呢個甩果個硬成隊冇野突出,而可以大大聲同人講:
「嘩,班session真係好鬼勁好好玩呀!」
單以香港本地演唱會計,有缺點都足夠,特別其他演唱會台上拎咪果位連「歌手」名銜都未必匹配時.仲有唱到JUDAS PRIEST噉跪晒地狂嗌高音(音樂未去到「咁重」但唱到咁激都幾造作,但我鍾意),同最後encore《Where Did U Go》果份感動(唔計個人偏好《睡公主》,必定是近年最強香港流行曲),三晚演唱會全部爆滿合情合理,過後,思考著十八歲後路向如何?當事人稱寫metal ballad到爆的《睡公主》僅十三歲,仲早過出道幾年,跟住只有越來越pop可能是正常,正如一隊band,往往開波最強去到盡,頭一兩隻碟紅左,自然放慢放軟開始搵錢.G.E.M.的pop點都唔會流於其他香港「歌手」咁流,而佢應以此「國際視野」優勢繼續進步.希望佢唔好再黐咁多雷頌德啦.


text:
利寶閣 (The ONE店) Star of Canton Restaurant (The ONE)
商戶搜索
服務詳情
評語 提交評語
我地開頭搵場地都真係搵左好多間,初頭去過睇文化中心,個場係L形,台又好細,真係唔掂,所以就無揀到.之後就去咗睇紅墈彩福,譽宴個啲,但係佢地啱啱裝修完,全部都好公主feel,完全都唔係我地style,所以又唔岩…… 因為我地都想個地點方便啲,就再去尖沙咀搵,但係有D場地就太大,好混亂咁,有D就好貴,完全超過我地budget,再唔係就係新裝修個啲style太暗,好黑,完全唔啱啲老人家!去到最後我地先終於搵到The One利寶閣,佢地個位置好就腳,一上去就係地鐵,而且係四方形嘅場,好好用,又無柱位.
初頭我地都唔知佢地啲野食點樣,所以我就叫左我啲親戚普通時間去食吓飯,因為我地覺得試菜實整到好好味,要平時去先知真係唔好食.我啲親戚佢地去試完都話幾好,再加埋家姐去過嗰度飲都話唔錯,咁我地先再帶老爺佢地去試菜.啲野食都真係好好味,同聽返尼啲feedback好一致.
佢地嗰度擺27圍就爆場,我地擺23圍,所以都舒服唔會覺得迫.當日啲員工服務態度都好好,不過樓面就好似唔多夠人,D人成日要走多幾轉咁.同我地傾嗰位黎小姐都好好,好好傾,好似朋友咁,都好幫得手.新娘房都夠大,個洗手間都好大.唯一唔好就真係個音響,嗰套嘢真係古董黎!係好舊好舊嘅機…… 我地嗰晚有現場結他手,都已經搵定個做開音響嘅人黎幫手,當個個都用緊usb,佢部機都仲係用緊DVD!我地覺得如果佢地真係想吸納下做婚宴生意,就真係要將成個system換過喇!除此之外其他嘢都好好,無咩問題~特別係位置真係好方便!


text:
一個理由,話你知點解要用Google粵語輸入法.唔會有任何一個電話中文輸入法,可以超越得到Motorola個香港輸入法,易打,好打,唔識倉頡都識打,地道夾市井,通俗之餘夠低俗,係真真正正按港式廣東話文化設計俾香港人用嘅輸入法,只差在唔曉出粗口,唔係就真正完美.可惜而家跳左船去LG Nexus 5跟機只得拼音,好在上Android Market(Play乜鬼野Store呀頂你)有Google自己推出嘅粵語輸入法,雖然好打同方便但關連字同Moto仲差得遠,全靠一招,力挽狂瀾.
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2013年12月6日 星期五
每週一相片大行動 2013 Week 49:一個理由,話你知點解要用Google粵語輸入法
一個理由,話你知點解要用Google粵語輸入法.唔會有任何一個電話中文輸入法,可以超越得到Motorola個香港輸入法,易打,好打,唔識倉頡都識打,地道夾市井,通俗之餘夠低俗,係真真正正按港式廣東話文化設計俾香港人用嘅輸入法,只差在唔曉出粗口,唔係就真正完美.可惜而家跳左船去LG Nexus 5跟機只得拼音,好在上Android Market(Play乜鬼野Store呀頂你)有Google自己推出嘅粵語輸入法,雖然好打同方便但關連字同Moto仲差得遠,全靠一招,力挽狂瀾.
訂閱: 張貼留言 (Atom)


text:
廣州開學當天,敢言的《南方都市報》走訪小學生問及他們的志願,天真漫爛的孩子一一認真道來,而其中一位說長大了要做官:
「做什麼樣的官呢?」記者追問.
「做...貪官,因為貪官有很多東西.」,架著眼鏡的孩子誠實回答.
原本的報導給刪掉了,大家還是看看訪問視頻:
消息來源:EastSouthWestNorth Blog
地上要就住就住,粗口唔該全部嘟咗去.地下就可以明目張膽,仆街啦.來自廣州花園酒店員工的真情千字Rap,兼且將周星馳電影對白融會貫通,說出花園酒店官僚主義嘅撚樣,遺臭萬年,也唱出不分地域城市所有企業之內一班被壓榨打工仔的心碎,流芳百世.
試聽:花園酒店 featuring 周星馳
主唱:花園酒店員工
歌詞
流芳百世 遺臭萬年
流芳百世 遺臭萬年
等你斯文啲講一句 花園正仆街
等你再斯文啲講一句 花園正仆街
周星馳:你仆街啊你,你唔好走啊你,你呀,你買定棺材啊你,你條氣唔順咩
二十幾年建設廣州花園酒店 到底五星級係乜嘢概念
人工高 福利好 伙食好到你都估唔到
廿幾年嘅今日 我哋乜都睇唔到
周星馳:咁即係冇偈傾啦,咁即係冇偈傾啦,咁,咁,咁,咁,咁,咁,咁,咁,咁,咁,即,即,即,即,即,冇偈傾啦
講埋啲乜鬼嘢員工為本 屌你班撚樣
喺度辦晒大款 等我嚟贈你一句說話
仆街啦 (你快啲去仆街啦)
公交車都升到兩蚊我哋仲係千幾蚊
屌你班冚家鏟高層 你話我哋敢唔敢
等我嚟贈你一句說話
仆街啦 (呀,真係有人仆街喔)
你哋話加人工 點解越加越少
講埋啲鬼撚野 你都唔怕畀人屌
同甘苦 共患難 員工咩都同你撐
今時今日咁嘅地步 就忍心捉我哋撐
我哋班員工個心 就越嚟越淡
你哋官僚主義嘅心態 就越來越慣
揾埋啲外行人 做埋啲管理高層
專業啲講句就係 一無所能
行咗廿幾年嘅制度 就亂Q咁改
用咗廿幾年嘅設備 又唔見你去改
淨係識得裝修 就乜Q都話唔愛
幾億銀兩捻都唔捻就咁掟落個海
難為啲員工 就日日當牛咁用
揾埋啲財產 就養自己都未夠用
唔係洗米落鑊 就係供書教學
唔通你哋個個都會覺得個心好安樂
周星馳:就算殺左一個人,仲有千千萬萬個我,哦,你仆街啦
屌你班柒頭 唔需要火上加油
我今日就要屌你 屌你知道理由
要你實事求是做嘢出嚟畀我哋睇
點知永遠都係咁 企喺度扮傻仔
有銀兩你哋淨係識得亂Q咁使
有無捻過班員工為你哋心甘命抵
你哋點去浪費 我哋都唔Q同你計
一直為你哋嘅所作所為 痛哭流涕
我依家就要用支咪嚟rap住同你哋計
你哋唔洗去掘我亦都唔洗起我個底
話你知 你班衰人正一陰陽屎忽鬼
畀大家知道真相 我做乜Q都無所謂
咁Q好嘅企業 你話你哋搞啲乜出嚟
搞到班員工依家唔似人 做鬼都唔似鬼
今時今日仲有班人夠薑企出嚟 (周星馳:收皮啊你)
做咩你又唔捻下 啲人工越嚟越少
搞埋啲咩鬼嘢 經理接待員工日
講一套做一套 最叻搵員工笨柒
形式嘅野到處都係 實際嘅又唔多
有益嘅野就更加無乜印象會有人做過
裝修後嘅問題 慢慢越嚟越多
你班高層從來無人夠薑企出嚟認錯
周星馳:大佬,你唔好扯火住,呢個我老友嚟嘅,等我嚟同佢傾
啲客投訴 最叻就即刻扮衰仔
咁處理投訴問題真係死畀你哋睇
佢哋投訴你哋 你哋就乜Q都話得
我就大大聲話你 無Q原則
依家我就教你點樣揸住宗旨去做人
我依家就揸住中指 屌你班西人
一個月三千幾蚊出糧酒店屁呀
二星級同位咁都可以相信 唔該你哋去吔屎
一介武夫最犀利嘅就係 你哋嘅表面功夫
我哋最出名嘅一招叫做 never poor
五個月加埋都係啱啱夠嗰三千蚊
蚊咬都無血 跌親仲要自己睇醫生
你哋究竟有無當過我哋係人
你班廢人小心得罪 上邊嘅神
咁多有名嘅酒店都可以營業落去
唔該你哋劏雞還神 順便將功贖罪
平均工資都未夠 扣我個人所得稅
點解你忍心加埋一齊 畀人減落去
心都碎 一個個有血有肉嘅心
畀你哋踩碎 我都唔想繼續講落去
好想將你哋班仆街高層 由三十樓掟晒落去
然後大聲高呼 萬歲 萬歲 萬萬歲
周星馳:知唔知咁做係唔啱嘎?
女:知
知就嗱嗱聲打個電話講對唔住
女:唔係呀嘛
延伸閱讀: 廣州話RAP – 花園酒店員工Rap feat.周星馳


text:
聖歐拉利亞德爾里奧 必去景點及瑪蒂納海灣附近酒店推介
瑪蒂納海灣附近酒店預訂
神秘優惠價幫你慳更多
即時揭開神秘優惠價,慳得更多
聖歐拉利亞德爾里奧必去推介 - 瑪蒂納海灣
想去 聖歐拉利亞德爾里奧 自由行?等 Hotels.com 帶你玩盡 聖歐拉利亞德爾里奧瑪蒂納海灣 啦!留意我地文章,話你知去聖歐拉利亞德爾里奧 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖歐拉利亞德爾里奧瑪蒂納海灣 附近有咩酒店,等你更加容易計劃行程,慳返酒店來回景點嘅時間.
聖歐拉利亞德爾里奧瑪蒂納海灣 自由行
去得聖歐拉利亞德爾里奧瑪蒂納海灣 自由行最緊要一定係揀啱日子去.一啲熱門景點例如,聖歐拉利亞德爾里奧 嘅 瑪蒂納海灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖歐拉利亞德爾里奧瑪蒂納海灣 交通
想去瑪蒂納海灣 暢順無阻濟,最好就係出發前,睇清楚聖歐拉利亞德爾里奧瑪蒂納海灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖歐拉利亞德爾里奧瑪蒂納海灣 必食必買攻略
聖歐拉利亞德爾里奧瑪蒂納海灣一直都係旅遊熱門地點,去到聖歐拉利亞德爾里奧瑪蒂納海灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
今日因為呀芊發燒所以今年只有我同Hysan出發
我哋都冇特別話安排好幾點起身出門口,
因為始終係放假,都想輕鬆D
早上大舅父就話Wtsapp我知佢大概12點幾比賽
我哋10點幾就先落街食個早餐先
我哋去咗「開心小敍」,
呢間本來位於元朗雞地嗰邊既茶餐廳,
居然喺我樓下附近開咗分店,
佢哋最出名係豬扒煎蛋飯,不過我我哋嚟食早餐
就嗌咗個豬扒煎蛋通,
豬扒確實係好味,其他嘢就普通囉
去到南昌轉東涌線到香港站,
之後就沿天橋行到去5號碼頭搭船去長洲啦
真係諗住去到碼頭先算,
我一去到係11:40,職員話快船12:00開,
我哋就Do咗入去先,因為好多人
點知未到12點,就可以上船,滿座就開船了
在船上的Hysan好興奮,睇到大海大浪大船!
今日天色真係不錯,仲好熱Tim
Hysan望住個海突然問我
Hysan「Daddy, 點解D浪係白色既?」
我「...」
都有一年冇嚟過長洲,
今日好熱鬧, 但人唔算太多! (可能對香港人嚟講仲早)
我哋第一時間去唐記搵大舅父先
因為佢哋呢隊獅藝龍既龍舟隊,
年年都會喺呢度打「櫈」!
幸好大舅父仲未落場,
佢俾其他人玩先,自己要到2:40先比賽!
就先停下來補充吓體力先
見到佢有自家製「純鮮奶魚仔燒」,
於是買$20/4件支持吓
老細話佢哋呢部係全港唯一一部自動烤魚餅機
凍豆花$12碗,
不過唔係咁鍾意佢用膠碗,
一來冇咁有特色,二來好唔環保
我都明洗碗人工依家好貴...
之後見到一大棑檔廚房後吊住一隻隻雞,
Hysan見到好攪笑! 叫我影低一陣俾舅父睇
如果同老婆一齊就會逐間逐間慢慢行
跟住見到有間賣自製雪條既餐廳,
賣$8/支,可惜只賣剩椰子/蜜瓜/奶茶及咖啡味,
所以Hysan揀咗支椰子,我就揀咗支奶茶
佢係用不銹鋼器皿去急凍,
好似我哋細個自己用果汁整的雪條一樣
奶茶雪條有點甜,唔知可唔可以叫佢整多款係少甜既雪條呢!
椰子味濃,真係超爽!天氣咁熱食番條止止熱都OK
其實喺長洲你會見到好多檔賣緊,
但係呢檔先至係最正宗的!
所以千祈唔好去錯檔,
當然唔少得係嚟食扭扭薯片啦,
好似嚟到長洲唔食佢唔似嚟過,
不過自己食過咁多次反而想試新嘢
所以買咗一支大薯棒再加多一支大蝦棒
都係各$20!
不過大蝦棒就有點失望,
佢其實都係炸蝦,一隻點上沙律醬,另一隻就點上泰式甜酸醬,
冇咩特別,而且炸蝦皮仲唔夠脆!好似擺咗好耐咁
我哋就行內街番去唐記
跟住發現一間店nitti-gritti
係我之前喺巿集認識過的,
所以入去打個招呼,
裡面賣既嘢都好有特色,
有部份物品係購至土耳其等其他國家!
所以唔會咁容易喺其他店舖見到㗎!
最近Hysan架單車撞爛咗個呤噹!
咁啱見到佢哋又有得賣
$58雖然有點貴
但係都懶得去單車舖配,
所以就買咗,等Hysan可以自己維修!
不過見到有個仲吸引,係小冰西瓜!
我哋番到去現場,見到大舅父要落場了!
準備要開始了,我同Hysan坐在碼頭邊,
要為舅父打打氣!
賽事開始了...
結果我就唔提了...因為被封口唔講得,總之冇嬴到啦!
雖然輸咗,不過唔緊要!大家至在開開心心過一個端午節
所以最後嚟張大合照!
這樣也可以讓Hysan學習,比賽輸咗都冇所謂
俾佢知道「志在參興」既道理
中間經過頭先既大大粒魚蛋
我就買咗一串再加一串龍蝦搭芝士丸食
真係好好食呀!皮脆肉厚!芝士丸爆出嚟好香,龍蝦丸落足料
總共承惠$25
去到沙灘,Hysan玩得好開心,
俾大舅父掉落水,嗌哂救命!笑死我
成班龍舟隊落哂水飲啤酒,好開心!
我都行埋一二邊等佢慢慢玩!
差唔多5:30我哋就番去碼頭
買咗麥記買咗個魚柳飽餐,
邊食邊等6:00快船!好精彩既一日
番到屋企Hysan行行吓都同我講「Daddy, 我今日好開心!」
搜尋
近期文章
舊文重溫
- 2018
- 2017
- 2016
- 2015
- 2014
- 2013
- 2012


text:
聖瓦萊里 必去景點及聖瓦萊里海灘附近酒店推介
聖瓦萊里海灘附近酒店預訂
神秘優惠價幫你慳更多
即時揭開神秘優惠價,慳得更多
聖瓦萊里必去推介 - 聖瓦萊里海灘
想去 聖瓦萊里 自由行?等 Hotels.com 帶你玩盡 聖瓦萊里聖瓦萊里海灘 啦!留意我地文章,話你知去聖瓦萊里 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖瓦萊里聖瓦萊里海灘 附近有咩酒店,等你更加容易計劃行程,慳返酒店來回景點嘅時間.
聖瓦萊里聖瓦萊里海灘 自由行
去得聖瓦萊里聖瓦萊里海灘 自由行最緊要一定係揀啱日子去.一啲熱門景點例如,聖瓦萊里 嘅 聖瓦萊里海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖瓦萊里聖瓦萊里海灘 交通
想去聖瓦萊里海灘 暢順無阻濟,最好就係出發前,睇清楚聖瓦萊里聖瓦萊里海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖瓦萊里聖瓦萊里海灘 必食必買攻略
聖瓦萊里聖瓦萊里海灘一直都係旅遊熱門地點,去到聖瓦萊里聖瓦萊里海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
梁天琦 案終於判刑,判六年,引用成堆七十年代英國案例本來已經係亂嚟,《公安條例》亦根本係違反人權,否則彭定康唔會破天荒評論裁決.但彭寶琴根本係唔適合判 梁天琦 案,呢個判決唔係收柯打判都係個人偏見亂判,呢啲法官,我真係只能講一句,抵佢死老公.
梁天琦 案主審法官有嚴重利益衝突
根據《蘋果日報》喺5月18日提供背景資料
亡夫歐陽國基生前為水警總區總部(行政)警司,2016年底疑因隱性心臟病突發在鯉景灣住所猝死,彭當時身在外地,由歐陽的水警同袍登門揭發事故.
如果呢單案唔係警民衝突,我未必會咁質疑,但2016年11月佢老公暴斃死,魚蛋革命喺發生喺佢老公死之前,加上彭寶琴自己本身係律政司檢控官出身,我絕對有理由質疑佢喺魚蛋革命呢單案本身嘅公正性,係唔係摻雜大量個人偏見濫用刑法,報仇咁報仇,依家咪解得明,點解彭寶琴要考慮判刑,要連果啲陪審員無法商議達致有效裁決嘅案情都考慮埋,明知有國安人員人喺法院影相威嚇陪審員都要照落判決,佢自己係警察家屬就無資格判案,一如劉正佢老婆係差婆就唔該社運議題同我收聲,呢個標準,我對評論人係咁睇,我對法官更加係咁睇,我唔鍾意喺個龍門下面加個轆就再摩打移嚟移去.公義係必須彰顯,而且係睇得到,但依家係公義擺明車馬不被彰顯,除咗一句抵佢死老公,我真係無辦法講第二啲嘢.
所以 梁天琦 案話俾大家聽一個現實,香港司法獨立已經玩完,所以黃台仰選擇流亡海外係啱,我諗 梁天琦 呢方面真係太英國紳士,低估咗共產黨嘅無賴程度去到乜嘢位.
梁天琦 判決係不公,呢個係肯定,但有啲人仲要落井下石,就同政權幫凶無異,一班係青山城邦派班友,有人想去歐洲搵黃台仰出嚟,呢種行為除咗中共走狗,我睇唔到係第二個理由,依家黃台仰嘅安全係最大考慮,因為中共一定意圖喺歐洲收買投共華人去對付黃台仰.所以青山城邦派嘅友仔,我依家持極大保留態度.
跟住如果仲有啲泛民中人,話 梁天琦 係受共產黨指使,我想問呢啲人仲有無基本是非之心,呢啲人仲叫泛民,我呸.


text:
Sweet Wedding
服務詳情
評語 提交評語
我揀咗個成個都係玫瑰嘅花球,但我無諗到個花球謝得咁快,因為我只係得半日wedding,但到下晝嘅時候D花已經謝晒,想之後用嚟整乾花都唔得.我係wedding前一晚拎個花球,佢哋都比咗營養水,所以我無諗過會係謝得快成咁,我老公嘅襟花仲嚴重,喺接新娘嗰時已經謝晒,所以係有D失望.雖然佢哋D花嘅質素就真係差咗D,但佢哋態度係幾好,買嗰時我去門市度揀咗好耐,佢哋都有好耐心俾唔同意見我.
我喺婚展join佢哋,佢哋實鋪喺金都.其實當日喺婚展好多人圍住佢哋,我問佢哋係有答,不過因為太多人所以答得唔詳細.不過之後佢哋都有搵返佢哋follow up.
我哋用咗$8,000整個台,一個個大花球,大名牌,有白色哋毯,燈柱等等.佢哋佈置出嚟係靚,結果都幾滿意.
Sweet Wedding係朋友介紹.我哋個婚禮係由Michelle跟,佢真係跟得好貼同真係細心到不得了!佢除咗滿足我一開始同佢講咗嘅要求外,仲額外做咗好多嘢.佢會去做咗好多research睇吓點樣做會靚啲,又主動offer一啲設計唔係我哋要求嘅.因為我哋會whatsapp聯絡,有次我見佢半夜仲message我,幫我諗緊個decoration可以點整,真係超級有心.
到Big day當日,佢又好早就到現場,仲帶咗好多個人嚟幫手佈置.好多嘢佢哋都主動去做,例如覺得花束唔夠就幫我添置埋.設計方面,喺入口簽名位置做咗草園風格,入到裡面就配合返係綠色型格路線.佢仲特登幫我哋做咗塊地毯喺有我哋嘅全名同結婚日期,係完全tailor made,無得喺其他場度翻用!我真係非常滿意佢哋嘅佈置,啲賓客睇完仲以為我做design添!
場地佈置我搵咗Sweet Wedding,佢最吸引我就係個價錢,同埋in charge嗰個人又係好好,嗰時同佢傾我都未決定嘅.佢就問我鐘意啲咩,我就話我都唔知,就係唔鐘意窗簾布,佢就話printing就貴因為係逐尺計,我呢樣又唔鐘意嗰樣又唔鐘意,簡單啲嘅又覺得好寡,我都覺得自己好煩.後尾我都睇咗數以千計嘅相,最後就揀咗花花牆,就冇咁煩啦全部都係花就唔洗諗係咩款啦!
我係婚禮半年前book嘅,佢就約咗三個月前真係同你傾.我兩邊本身係窗簾布就唔洗加錢嘅,後尾睇睇吓又唔想喎,轉咗啲printing嘅foam board.佢都俾好多意見我,跟住就揀咗,真係好靚好靚,雖然要加錢不過都合理.我喺其他Facebook問吓一個package可能已經要兩萬蚊,花牆又要加七千,因為Mira個場係大,要逐尺計,佢就話呢個場係大所以又要加幾千,但係呢間turn out就係萬五蚊埋單.佢地服務態度都好好,好有耐性.不過,有啲溝通嘅位真係需要改善,例如佢話佢聯絡咗Mira個backdrop係點點點,我同番個sales講佢就話:「吓?佢冇搵過我喎!」原來Mira就裝咗個LED wall,我整個花牆佢都有厚度,就要攞個架表起佢,咁樣突出嚟就會遮咗Mira一個screen,個screen唔可以喺個頂跌落嚟,Mira就話會俾個portable嘅screen我係同一個size嘅,佢好後期同我講我唔滿意都冇得出聲架喇.我都有少少唔鐘意,但我揀咗個咁嘅backdrop,咁呢個係佢硬件上配合唔到就冇辦法啦.佢就話同咗Mira講:「唔洗portable啦!個backdrop塞咗落去總之都落到嚟嘅!」我同番個sales講佢就話佢冇搵過佢,我諗佢搵嗰個又唔係我嗰個咁樣啦.最後我都唔記得係點,但係當日個screen係用得嘅,但係中間呢個又話有搵佢嗰個又話冇.整唔到個screen俾番個portable又okay嘅.
不過,總括嚟講佢地都好有交帶.
呢間場地佈置係我哋行婚展見到,佢現成整出嚟嗰個booth我先生好鐘意.佢個booth嘅style係比較plain嘅,係一個print出嚟嘅board.當日喺個booth坐低睇,我一睇就睇中咗幅草牆!我哋考慮咗好耐,一係就係我先生鐘鍾意嗰D plain款,一係就係我揀我鍾意嘅草牆.我哋參考咗佢哋好多portfolio,最後都係決定用草牆.原本我哋就係睇最basic嗰個package,之後講講吓就upgrade咗一個plan啦,因為如果鐘意草牆就一定要中間嗰個plan,平嗰個plan做唔到.而我哋考慮咗一輪,最後都決定join佢哋.
到傾design個sales一開始係有少少cool cool哋,到睇耐咗傾耐咗佢都會好認真俾意見我哋,例如我哋要草牆佢會幫我哋分析草牆點配搭會靚呀,點樣幫我哋design啲擺設呀咁樣.個sales都幾識得估我哋要咩嘅,佢不停咁開唔同style俾我哋睇,然後就睇吓我哋啲眉頭眼額咁,佢都會feel到呢個我唔鐘意﹑呢個唔啱我,都會幫我哋篩選.
到big day當日,我搵咗其中一個兄弟follow up,都知道佢哋啲staff好早就到咗場地,基本上我一出到嚟所有嘢已經ready晒,同埋出到嚟效果都係我哋想要嘅嘢!
唯一一樣嘢我唔係咁滿意就係confirm layout嗰陣先知好多嘢要加錢,例如個stage除咗個backdrop都會有少少擺設,我揀嗰個style就係啲花呀雀籠,可能本身淨係包咗兩三個雀籠,但就有啲plain.佢就話如果想可以加多兩個,不過就要加錢,而且我係嗰個moment先知要加錢.其實之前傾嘅時候佢哋冇特別mention咩要加錢,淨係講咗有咩係包咗,去到finalize先逐個加錢咁.佢要加錢嘅嘢就exactly係我想要嘅嘢,所以就心甘情願地俾咗佢喇!


text:
老公天生皮膚敏感,會唔會遺傳比BB架?
-
bethlau last edited by
我老公天生敏感,有時煮餸都要花多啲心思,好驚將來bb都有啲咁嘅問題,有冇人知皮膚敏感會唔會遺傳?
-
slaughterhouse last edited by
其實身體過敏體質真係有機會會遺傳去下一代架,但其實可能由bb細個開始俾佢吸收多啲益生菌,可以有效減少佢地對皮膚敏感嘅情況.
-
Anonymous last edited by
有呢個可能,
但又唔駛太擔心,
我識人bb過敏,
飲親舒奶粉就改善到
-
connieeee last edited by
slaughterhouse said:
其實身體過敏體質真係有機會會遺傳去下一代架,但其實可能由bb細個開始俾佢吸收多啲益生菌,可以有效減少佢地對皮膚敏感嘅情況.
我之前朋友都有呢個情況,但唔知原來益生菌都可以幫到手.
-
littleeA last edited by
connieeee said:
slaughterhouse said:
其實身體過敏體質真係有機會會遺傳去下一代架,但其實可能由bb細個開始俾佢吸收多啲益生菌,可以有效減少佢地對皮膚敏感嘅情況.
我之前朋友都有呢個情況,但唔知原來益生菌都可以幫到手.
其實依家市面愈嚟愈多bb健康補充產品都有益生菌成份,對bb皮膚敏感同埋濕潤都可以幫到手.
-
samemie last edited by
我本身自己食開隻康萃樂,不過係成人益生菌產品,除咗腸道健康,仲可以幫埋改善皮膚敏感問題.我知佢好似都有出bb益生菌補充品,你可以去睇睇,百零蚊左右,都唔係太貴.
-
ccchiping last edited by
唔一定會遺傳,不過如果真係有濕疹的話益生菌係幫到手,我小朋友之前濕疹嚴重到要睇醫生,後尾都係食biostime隻益生菌之後就好返好多


text:
-
臺南市高齡友善藥局名單本資料集主要提供臺南市高齡友善藥局名單
-
臺南市各區婦產科相關之診所,醫院本資料主要提供臺南市各行政區婦產科相關之醫療機構資訊
-
臺南市各區兒科相關之診所,醫院本資料主要提供臺南市各行政區兒科相關之醫療機構資訊
-
臺南市各區外科相關之診所,醫院本資料主要提供臺南市各行政區外科相關之醫療機構資訊
-
臺南市各區內科相關之診所,醫院本資料主要提供臺南市各行政區內科相關之醫療機構資訊
-
臺南市各區骨科相關之診所,醫院本資料主要提供臺南市各行政區骨科相關之醫療機構資訊
-
臺南市各區家醫科相關之診所,醫院本資料主要提供臺南市各行政區家醫科相關之醫療機構資訊
-
臺南市成人(滿13歲)-胸部X光檢查醫療院所名冊-2017/09/14更新本資料集主要提供臺南市成人(滿13歲)-胸部X光檢查醫療院所名冊
-
臺南市結核菌素測驗服務單位本資料集主要提供臺南市結核菌素測驗服務單位
-
臺南市各區神經科相關之診所,醫院本資料主要提供臺南市各行政區神經科相關之醫療機構資訊
-
臺南市各區眼科相關之診所,醫院本資料主要提供臺南市各行政區眼科相關之醫療機構資訊
-
臺南市各區神經外科相關之診所,醫院本資料主要提供臺南市各行政區神經外科相關之醫療機構資訊
-
臺南市各區皮膚科相關之診所,醫院本資料主要提供臺南市各行政區皮膚科相關之醫療機構資訊
-
臺南市衛生所列表本資料集主要提供臺南市衛生所列表
-
臺南市各醫院一覽表本資料集主要提供臺南市醫療院所資訊
-
臺南市流感抗病毒藥劑合約醫療機構名冊暨藥劑配置量一覽表--2018/02/08更新本資料集主要提供臺南市流感抗病毒藥劑合約醫療機構名冊暨藥劑配置量
-
臺南市流感疫苗接種合約醫療院所名單本資料集主要提供流感疫苗接種合約醫療院所名單
-
臺南市各區精神科相關之診所,醫院本資料主要提供臺南市各行政區精神科相關之醫療機構資訊
-
臺南市各區耳鼻喉科相關之診所,醫院本資料主要提供臺南市各行政區耳鼻喉科相關之醫療機構資訊
-
臺南市各區泌尿科相關之診所,醫院本資料主要提供臺南市各行政區泌尿科相關之醫療機構資訊
您也可以使用API (應用程式介面) (see API 文件)註冊.


text:
阿卡巴 必去景點及棕櫚灘附近酒店推介
棕櫚灘附近酒店預訂
神秘優惠價幫你慳更多
即時揭開神秘優惠價,慳得更多
阿卡巴必去推介 - 棕櫚灘
想去 阿卡巴 自由行?等 Hotels.com 帶你玩盡 阿卡巴棕櫚灘 啦!留意我地文章,話你知去阿卡巴 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿卡巴棕櫚灘 附近有咩酒店,等你更加容易計劃行程,慳返酒店來回景點嘅時間.
阿卡巴棕櫚灘 自由行
去得阿卡巴棕櫚灘 自由行最緊要一定係揀啱日子去.一啲熱門景點例如,阿卡巴 嘅 棕櫚灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿卡巴棕櫚灘 交通
想去棕櫚灘 暢順無阻濟,最好就係出發前,睇清楚阿卡巴棕櫚灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿卡巴棕櫚灘 必食必買攻略
阿卡巴棕櫚灘一直都係旅遊熱門地點,去到阿卡巴棕櫚灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
GP Photolab 雞與花環照相館
服務詳情
評語 提交評語
佢哋嘅style好靚,香港好少呢種style,好有雜誌feel,好似我哋平時睇既日本雜誌咁,隨意得嚟又好靚!
佢哋旗下有好多唔同既攝影師,每個都有唔同既style,但overall都係有一種雜誌嘅感覺.我個攝影師就係GP.我雖然喺影相前無真正面對面同佢哋開過會,主要係網上聯繫,但都感覺到佢地好nice.因為佢哋因為想保持個質素,所以每個月都有接job嘅quota,不過我覺得如果佢哋攝影師團隊再多少少人就好喇!因為我介紹咗比朋友之後佢哋都等咗頗耐~
我最後就去咗台南影,地點係由佢地安排嘅,大約去咗4-5個地方.嗰日其實影咗多長時間,本身佢哋都suggest海外客人分兩日拍攝,但因為我哋比較趕,所以只能夠係一日之內拍次晒佢.因為呢個原因,本身佢地係有時間限制,但今次就冇限我哋時間,我哋由早上5點幾拍到凌晨1點幾都無加錢.拍攝當日,我哋感到整個團隊都好有熱誠,我先生唔係好識擺Pose,佢哋都會慢慢教.而化妝師方面,都好配合到成個造型,當天全日我哋都影好開心!
而影出嚟嘅相真係好靚,佢哋嘅角度同埋取景都特別,我睇未執嘅相已經覺得好靚,加上佢地每一個攝影師影嘅相都係自己執,所以跟得好足.揀相時,佢哋唔會push我地揀相,感覺好好!


text:
《小王子》係法國作家聖艾舒比尼嘅名著,內容講述作者揸飛機嘅時候遇上故障,緊急降落沙漠後遇上小王子嘅故事.小王子眼中嘅世界純真而簡單,每每都令我哋反思成人世界中種種奇怪荒誕嘅現象.《小王子》至今已經有超過二百個語言版本,係世界上其中一本畀人翻譯做最多外語嘅小說.《小王子廣東話版》將呢本不朽文學名作以廣東話呈現,為呢個故仔帶嚟多一份親切感之餘,亦都為廣東話注入多一啲嘅生命力.
關於廣東話版
搵返記錄,呢個「廣東話小王子」project係由2011年5月1號開始嘅.我同蔡同學都有收集唔同語言版本嘅《小王子》,所以嗰陣我哋不約而同都諗:「如果有個廣東話版本就好嘞!」《客家話小王子》係 2000 年出版嘅.既然客家話都得,點解廣東話唔得呢?就噉呢個翻譯 project 就開始咗.2011 年到 2017 年之間發生咗好多事:蔡同學周遊列國,亦多咗出書嘅經驗;我去咗加拿大教廣東話,發覺俾小朋友用嘅教材好少;越嚟越多香港網民用「粵文」書寫,社會上多咗關注廣東話嘅聲音.喺呢個背景下,再經過蔡同學嘅努力,呢本書終於誕生.如果你唔識廣東話,買呢本書純粹好奇,我鼓勵你用你嘅家鄉話 (例如福建話,上海話) 譯返一本.如果你本身係講廣東話嘅,我希望你可以搵個機會大聲朗讀呢本書,感受「啲大人真係好奇怪」同埋「啲大人真係好鬼奇怪」之間微妙嘅差異.如果你有小朋友,我更加鼓勵你讀俾佢哋聽;有朝一日佢哋會明白乜嘢係「最重要嘅嘢都係無形於雙眼」.
林慧雯
加拿大卑詩大學語言學博士生


text:
牙齒健康系人們健康嘅生活嘅一個關鍵嘅基礎嘅.依家很多嘅人們食嘅食物系比較嘅多樣一些嘅,咁陣要系冇很好嘅照顧好牙齒嘅,就很易導致齲齒也就系蛀牙嘅出現嘅.治療就系有必要嘅,同時治療齲齒費用也系患者想要知嘅,咁治療齲齒需要幾錢才夠呢?
首先喺解析治療齲齒費用具體嘅需要幾錢陣,我哋應該清楚嘅啲就系唔管系齲齒嘅治療仲系其他嘅病症嘅治療嘅,治療嘅費用和患者嘅疾病症狀嘅嚴重程度都系有一定嘅關系嘅,所以去齲齒治療費用就需要患者到當地嘅正規嘅牙科進行面診之後才能夠確切嘅清楚嘅.
不過,依據我哋之前治療齲齒嘅經驗嚟講,一般嘅情況下要系患者嘅齲齒唔系非常嘅嚴重嘅情況下,治療齲齒費用應該就系喺幾百元左右嘅,算系比較嘅低廉嘅費用嘅,一般嘅齲齒嘅患者實際上都能夠消費得起嘅,所以患者唔使過於嘅擔心嘅.
另外,患者還需要知嘅啲就系,治療齲齒費用和患者選擇嘅醫院也系有一定嘅關系嘅,普遍上嚟講大城市嘅消費嘅水平比較嘅高一些嘅,所以咁嘅情況下,喺大城市嘅有權威嘅牙科治療陣,費用一般嘅系要比一些小城市嘅醫院貴一些嘅,呢個系學要患者知嘅.
最後,提醒所有嘅齲齒患者注意到嘅就系,唔管治療齲齒需要幾錢,只要系患有有出現齲齒嘅一個症狀嘅,都系需要及時嘅做一些治療嘅,患者只有及時治療改善了患者嘅齲齒之後才能夠很好嘅健康嘅去生活嘅.不然會導致患者因為齲齒嘅病症影響到其他嘅身體健康嘅問題嘅出現,咁就得唔償失了.
以上就系「治療齲齒需要幾錢」嘅具體介紹.專家提示,門牙缺失修復方法系由多方面因素決定嘅,具體嘅費用需要通過牙醫進行檢查之後先能決定.但一般嚟講,喺珠海植牙費用要比港澳牙科診所平一至兩倍,所以到珠海植牙會成為越嚟越多港澳人嘅選擇.珠海牙科醫院,擁有頂級嘅醫師團隊同優越嘅治療環境,喺植牙有多年嘅經驗,至今已幫助多位港澳口腔患者重拾牙齒健康,深受港澳地區口腔患者嘅信賴.如有疑問還在線咨詢或通過whatsapp同我哋嘅專家進行一對一嘅交流,同時通過網上預約掛號,可免問診金,口岸專車接送,到院無需排隊優先就診服務.


text:
——修復門牙缺失比較常見嘅方法
因為各種牙病,小意外而導致我哋掉落一顆牙齒嘅情況系十分常見嘅,但系當牙齒跌羅後畀我哋嘅生活帶嚟嘅影響亦系極大嘅,我哋需要及時去醫院做缺失牙修復先得.咁喺如果門牙缺失較常用嘅方法系乜呢?
珠海牙科醫院口腔嘅醫生指出:針對單顆牙掉落嘅情況,較常采用嘅修復方法有以下幾種.
一,活動假牙.
呢個系我哋能夠自由摘攞嘅假牙,比較適合全口牙或系余牙較少嘅情況,並唔介意單顆牙跌落使用.佢嘅優點在於方便清潔打理,對余牙嘅負擔小.缺點系咀噍功能較弱,每當食過飯後就需要攞落嚟仔細清理,非常不便.
二,固定假牙.
需要借助周圍兩顆真牙嘅力量作為支撐,將假牙固定喺缺牙處,比較適合單顆,少數牙掉落且余牙健康嘅情況.優點系咀噍效率高,使用後較為舒適,異物感比活動假牙要小.缺點系需要以磨除健康鄰牙為代價完成牙齒修復.
三,種植牙.
呢個系目前發展比較迅速嘅一種新型假牙,系將一個種植體植進牙槽骨里面,等到兩者形成骨結合之後,再喺種植體上便按上牙冠,需要患者口腔環境良好且身體健康先可以進行.
牙齒脫落致使中老年人喪失牙齒嘅較基本功能--咀噍功能.人人都講牙好胃口好,的確系咁,如果牙齒有個「三長兩短」,「頭疼腦熱」嘅,嗰食欲自然不佳,邊驚系睇到色香味俱全嘅食物,一冧到自己嘅牙齒無法咀噍,估計食欲就會減半.步入中老年陣,胃腸等消化器官亦隨住人體機能嘅衰退開始走向低谷,呢個時候,如果缺少好牙嘅幫忙,無異於加重胃腸唔適嘅症狀.
而種植牙技術嘅出現更好嘅幫助老年人解決咗呢個問題,對於平時戴活動假牙唔習慣嘅中老年人嚟講選擇做種植牙系非常好嘅一種修復方法.
珠海口腔醫院口腔CT種植技術則系采用3D口腔CT成像,根據自身牙體骨骼或以自身骨組織系數嚟定制骨粉,比起傳統嘅人造骨粉,更加有效 無誤,生物相容性更好,更穩定牢固,愈合更迅速,CT種植技術嘅突出風靡了歐美亞等,喺口腔種植領域嘅發展中邁出咗革命性嘅一步.
如果你仲有乜疑問,你可以點擊在線咨詢,珠海牙科醫院嘅醫生將畀出專業嘅意見並提供較優質嘅咨詢服務.同時你亦可點擊在線預約,通過網絡預約,免掛號費,檢查費,免排隊,優先會診,為你慳寶貴時間!


text:
今日跟埋朋友仔去到屯門山景邨摘龍眼呀! 嘩真係成棵樹都係....呢頭摘嗰頭就食...好過癮好原始呀!
我哋今日番完教會
下晝就坐埋朋友車
去到山景邨沿小路上山
到一個涼亭落車
一落車已經超多蚊
仲好大隻
所以大家一定要著長薄衫長褲帶定蚊怕水蚊貼等防蚊措施
大家要自行預備交剪
我哋喺出發前喺園藝種植既舖頭買咗一把
我買咗把唔平唔貴中間價錢既交剪
因為呢D嘢唔敢買太平
驚會有危險
一定要陪住你既小朋友一齊用
其實龍眼樹枝幹唔係太粗
其實普通交剪都得!
因為唔知呢次用完幾時再用
Hysan 自己已經邊摘邊食
根本連交剪都冇用
就咁用手暴力抆!
仲識得分享請我食tim...
大家都不停摘好似唔駛錢咁!!
跟住曾叔叔爬上樹上面去摘其他成熟既龍眼
佢一兩下就已經可以爬到上樹頂
好似隻馬騮咁快...好勁!
Hysan 戴住個頭盔
佢又想爬上去棵樹度摘!
嘩跟住曾叔叔拎住把超長既交剪
將樹上既龍眼剪落嚟
然後叫小朋友接過去
Photo by CANON 5D Mark III, Len | EF 35mm f/1.4L USM
呀劍評語: 真係邊摘邊食, 感覺味道都好新鮮! 雖然有少少辛苦, 又熱又多蚊, 但係要俾小朋友體驗一下, 唔好成日都去冷氣地方, 要俾佢哋知道需要付出才有收穫!


text:
Signature Production
服務詳情
評語 提交評語
我本身無諗住擺酒,之後就屋企人改成擺酒,所以其實都少少趕先黎搵攝錄.嗰時我朋友個妹幫襯完Signature Production,仲話佢地就算只係做半晝service都好好,就介紹咗佢哋比我.
我哋去睇完佢地D相都覺得係合眼緣,即係唔會tune到D色勁假,就決定搵佢哋幫手,揀咗個package係2p1v.本身佢地都鼓勵我地去影外景,但因為我有咗bb驚攰,加上果個星期係好熱,所以就主要係酒店同擺酒個到影.佢地成隊crew都好專業,就算影大合照D人成日遲埋位,佢地都唔會𤷪,而係行埋去邀請其他出咗黎嘅賓客影左先.條早拍晚播balance得好好,有溫馨感人,又有sweet既畫面,真係做得晒之前傾過想要既效果!加上我地係怕鏡頭,有d shot影左4-5次先得,佢哋都好耐心又肯引我地笑,所以我真係覺得佢哋好pro!
係我朋友之前有幫襯,我睇過D相覺得都ok,所以就揀佢地.見個時好有熱誠,好friendly!咁去到影前,咁我都要問佢地我帶D乜,婚紗應該咩款好個D,氣球要乜色都要問掛!我仲要係一次過問晒,但係呢,佢地唔係好想答我,係一句起二句止,呢D叫回應咩?!個攝影師叫呀Milk,佢未必唔好,可能同我未必夾,佢無黑面既,都預準晒所有嘢,咁睇相機覺得ok,但去到用電腦睇好差,最重要係同佢合作開個化妝師好差,個化妝師叫Hanaah Wong,佢話我唔使痴雙眼皮貼紙,但其實就算有雙眼皮都要痴,D相出到黎我D朋友話我好個妝好差,我都好唔開心,個set頭又差,簡單來說,我覺得佢未夠班!D相執完,我都揀唔落手,個初稿完全唔ok,我真係收唔落,但Milk比我再揀相再擺過,我覺得係appreciate既!


text:
我講過新加坡國慶大會片段,代表建國一代華族成員嘅,係用粵語原裝演繹,呢個係反映新加坡語文政策嘅轉變,但係五位傑出國民嘅身份,亦反映咗 新加坡 依家李顯龍政府開始推廣嘅進步價值,同香港相比,香港明顯係嚴重倒退,不知所謂.
新加坡 唔係一味實用主義至上
啲人話李顯龍同李光耀係一樣搞威權,但我係唔同意,李顯龍你聽佢啲訪問,都知佢係好熟西方,特別英國民主果一套,佢係好大程度上為咗 新加坡 嘅身份建設,以至社會價值觀作出調整,今年五個代表,我簡單介紹
歐族:Mary Klass,荷蘭葡萄牙混血,1956年代表當時新加坡自治領(海峽殖民地最後一部分)參與奧運,建國一代(大家可以對照1996年代表英屬香港攞到奧運金牌嘅李麗珊)
華族:胡潤心,當年為生活遠渡南洋,即係講粵語果位婆婆,建國一代
馬來族:Mashruddin and Nizar,街頭藝人,長期喺街頭表演音樂超過四十年,事業父傳承子,他們直接喺國慶大會舞台上演出
印族:Veera, 新加坡 喺綠色規劃上嘅專家
華族:蔡寅州,佢成立社會企業,為嚟自孟加拉等國嚟外勞免費剪頭髮
大家由呢五個人選,你應該知道 新加坡 打算喺國慶大會傳達乜嘢訊息,你比較番香港依家嘅處境
1. 新加坡 承認新加坡英治年代嘅光榮同歷史,包括自治領年代,更加唔好講明年慶祝萊佛士開城一百七十週年.香港,偏偏有人要抹殺英治年代一切歷史,亦唔承認非華裔國家英雄對香港貢獻,Mary Klass 係荷葡混血,你有幾何見到香港咁做?
2. 新加坡 打算承認粵語地位,香港打壓粵語地位
3. 新加坡 承認真係做得好嘅街頭賣藝人地位,香港係縱容中國大媽亂嚟,同埋喺西洋菜殺街
4. 新加坡 注重綠色規劃,香港係離晒大譜,仲要去填海
5. 新加坡 係連孟加拉等國外勞都係關注,香港依家李梓敬果啲友仔仲講乜嘢南亞假難民,對我呢個南洋人嚟講,我聽到簡直係離晒大譜.
呢個就係 新加坡 面對馬來西亞變天大變局嘅回應, 新加坡 面對馬哈迪嘅馬來海嘯迎嚟嘅希望聯盟政權,以及中國即將解體等壓力,新加坡唔係再用過去果套,其實你睇到呢一段,同埋工人黨國會議員被邀成為國立新加坡大學畢業致詞嘉賓(以往只有行動黨籍議員,你見泛民議員喺香港公立大學畢業禮演講未?), 新加坡 將會係以漸進方式去完成全面民主國家最後一段路去回應時代嘅挑戰.雙城一比,你就知道香港班土共係如何禍害香港,將香港嘅價值倒退過嚟,呢種行為係十分之可恥.
香港啲權貴好奇怪,一方面成日想學新加坡,想有新加坡政府果種權力同威望,但又唔願意面對新加坡果種學習面對民主挑戰嘅現實,喺馬共不復存在後,其實新加坡少咗好多選區劃界上玩法,至少新加坡無諗用選區劃界攞番後港以及阿裕尼集選區,甚至新加坡政府嘅YouTube頻道,已經擺咗唔少劉程強同林瑞蓮嘅質詢片段上去,等大家知道反對派原來係有做嘢,兼且做得唔錯,香港政府依家做緊乜,梁振英只不過係一個打唔過人就用仆街招數嘅小人,一係玩飛象過河,一係搵埋啲賤人搞小動作,跟住乜都唔識,我由1999年後開始幫聯合早報寫政治評論,今年已經19年,過去19年我睇到嘅變化係,南洋嘅改變已經出現曙光,但香港好明顯係走向黑暗,呢樣嘢係我最神傷.我喺香港花費時間係最多,但香港所寫所做往往最後係徒勞無功,呢個問題,就係香港當權一代嘅人立心不良,以為完全無一個為香港人負責嘅心,新加坡你點講都好,新加坡朝野保持李光耀確立嘅傳統,從政者必須為新加坡負責,當有呢個心果陣,政府一切所做就離譜有限度,一如英治年代嘅香港政府,係一個為香港人負責嘅政府,否則當年嘅香港政府,唔會喺FCO檔案中得到 Republic of Hong Kong 之名,香港無自治領之名但有自治領之實.
當黃元山仲講緊學 新加坡 填海果陣,點解唔學人地真係進步嘅嘢,包括海水化淡,到喺國慶承認粵語嘅地位,承認街頭藝人對國家嘅貢獻,運動員對國家嘅貢獻等等.仲有一樣嘢,董建華應該自我反省一下,佢喺香港做咗啲乜,如果佢繼續要拉香港後腿,香港人係唔會對團結香港基金呢班友客氣嘅.


text:
肉眼可能睇唔到,但係原來我地皮膚每日都會接觸唔同嘅環境嘅侵害.冷氣,空氣污染, UV紫外線.. 我發覺每次出出下街或者返到屋企都會突然有一粒甚至幾粒嘅敏感,一路都唔知道喺邊度黎.直至接受咗Physiogel嘅Daily Defence Blogger挑戰, 每日用放大鏡影低皮膚喺唔同環境嘅狀況先知道原來係外在環境影響皮膚.如果一直忽略唔好好保護佢,後果會好嚴重!
- 敏感的起因 -
環境嘅因素可以直接影響我地嘅皮膚,譬如汽車排出嘅柴油微粒同煤煙粒子,工業區嘅臭氧,同UV紫外線.唔單止導致皮膚流失膠原蛋白同彈性蛋白,仲會有好多碳粒子儲存喺皮膚表層 破壞皮膚本身嘅屏障,變得更容易刺激皮膚同引致發炎,真係好恐怖!
上圖就係比較咗喺屋企皮膚上面嘅游離基同去完酒吧嘅情況.明顯見到右邊(酒吧)游離基嘅數量大好多,而當日我都記得喺酒吧嘅時候已經有小小敏感.
呢張圖就係比較唔同地方嘅環境裡面游離基喺皮膚嘅數量.最左邊係喺屋企附近散完步影 (我住郊區,比較少車同完全冇工廠),游離基數量比較少.到中間果張就係喺中環去完event,明顯紫色圈圈多好多,見到都嚇一跳.最右邊就係當晚去睇完足球比賽,雖然唔算係工業區但係都係市區裡面,唔多唔少皮膚都有受到損害.
-如何對抗環境侵害 等皮膚唔好咁容易老化同敏感?-
接受Blogger Challenge嘅同時 我測試咗Physiogel Daily Defence系列超過兩個星期.佢係研究過皮膚嘅敏感起因,再研製出黎去抵抗環境對皮膚造成嘅侵害.佢嘅優勝之處就係成個系列都使用BioMimic科技,產品可以同皮膚嘅結構結合令皮膚更加強壯.我媽媽見到我開始試,已經不停讚好用,因為原來佢嘅皮膚科醫生都推介佢用.Physiogel係出曬名敏感性皮膚都可以用,因為佢有三無:無香料,無防腐劑,無色素.
溫和潔面乳 HK$138*
呢兩個星期用嘅都係呢個潔面乳.我會早晚用,夜晚可以順便卸走剩餘嘅化妝品.佢係好似gel同洗面奶嘅合體,非常容易推 感覺好溫和同滋潤.我會沾小小上化妝棉到然後輕輕打圈咁清潔,覺得佢比想像保濕 同時都覺得可以柔和咁去雜質.
輕柔保釋日霜SPF 15 HK$158
日霜裡面有 SPF 15係一個bonus,特別係夏天!因為可以用少一件產品皮膚唔洗好似好多負擔咁.呢個日霜質地好似好滋潤,但係我發覺佢都幾快吸收.搽完之後皮膚係會有一種健康嘅光澤.佢個特點係有抗氧化物全日保護皮膚,對抗外在環境嘅侵害.
賦活保濕晚霜 HK$158
除咗日頭要阻隔游離基,夜晚嘅保護都唔可以忽略.夜晚我地要更加注意補充水分,而佢嘅晚霜我發覺係更水潤同埋保濕度會長久D.感覺一樣唔黏亦都好快吸收,但感覺皮膚上面都會有一層薄薄的膜去鎖緊水份.皮膚都冇再因為冷氣抽乾水份而敏感了.
多謝Physiogel比機會我接受呢個挑戰,唔單止增加咗對皮膚同環境嘅知識,仲可以試到一個我非常中意 自己亦會推介比朋友嘅系列.
大家都不防試下,始終我地都市人 加上香港咁多工業區 空氣污染質素好容易影響我地嘅皮膚!
This post is sponsored by Physiogel
As always, all opinions are my own after testing the products and taking the challenge for 14 days.


text:
(食.荃灣)▌超有情調的西餐廳❤ 貓奴必喜歡的Catee▌
係荃灣西,對我地黎講其實好唔就腳
不過我地間唔使都會過黎行下,
由其係我未生之前,差唔多一個月總有一次會過黎
係唔係以為我過黎做Facial ?
其實係我同老公過黎呢頭按腳就真
前排同老公再過黎楊屋道街市附近
就唔係買(食送)亦唔係按腳,反而過左黎食飯
係媽媽谷既朋友仔介紹,話有一間好多貓貓擺設既餐廳
仲幾有情調,都值得一試架
咁岩當日去左媽媽屋企會所玩
就一於試下佢講既,
幾有情調又好多貓貓擺設既Catee
好彩既係我地一早book 左枱,
唔係真係連入去食飯既機會都冇
睇黎真係應該唔差wor
不過位置就真係唔太多,當日都有一至兩枱係主要飲野為主
所有會比較偏黑,同埋比較大聲少少既音樂
由於當日我地帶左bb車,
店員就安排左我坐左入面既雙人位
不過位置上比較窄左少許,
咁由於係門口等入座時我地都已經睇左食咩
所以就坐定冇耐就可以點菜啦
咁我地分別點左兩款主食,再另加上50元可以轉套餐
咁套餐係包左d 咩呢?
包括有既係沙津,餐包,湯品一客
仲有甜品同埋飲品一杯
咁不如睇下佢既沙津係有d 咩先,
我個人認為係藜麥,沙津菜,蕃茄仔等等
加上少許黑醋好惹味
另外仲有餐湯,或者你同我都認為咪又係個d 普通既白湯
餐包方面,佢會係奉上既時候會有橄欖油同埋黑醋
比你點上麵包食既,即時覺得自己好似識享人人生咁樣
不得不提一下個湯,好足料,個人覺得係似周打蜆湯
有薯仔粒仲有蜆肉夠曬足料,開頭仲諗加50蚊轉Set 認真貴呀
不過暫時睇落都係值既!
首先有既係主菜(西班牙黑毛豬扒)$148
塊豬扒都尚算中等Size,但係如果只係點一樣主菜
冇另外點叫飯式者意粉真係未必夠飽肚
豬扒煮得會全熟,不過唔會因為太熟而變得過"銀"
不過真係唔名夠喉,由其係兩個人Share 食同時又好肚餓
但係都好好食既!
然後呢個主菜,係因為我見到好多台客都有點
應該會不錯的,的確佢真係令我會嘩聲四起的
首先真係好有派頭,一隻原隻豬手係我面前
仲有把刀插住,影住相呃Like 都已經夠曬正
開頭點菜時,老公都問過我怕唔怕到時唔知點切開
始終地方唔大,又有阿仔係度
不過大家可以放心頂啦,因為當逄上豬手時
其實店員都會詢問你,洗唔洗影相?
唔洗就幫你拎入去切
前後唔洗五分鐘,一隻起曬肉拆曬骨既豬手就係我地面前
豬手超超超超超好食,我個人極力推介
點解咁好食呢?首先豬手D 皮炸得岩岩好
好脆一咬就吞到,肉質唔會煮到硬同實
重點係唔會死咸,食過有D咸豬手一味死喊
有一間仲要係德國餐廳個D真係唔洗預我再食多次
認真如果你喜歡吃咸豬手的話,一定要黎試下
最後餐飲方面,由於我地都唔知揀咩飲品好
咖啡奶茶又驚太夜費時飲,老公就話不如叫杯果汁
小朋友想飲時都仲可以比啖佢飲呀
不過個人認為黎到就真係唔好叫果汁啦
叫番d特式飲品會更好的
最後就是甜品時間啦,老老實實既
我自己總認為套餐包既甜品唔會好食得去邊
不過反而咁仲有驚喜,今次呢個甜品係
班蘭慕斯蛋糕
首先佢層次好分明,當一齊享用時會感受到班蘭既清新
少許既芝士味道,仲有朱古力蛋糕係底
整體也不錯,重點唔會令人吃不消的
最後就是好康介紹,就係大家係Facebook 簽到番Catee
就可以有機會得到一客甜品/無酒精成份既Cocktall 啦
而當天,因為調酒的那位帥哥看到店面人數不是很旺場
主動在我們離開時,詢問會否趕時間可否有空試一下它家的
無酒精成份的Cocktall
其實時間相隔一段,我已經忘了他說是什麼溝什麼
但係真的很美,首先淡淡的粉紅色泡泡
加上有點像豆奶又有D 維他奶既味道
不過真係好吸晴亦好呃Like
如果我地再去按摩/再去朋友屋企玩,
我地一定會再黎多一次食飯!!
是日介紹餐廳係Catee
荃灣楊屋道73號地下
就這樣完結啦,下次再見!(拜~)
◕‿◕如有任何合作事宜.
歡迎以電郵或者到FB Page找我 ◕‿◕
謝謝唷!
Contact me:manman811@gmail.com


text:
相信十公里嘅參加者面臨DNF嘅機會唔高,有人會追求成績,有人想要好好享受一下跑步比賽氣氛,每個人目標都唔同,最重要喺開心達成參賽目標,如果你只喺想開心過終點線唔計較成績,緊記下面幾點可以幫你有更好狀態享受;如果你想追求成績,做足下面幾點同樣可以調整狀態,加大破PB機會~
1.早睡早起:
比賽當日一大早就要起身坐車,建議比賽前一日最好睡眠7-8小時,怕當日生理時鐘未較啱瞓唔著,可以早一兩日提早睡眠時間,日常生活中避免進食飲用含咖啡因食物.
2.食早餐:
雖然比賽當日要好早起身,不過早餐仍然喺不可或缺嘅一件事,賽前食自己平時食慣嘅食物可以避免,因為唔適應食物而肚痛或者腸胃不適.
3.揀對好跑鞋:
揀一對好跑鞋並唔喺買一對最頂尖嘅跑鞋,同時都唔應該著一對新鞋落場,揀一對最好嘅跑鞋應該喺選擇自己著得最舒服嘅鞋,上到場就唔會因為腳形唔啱,跑得唔舒服,甚至有受傷風險.
4.做足熱身:
熱身嘅目的喺為咗幫身體提高溫度,令肌肉血流量增加,預先提供營養物質比身體能夠喺運動嘅時候使用,同時肌肉柔軟度亦會因為體溫上升而增加,達到預防受傷嘅效果
5.預早搭車:
比賽當日有好多特別班次加開,不過成個渣馬參賽者多達幾萬個參加者,班次再多都未必可以即時上車,所以最好喺預計開跑時間前一小時到達會場,有時間寄好行李同熱身,咁就萬無一失啦!


text:
(母親節快樂)成為母親後,才知道母親多偉大
親子生活
Posted on May 11, 2018 By Momo
707
首先好多謝爸爸媽媽俾咗一個大家庭我,有哥哥姐姐,好有家庭溫暖.
由於我係屋企嘅孻女嚟,所以由細到大我都好痴我媽咪,亦可以話集萬千寵愛在一身.
結婚前,我仲對婚姻充滿好多個憧憬.
雖然我係有好多憧憬,但其實我一早知道童話式嘅愛情故事,只有電視劇先會有.
婚後,更加覺得做女係幾咁好,正所謂在家千日好.
著過嘅衫會自動入櫃,起身有早餐食,放工返去又有飯食,有時仲有飯盒帶添.
而家生埋和牛B,就更加深深體會到母愛係幾咁偉大.
為咗照顧小朋友瞓覺時間少咗,無咗好多私人時間.
每逢假期我會同和牛B四圍去玩,以前就會約閨蜜行街食飯,而家就經常去Playhouse撲波波池.
到大家去追梗子華神同五月天嘅時候,我就去追梗Peppa Pig音樂會.
每當去餐廳食嘢,為咗啱和牛B口味同佢一齊食,往往都會遷就和牛B,自己想食嘅嘢(例如沙嗲牛肉麵/ 辣嘢) 唯有望到當食咗啦.
其實講到媽媽嘅偉大,上面嘅都係小兒科.
當小朋友突然間嘔嘅時候,媽媽總係會二話不說伸出手掌接住啲嘔吐物.
我試過夜晚,和牛B瞓瞓下喊,正當我抱佢入懷嘅時候,佢對住我嘔,嘔到我一身都係.
而佢係會繼續喊…嗰一刻我都好想喊,我都好想嘔…
遇上佢哋偏食嘅時間,我唯有嘗試教導佢,樣樣都要食,所以我自己明明唔食嘅嘢,我都會放入口再話佢知「媽咪都唔偏食,我樣樣都食」.
生兒育女唔好話好簡單,係嘅生係比養容易得多,教養係一個難題.
所以我好感謝父母養到我咁大,教我唔少做人嘅道理,至少我唔係一個壞人.
亦好感謝媽媽平日幫我照顧和牛B,和牛B而家已經3歲啦.
呢三年嚟辛苦和牛婆婆了,和牛婆婆照顧得和牛B超好,病痛唔算多,而且一直都係有肉肉.
順帶祝天下間所有母親,母親節快樂,身體健康,開心快樂!


text:
香港政府喺無配套情況下,搞 四電一腦 徵費,變成各大電器鋪乘機搶錢加價,沒有最膠,只有更膠.雖然歐洲都有WEEE徵費,只不過,歐盟 四電一腦 以至電器回收有一個前提,香港政府一啲都無做,就係電器保養,呢部分搞唔掂,政府搞係擾民政策.
四電一腦 唔耐用有鬼用
喺歐洲,所有電器都係兩年保養,無錯,兩年,亦由於歐盟係要求電器兩年保養,唔存在啲人用用吓亂將電器攞去堆填嘅問題,好多時有好活躍嘅二手電器市場,因為各廠商出口去歐盟啲電器都係比較耐用.好似我部Samsung Xpress M2070W,呢架影印機兼printer係我入嚟歐洲買第一件電器,好簡單,初嚟歐洲做生意,大把文件要你填,依家印咗5000張左右,一年多啲運作良好,香港?我以往用果啲平價鐳射打印機,用到3000張,一年以上已經偷笑,唔好同我講乜嘢香港天氣潮濕,香港好多人長開冷氣.你無兩年保養嘅規定,啲公司為咗賺錢,點會做耐用嘅嘢俾你,啲零件到裝配就完全唔係路,梗係成街都係電子垃圾,年年都走去買printer咁麻煩,件事就係咁簡單.
所以 四電一腦 呢個政策,喺去年七月我反對,我已經認為呢項政策係黐線,我住喺德國成年後,我更認為呢項政策係黐線,如果搞唔掂電器保養問題,學乜人講 四電一腦 ?我喺德國嘅經驗係,除咗飛利浦(無錯,飛利浦,飛利浦啲電器瓜柴率極高,好易一年就陣亡),以及水煲(因為德國啲水硬,但德國係一換一咁處理問題),其他電器大部分都可以一年裡面唔會壞,運作良好.呢個就係要搞WEEE嘅必須基礎,如果香港所有電器都兩年保養,咁我覺得搞 四電一腦 回收徵費仲有少少道理.
只不過,如果 四電一腦 強制兩年保養,我睇香港各大電器代理商應該好唔得閒,唔係香港人嘅問題,係成堆中國人衝落嚟香港買電器,然後修理電器又送返嚟香港做,屆時真係跳海都唔得掂,香港面對鄰近一個膠到呢個水平嘅國家,真入好多時一啲合情合理嘅政策都唔知點推,因為中國人濫用政策漏洞嘅能力,中國敢認第一都無人敢認第二.


text:
陣痛咗大半日,又經歷埋痛苦嘅生產過產,媽媽早已經大汗淋漓,身體疲累不堪.擁抱住懷中嘅小寶貝,媽媽以為終於都可以返去病房瞓個好覺,第二日帶埋小寶貝出院返屋企.點知返到病床上只係閉目咗一陣,話咁快姑娘就入嚟叫你起身餵BB飲奶,呢個時候先知,原來媽媽嘅辛勞係由呢一刻開始,媽媽真係唔易做㗎!
1. 餵奶
初生BB出世後,媽媽就要開始為BB準備第一餐「黃金初乳」,將豐富抗體送畀BB.由於母乳消化得快,所以每隔2至3個鐘需要餵BB一次,確保BB唔會餓親.雖然BB喺出世後頭一日仍會依靠體內嘅儲備,對母乳需求冇咁大,但姑娘為咗令BB學識吸啜母乳,仍會每隔一段時間要求媽媽親餵BB,媽媽亦會習慣袒胸露乳畀唔同姑娘睇,已經攰到咩都冇所謂喇!
2.掃風
餵完奶後要幫BB掃風,呢個動作亦係相當唔易做!因為有啲BB係特別難掃風,可能需要轉換唔同手法,掃足半個鐘先可以令BB打嗝.然後媽媽可能抖一陣或食餐飯,就要準備餵BB食下餐奶.
3. 換片
BB食飽後就需要換一塊乾淨嘅尿片,以保持乾爽,防止皮膚敏感而變紅.
4.泵奶
產後第2至3日,媽媽嘅乳房會開始上奶而變得又硬又痛,呢種刺痛感甚至超越生仔嘅痛楚!但當BB啱啱食飽,瞓咗或唔肯埋身食奶時,媽媽唯有自己忍痛手擠或用奶泵將奶水排出!由於呢個時候,乳房未知要製造幾多奶量,所以媽媽都要持續每隔2至3個鐘親餵BB後將剩餘奶水排空,以維持奶量,防止奶水濟留而引起乳腺阻塞.
5.安撫BB
當媽媽以為BB啱啱飲完奶,掃咗風,換埋片,應該有至少2個鐘可以眠一眠嘅時候,BB唔知點解忽然喊起上嚟,媽媽又要再抱返起BB安撫一番,直到BB唔再喊為止.當想放返BB落床嗰陣,BB又再爆喊,媽媽無奈下唯有一直抱住BB,唔單止冇得瞓,BB亦有返咁上下重量,令媽媽抱到雙手非常酸痛.
以上嘅5件事足以用盡媽媽一日24小時,所以唔好以為媽媽生完BB淨係餵奶,食飯同瞓覺好嘆呀!事實係BB瞓你都冇得瞓,就算有得瞓都唔會超過半個鐘呀!而新手媽媽都係呢個時候先知,原來做媽媽係好辛苦,仲會特別掛住自己阿媽,想返去好好孝順佢!
Text: Mami Editorial


text:
劉小麗被二次DQ, 中英聯合聲明 好明顯係走數,其實英國前外相聶偉敬已經明確警告,英國必須將主權移交嘅協議確實執行,視為英國最大嘅國家利益,好喇,依家我相信英國好難唔做嘢,否則英國佬BREXIT之後會被歐盟玩到謝為止.問題係, 中英聯合聲明 走數後,會係點嘅世界.
中英聯合聲明 走數之後
當然,根據《維也納條約法條約》收番界限街以南主權,呢個係一條長路,而且好大機會涉及武力戰爭(有機會界限街變成Friedrichstrasse翻版,唔知乜嘢叫Friedrichstrasse,睇吓柏林歷史),但有一樣嘢, 中英聯合聲明 果堆「擔保」英國會守法嘅嘢,會一嘢玩完,咁乜嘢係 中英聯合聲明 嘅英方擔保品,我簡單嚟講係咁分析
1. 無英國居留權,但有居港權利保障嘅英國國籍(即係BNO, 中英聯合聲明 英方備忘錄)
2. 美國對香港原有待遇嘅保證(美國-香港政策法)
3. 歐盟視香港為獨立地區嘅系列法律(包括HongKongese Citizen呢個怪terms,形同港獨,其實呢個係歐盟法律對香港發出護照嘅統稱,但BNO唔係香港發出,呢個概念,我只會喺BNO密件果個Server講)
所以如果撤出相關保證,我相信係有三步曲,跟住就好大鑊
1. BNO變成英國公民(因為 中英聯合聲明 英方備忘錄變咗出咗問題,詳細法理問題我唔喺度講).
2. 美國將美國-香港政策法加辣,即係香港人權及民主法1997,甚至更辣
3. 歐盟好似管天眼部件咁,當香港係中國一部分作出出口管制,依家警車同天眼部件,已經反映歐盟呢個立場.
當然有其他嘢配合,例如大規模難民潮可能出現問題,或者特區護照嘅旅行便利好可能大規模取消(因為特區護照嘅待遇係比照BDTC-HK而做),以及銀行資金往來,貨物往來嘅審查等等,依家中國無可能要一國兩制嘅好處,但唔要俾出喺 中英聯合聲明 敘明中方自己應承要俾嘅代價,依家係特朗普年代,佢係講得出做得到,唔會講吓就算,所以劉小麗DQ咗好好玩呀,你覺得無事呀,祝你好運.


text:
各團友,我地搵日天未光去影日岀,影完飲早茶後散隊
1) 呢次唔係一次 hiking 活動,希望唔好有提議要走山路既路線.
2) 應該會有好多器材要帶,例如腳架,菲林機,測光錶等等
3) 希望係有車到同有位泊車﹝無理由要三點起身搭巴士掛﹞
4) 以郊野背景為主
地點:大帽山 Link Link2
日期:一月一日
時間:早上三時
日出時間:07:00
集合地點:荃錦公路頭:馬閃排路 Google Map Link
團長後記:
係2009年1日1日零晨12時半, 小弟便出門口去接 Jacky, Michael, Ruby, 及過路人, 兜兜轉轉於2:30am 到達集合地點 “馬閃排路”, 雖然早咗, 但原來 Boris, Eva, askaseed 同佢既朋友比我哋仲早.
當其他人未到齊前, 我哋一干人等便下車吹水, 各人都非常之興奮, 由其係 Eva, 當韋信, Fuji, lhk, Alex 同佢既愛人到達時, 大家既情緒巳非常之高漲.
由 於怕大帽山上冇車位, 所以韋信同 Boris 佢哋便先上山, 而小弟同Jacky, Michael, Ruby, 及過路人, 便繼續等侯初哥, Wharf, 及 妄煮等人. 初哥 &佢既好朋友同Wharf真係3:00am趕到黎, 手車非常之快, 而 Eric, Calvin等人亦於 3:20am左右到達集合地點, 我地一行人四架車便好似頭文字 D 咁以極速飄移上大帽山同先頭部隊會合, 可惜我唔係揸 GTR!
當經過漆黑一片, 伸手不見五指既小路後, 我哋四架烈火戰龜終於都到達大帽山上既停車場, 好在仲有位泊車, 如果冇位泊車, 我肯定妄煮及阿6等三人會立刻被我一腳伸佢三個落石崗機場.
我 哋一行山揸住電筒怱怱走去影星星既大本營同其他隊友會合, 雖然由於四週黑 mum mum, 但小弟巳聽到一陣陣既笑聲同叫喊聲, 點解有叫喊聲? 因為係大帽山上除咗凍之外, 真係好大風. 小弟去到大本營時, 巳見 askaseed 同佢既小天使, 兩個坐得非常之親密咁保持體温.
巳 Eva 見人齊亦立刻生火準備 coffee 同 re-heat d 食物比大隊, 開頭佢係櫈底撻唔着個 gas 爐, 唔通冇 gas? 好在唔係, 原來只不過係太大風, 好在小弟帶咗張 matt 黎, 用來擋一擋 d 風, 咁就幫 Eva撻着咗個 gas 爐, 之後偉大既工作就由 Eva 繼續包辦.
此 時巳見各人都巳經 set 好腳架影緊星, 而由於四週黑 mum mum又大風, 小弟新買返黎既腳架都未拆盒, 於是我就獨自一人行返去架車到安裝腳架, 順便幫韋信攞返條頸巾及外衣, 等佢可以變身做方中信, 但小弟係離開大隊呢十幾廿分鐘竟然引起一段可歌可泣並體會人間有情既小插曲.
事 原小弟獨自一人行返去停車場時, 發現隻左手黏立立, 點解呢? 一去到有燈既地方一睇, 原來隻手比膠袋既膠柄界損咗, 流到幾隻手指都係蚊飯, 小弟一d 都唔覺痛, 所以走去車尾攞 d 纸巾沬沬佢便算數, 之後便安裝腳架, 再去韋信架車攞條頸巾及外衣, 但正想反去大本營時, 見到有個友仔想泊架車係小弟架車傍邊, 但耐何佢手棍波又幾屎吓, 所以便比些指示佢引導佢點樣泊好架車, 之後小弟便再行去山上唯一一個廁所洗乾淨手上既蚊飯同埋開個細, 由於該流動廁所位於一個較黑既位置, 內裡又冇燈, 所以小弟便攞出露營用既 LED 小營燈, 一開, 廁所內乜嘢牛鬼蛇神鎖羅盆富王通通都被嚇走!
正當小弟打個尿震同拉好褲鏈後, 突然聽到韋信把聲, 小弟自不然回應: [有人係到!], 差點把韋信嚇個半死, 原來大隊見小弟久久未回大本營, 怕唔知小弟係咪跌咗落山, 所以韋信同幾位隊友如初哥等返去停車場揾我, 要咁多隊友擔心小弟, 真係唔好意思.
當初哥既車厘子小姐幫我隻手揸些少 lip bom 止住流蚊飯後, 我地便返去大本營, 眾隊友見到我亦安心, 雖然小弟隻左手只係有少少皮外傷, 但 Eva 亦好緊張咁左摷右摷想揾膠布比我, 佢既母性亦係此時不自覺咁流露咗出黎, 最終 lhk 走去揾係車內避風既妄煮等人班到膠布比我, 佢仲幫我貼埋膠布, 眾隊友對小弟既關心, 令小弟十分感動, 你哋所做既一切, 我都記得架.
飲 過由 Eva 泡製既熱咖啡後, 小弟正式開始影相! 但此時巳5點. 由於小弟絕對係 Canon 單反新手再加上成兩三年冇玩影相, 所以一開始時左問又問, 好在 Alexchrome, Boris 等人好有耐心咁教小弟如何入手, 以致小弟終於拍攝到人生中第一幅天文照片, 多謝你地呀!
整 個過程中, 小弟只可忙裡偷閑煲煙, 都冇時間去嘆 Michael 帶來既 cigar, 真係唔好意思呀! 而影相中途, Eva 又準備好雞翼, 大紅腸, 及香噴噴既荷葉臘味糯米飯比我地食, 真係好好味同好正架, 食完個由佢親手做既荷葉臘味糯米飯後, 身心都暖晒.
影 星照時一路都好大風, 真係吹到人又郁頭又甩, 所以初哥, 阿6, 及妄煮等人都返咗架車內避吓風頭, 而小弟, Alex, 韋信, Wharf, Boris, Michael, Ruby, Askaseed, Jacky, 過路人, Eva, lhk, 及 Fuji 等繼續留係大本營影相, 吹水, 同食嘢, d 風真係好大, 呢次北風大人真係還咗小弟既心願, 個天大多數時間都睇到星, 但韋信既內心就唔係太好過, 佢既嘆有星不過無女, 嘥料!
影 咗一輪相後, 突然聽到 Eva 大叫! 原來天漸漸光起來, 當時只係早上6點10分, 大陽還未升起來, 但我地見到背後既天空漸漸有漆黑變為深藍, 心知不妙, 原來大家身處既方向係唔會影到日出既, 但在影星中途, 有其中一位隊友同我講過某個方向係向東, 結果個天既顏色話比我知唔係, 正確既方向係我上次同韋信探路時, 我話要再由停車場繼續沿禁車行既小路, 向山頂天文臺嗰邊行先啱, 不過, 我想係呢到講, 同我講邊個方向係向東既隊友唔係領隊韋信, 而係令有其人.
當聽到由始至終全場最興奮最high, 又提供美食比各隊友既 Eva 話: [我唔理你哋! 如果冇日出相, 你哋個個唔會好過!]
為 咗唔想Eva失望, 小弟立刻收擋走鬼咁走, 連同 Boris, 過路人, Jacky, lhk, 及兇大家既 Eva, 直向看到日出既東面奔走上山, 我哋一行六人, 以時速約6km, 係廿多分鐘內, 走咗2 km 幾, 去到一個可以影到日出既地方, 迎接 2009年1月1日既晨光第一線, 而係太陽未升起前既10分鐘, 我地6個人都好興奮同開心, 大家係到影吓合照, 而 Boris 又好有耐性咁教小弟點樣影日出, 當見到太陽終於從東面升起來時, 個個都好開心, 個太陽升得好快, 短短幾分鐘, 巳見到成隻咸蛋王升咗上來, 我哋係照完一輪相後, 亦回程走返去停車場跟大隊會合, 到達停車場各隊友亦巳收拾好行裝, 跟住分別開車去川龍既端記飲早茶.
由於初哥要車佢既好朋友返屋企, 同妄煮揾唔到車位泊車, 所以連帶阿6等5人都冇同大隊一齊飲茶, 係到想同妄煮講聲唔好意思, 因小弟本身都係第一次入川龍, 所以未能為你揾到車位泊車, 真係唔好意思.
我地15人係端記羅通掃北一番點心後, 眼見眾人巳疲態盡露, 於是便提出尋日既日出行動正式完結, 各人分別都坐順車回家.
在 此我要多謝韋信為是次觀星日出團既顧問, 多謝Eva 同 Boris 為大家準備既飲品同食物, 其實 Michael 同 Ruby 亦有帶水, 茶葉, Cigar 等物資來, 所以亦多謝你吔兩位既一番心意, 多謝 Jacky 你幫我買咗5L 水及係睇日出時幫我哋影相, 多謝眾人對小弟既關心, 多謝韋信, Boris, Wharf, 及妄煮義務接載各隊友, 最後亦要多謝所有隊友參加今次既元旦觀星日出團!
Report Pencil!


text:
2018.06.30 French Toast
由細到大我都好怕出街食炸西多士,皆因多數都會有我唔食同好怕聞到嘅花生醬.
好多時我最後都係食蛋漿炸脆咗嗰啲角角同係咁蘸啲糖漿嚟食.
外國版嘅西多呢?
我都係一樣唔好!
我好怕麵包被浸腍晒嗰個口感.
不過旦那さん耐唔耐就會request我整French Toast佢食.
整?我又鍾意喎(笑).
整French Toast唔覺唔覺都就嚟有10年.
點解咁會咁記得呢?
因為我用嘅recipe係日劇BUZZER BEAT入面Naoki(山下智久)寫俾Riko(北川景子)嗰個食譜嚟.
當年睇咗呢一幕之後,旦那さん話想食,跟住呢個recipe整過之後,咁多年都係用呢個食譜.
多數放咗5到6日嘅左右Bluff Bread就會拎咗去做French Toast.
(如果無諗住整但又未食晒的話,我會一塊塊方包用保鮮紙包好再入密實袋放冰箱保存)
因為Bluff Bread水份好高,所以要放多幾日令到個麵包乾身啲,無咁多啲水份先拎嚟整會易吸到啲蛋汁.
早幾年睇完一本書提到,將蛋汁撈好之後隔熱水座熱到40℃先放麵包落去浸,可以令到蛋汁更加容易浸入麵包度.
試過呢個方法真係OK之後,呢個Buzzer Beat食譜只有呢part無跟原註,其他都一直跟足食譜整咗足足9年.
2018.06.09 ドーナツ
曾幾何時,試過一次跟網上一個食譜去由養酵母,做中種到整一個包出嚟,當時整麵包嘅年資非常咁淺,經驗同認知唔夠嘅情況下當然係失敗啦.
除咗星野酵母之外,嗰次之後一擺都唔知幾多年無再掂天然酵母.
當年係聽聞用天然酵母做嘅麵包出嚟效果會較軟熟所以先試,但奈何失敗,加上後來我搵到Bluff Bread之後,已經再無原因令到要去繼續試整天然酵母嘅包.
直至上年10月,11月左右,覺得每次整包都只做Bluff Bread少咗份挑戰性.
望住書櫃本天然酵母書,由最基本嘅提子乾養酵母開始,再挑戰整天然酵母.
經過呢幾年對包嘅認識,今次我無再失敗.
試整嘅包當中,冬甩係我覺得個分別係最明顯,從此認定咗整冬甩就要用天然酵母去整.
嗰2,3個月,屋企出現嘅任何生果我都將佢養一樽酵母出嚟,試吓唔同生果邊啲易養,邊啲啱自己心意啲,當中土岐蘋果最啱心意,咁多款當中就只得呢樽仲留喺雪櫃.
話明要養即係要照顧佢,就算唔整包都要餵佢,呢個係天然酵母做包一個最麻煩嘅地方.
有一排無焗包,個中種無再keep,只係留返樽酵母液,一擺又4個幾月.
呢排又心思思掛住個冬甩,要食嘅話即係要養中種.
喺雪櫃拎返樽酵母液,諗住摶一摶試吓養種啦.
我懶,4個幾月又無換氣,又無俾糖佢食飯,初頭我都估佢會唔會已經瓜咗.
點知我開蓋俾細𡙡糖佢觀察咗陣之後,佢有反應喎.
忍唔住又再自言自語問:「到底邊個係第一個人諗到咁樣係可以整到包架呢?!」
本身跟嗰個食譜係6個份量,上次整嗰陣好記得我同旦那さん只可以即場食到3個.
剩低嗰3個第二日再食,啲糖已經溶,搞到個冬甩腍就已經唔好味.
於是今次再整,我只整3個.
個份量細到部kitchenaid都打唔到個麵團(笑)
雖然用咗3日再加多17個鐘先可以整到呢3個冬甩嚟食.
時間係長,但係鬆軟得嚟帶啲煙韌嘅冬甩真係好食好多.
今次用咗特幼砂糖,再加啲玉桂粉去整咗個玉桂糖coat面.
我自己鍾意食砂糖面嘅冬甩多個食Glaze面嘅,所以今次都好直接整晒3個都係玉桂糖.
下次再整時可能要試吓整個glaze面嘅俾旦那さん試吓佢鍾意食邊款多啲先得.


text:
好耐冇喺《聚言》投過本地時政嘅稿了,而事實上,自上年立法會選舉之後,同自己講唔再點評論香港政治.
呢一年低處未算低,選舉過後,反對派(光譜太闊喇,呢度包括曬城邦,熱血,普羅,本民青,民族黨,眾志等)嘅抗爭生涯步入寒冬,先係一連串不知所謂嘅清算,篤灰,踢爆,抹黑呢啲政圈應有嘅黑暗面出曬嚟之外,對外再有基本法同意書事件,人大釋法,DQ事件,魚革清算,到前幾日一連串政治領袖被判處入獄,呢一年反對派嘅勢係弱嘅,搵唔到議題,停留咗/沉迷喺soundbite嘅政治討論上,再加上動員能力有限,根本除咗捐款同游行之外就叫唔郁香港班大帝.小弟亦都曾經喺自己page都講過唔少次,政治疲態或者係原因之一,但係將啲議題放錯重點,領袖們亦有問題.
好喇,當大部分嘅領袖都畀人拉咗去坐監,就係時候反思一下前路會係點.
喊口號之外,亦需相應嘅行動
首先,大家要反思自己有幾相信依家個司法制度.所謂「政治犯」,「政治獄」其實係頗政治性嘅口號,好睇你背後唔滿意嘅係乜.質疑個判刑?做緊公民抗命嘅時候,一直都要有心理準備接受抗命後嘅後果,服務令係公民抗命嘅彰顯,坐監就係政治犯咁嘅說法其實講唔通;質疑律政司政治檢控?呢個亦講得通,因爲係問緊究竟律政司係為公衆利益定係權貴服務;質疑法官判詞?呢點就睇你有幾相信目前個司法制度,每個人都有佢嘅政治立場,法官都唔例外,問題係究竟佢嘅政治立場影唔影響佢專業嘅判斷,又或者大家個人有幾相信佢嘅專業先係關鍵.
唔同嘅質疑,行動亦相對要有改變.質疑律政司嘅話,呢個係對政權嘅不滿,係政治上嘅角力,只不過戰場係法庭而唔係立法會,再者,律政司選擇性提出檢控已經唔係第一日嘅事,DQ一案已經係咁,但目前除咗游行同捐款行動上係冇寸進;質疑法官嘅判斷,就係對成個制度嘅控訴,仲要係一個嚴重嘅指控,講緊嘅係你唔相信香港係一個有秩序嘅社會——警察,法庭呢啲司法制度裏嘅產物唔再信服.既然大家覺得係政治獄,「法治已死」就唔再係一個普通嘅口號,大家口中嘅「公民抗命」亦因制度嘅緣故變成藍絲口中嘅暴力,換句話講,你如何「和理非」都好,都會係水洗都唔清.唔好誤會我講行動上需要升級,而係,唔可以大家一路嗌「公民抗命」之餘,仲同佢喺制度裏講程序公義,玩文字討論,係咪?
呢度想借啲位講講基督徒應該點做(嗯,我又喺度傳緊教).作為基督徒,一直覺得唔應該係目前香港嘅政治光譜度歸邊,而事實上的確冇一個能夠全面反映到基督徒嘅價值觀.世界越來越敗壞,基督徒亦唔屬於呢個世界,相信唔少基督徒都清楚知道,但至於如何入世,小弟覺得係如何能夠將基督嘅國度帶入目前呢個世界,為社會帶來一點光明,先係香港基督徒要做嘅事.「願你的國降臨」唔係只係主禱文裏面嘅一句空話,而係見到社會制度上嘅敗壞,天國嘅制度又如何在地上實踐呢?我諗,當目前社會制度唔完善嘅時候,基督徒除咗盼望主再來之外,可以做得更加多,特別係基督徒應該係唔怕死嘅,係咪?
依家判咗監下屆冇得選議員,咁可以做乜?
放心,小弟唔覺得眾志會亡黨,三軍未動,糧草先行,一直都會有捐款,又點會亡黨呢?但大家睇吓呢幾個月,吖唔係,應該話呢一年,作為政黨嘅眾志究竟有邊個議題係做得出色嘅呢?斗膽講句,仍然停留咗喺學民年代嘅動員能力,所謂嘅「自決」論述並無寸進.國際連結係做得好嘅,基本上接住做緊李馬田呢二十多年嚟嘅事,國際社會對香港問題認識唔再停留咗喺八九民運同回歸嘅時間點.但問題係,喺香港本土入面,政治討論嘅層面係卻越來越壓縮,呢一年嘅打壓比得上過去十幾年,有啲事好似比國際連結嚟得更逼切.
好喇,依家冇得選議員(其實得返阿庭一個比較有機會,但我唔想佢走去選老老實實),真係冇得再次喺制度當中作出抗爭,喺時候要再考慮其他嘅出路.直接啲講,眾志會否破釜沉舟呢?考慮到街頭抗爭,社會運動仍然無力,有組織提出嘅方舟計劃亦唔會係佢會考慮嘅方案,出路大概都係果兩三個,係睇妳敢唔敢做嘅.第一,繼續街頭社運,嘗試以愛與和平穿透子彈和坦克,但預見將會有更多政治犯;第二,搵返立黨時嘅原意,做返香港前途問題嘅議題,依家冇得做議員,除咗國際連接,更重要係公民嘅覺醒,深耕細作,甚至考慮培養政治人才,將黃之峰,羅冠聰同阿庭嘅社運光環慢慢轉移到其他人身上,但要考慮到時間同金錢;第三,認真考慮全民制憲嘅可行性,目前制度唔單止唔公義,而係要認清唔再適合去遵守(即係大家口中嘅程序公義,議會暴力),咁嘅話就要諗點樣重新制定游戲規則——呢一點有美國同法國革命做例子(當然亦有老師謂符合現實政治嘅永續基本法).咁當然,呢幾個月眾志唔會點做嘢㗎喇,休養生息,但的確需要喺呢啲時間考慮下一步做咩.
老實講,呢一連串「政治獄」事小,DQ案反而對香港政局同法治影響更大更深遠,只可惜話題炒唔起,所謂公民覺醒仍然係三分鐘熱度嘅參與,政治尚未啟蒙.下一個戰場將會係二十三條立法,畢竟中共同香港政府始終覺得二十三條立法能堵住目前社會不和諧嘅漏洞,或者呢個就係林鄭口中嘅大和解.依家冇咗議席,冇咗1/3關鍵少數,唔能夠單單要求「撤(切)」咁簡單,更何況林鄭唔同前任特首,佢冇得「切」,所以一定會硬推.唔係話其他議題唔重要,例如一地兩檢,土地發展,全民退保等,但當個游戲規則越來越唔適合大家玩嘅時候,集中喺對游戲規則嘅抗爭先係上策.眾志作爲政黨必需提出一啲前瞻性嘅議題去影響政局,否則嘅話,失去群眾支持之餘亦對香港冇咩幫助,咁就真係亡黨喇.


text:
引用:
劇本太大問題,雖然有花時間去寫個別角色,但係唔到肉,尤其係四眼仔同女主角,描寫太表面.
豪快淫算係寫得比較多,但由一個花花公子變做深情男一段太突兀,說服力唔夠.
幾個主角新手味太重,做咗十幾集亦唔覺得佢哋有成長過,性格都係幼稚衝動,特別係主角流牙,唔熱血亦唔冷靜,衝動,蠢,感情用事,唔打得,次次都用套甲先勉強打得贏,又成鬼日中計,但係仲要扮有型,感覺太中二.
睇返第一輯,兩男一女嘅描寫篇幅同今輯差唔多,但成件事出好多,小薰對父親同夢想嘅執著,零放唔開過去嘅仇怨,鋼牙由開頭只識殺魔獸,到後來發現人生仲有其他值得珍惜嘅嘢,性格上係成長咗.
三位主角嘅個性產生不同衝突,劇力先出到嚟,家陣幾個主角性格上都無衝突同特別交流,搞到似一隊唔太合拍嘅二流戰隊,前幾集仲要突然話莉杏對流牙有意思,感情線加得超格硬,觀眾根本唔覺得主角之間有咩深厚感情可言.
當然,我覺得同演技有好大關係,之前三個主角本身都演過劇,有一定根柢,今次班主角相對係超稚嫩.
本來燕邦呢個角色設定得幾好,演員亦演到要求,但偏偏戲份太少,只係淪為一個可憐嘅三流反派,原本以為會安排佢隱藏自己魔獸嘅身份,不斷陰主角一班人,點知兩嘢就畀人識穿咗,浪費晒個角色.
其實都打算做一個新開始,點解唔放棄以往單元式嘅講故仔方法?乾脆用長劇式結構,三個主角各自有一條主線,响同一城市各自各戰鬥,互相唔妥對方,三條主線偶爾交集,但各自各有要面對嘅問題同主要敵人,好似美劇《Heroes》第一季咁,各有發展但互相關連,最後先將三條線拉返埋一齊,三個主角正式和解合作打大佬,咁會有力好多.


text:
老老實實, 我其實唔係好知正宗法國菜係點, 不過我知巴黎除左有法國菜食仲有好多唔同國家既好野食.今次就講下我自己食過既野食! 相多啲所以我要分開兩篇寫(講到食真係多啲野講哈哈), 不過呢篇講左啲法蘭西野先!
首先我一定要講呢一餐! 因為呢餐係我覺得最最好味亦都係我最最掛住既, 就係鴨胸(magret)同truffade.我本來係唔係太中意食鴨胸, 但唔知點解覺得黎到法國係一定要食下鴨.呢個鴨胸我冇誇張, 佢真係我咁大個女食過最好食既鴨胸! 唔UN, 唔羶, 好JUICY, 好淋, 好似据緊扒咁! 係真係好好好好味! 另外個truffade我之前都未食過, 佢係用芝士, 蒜頭, 同薯仔煮到好似薯蓉咁但又未至於係好蓉…味道係十個好味!!! 不過食完之後就會成口都係蒜味哈哈.↑↓ Magret & truffade. 塊鴨胸佢寫到明有380g所以真係好大塊.佢會問你塊鴨要幾熟(好似牛扒咁) 我要左pink, 你睇下佢嫩嫩既粉紅同幾多汁我而家見到相到口水流! 上面張相既左上角你可以見到個truffade啲芝士有幾多!!!飯後就黎一杯espresso, 但重點並不是杯咖啡而係跟咖啡既嗰塊speculoos! 佢好似係一塊cinnamon cookie咁, 好喜歡cinnamon既我大愛呢塊餅! 所以我買左一包返香港自用送咖啡! (speculoos係普通野, 各大小超市都有得買)
間餐廳有兩間分店, 我就係去14區個間, 地址如下:
跟住另一日我就去左食法國薄撐, 原來咸既叫做galette bretonne, 甜既先叫crepe, 真係唔識野.其實我喺香港食過一次galette bretonne, 喺灣仔皇后大道東嗰間, 但嗰時冇乜特別感覺, 只係覺得間野好大陣油煙味…去巴黎前都冇諗話要再試galette, 只係嗰日諗唔到食咩好, 突然又諗起呢樣野, 心諗好啦再比個機會佢睇下係咪喺法國會好食啲…結果係可能心情好, 所以好似係好食啲喎哈哈!
↓一樣地叫左apple cider, 一樣地都係用碗飲, 其實真係幾好飲!
↓ 我叫左個cheese + mushroom, 冇ham咁咸, 個皮煙煙韌韌, 都幾好食.咪睇佢薄薄地咁, 其實好鬼大塊, 芝士又多, 食完之後好滯.想叫crepe食都食唔落.唯有下次再黎試.
間餐廰喺15區, 就係我住既studio附近.聽講開左好多年, 算係老字號卦?
前文有提到我住既附近有好多bakery, 於是乎我隔日就會幫襯佢地一次.由於本人好中意食croissant, 所以如果要去買早餐食, 一定係去買croissant! 基本上我覺得是但一間既croissant都好食過香港好多! 好脆好香仲要好大件! 真係朝朝食都唔厭! 仲有, 其實我覺得法國食野樣樣都大大件/碟, 如果食埋前菜我係唔會食得晒所有野! 甜品冇次食得落! 所以我真係唔明點解法國既女人食完main course仲可以食甜品但都唔肥…點解???
根據小丸子既哲學, 黎到法國係一定要食法國蝸牛.我都唔執輸, 因為喺香港食嗰的都唔係蝸牛, 而係田螺.所以, 咩都要試既我死都要試.結果係…我覺得唔難食, 但都唔係好食囉, 叫做一場黎到點都要試下咁啦.(其實我好鬼娘係都要試啲老土野哈哈)
好下次繼續講我既飲飲食食, 下次會講我從來未食過既黎巴嫩菜.


text:
- 科二半坡定点停车技巧
- 半坡定点停车技巧口诀
- 定点停车技巧图解看点
- 定点停车技巧图解2014
- 科二坡道定点停车技巧
- 学车定点停车技巧图解
- 定点停车与半坡起步
- 皮卡半坡起步定点停车
- 科二半坡定点停车图解
- 科二半坡定点停车起步
- 坡道定点停车怎么看点
- 驾校坡道起步定点停车
- 坡道起步定点停车
- 皮卡车定点停车图解
- 坡道定点停车如何看点
- 科目二坡道定点停车
- 2坡道定点停车图解
- 定点停车怎么找点图
- 皮卡坡道定点停车
- 坡道定点停车标
- 坡道起步定点停车看线
- 定点停车与坡道起步
- 坡道定点停车和起步标
- 坡道定点停车标志
- 正规坡道定点停车图片
- 江苏坡道定点停车起步
- 驾校坡道定点停车标志
- 坡道定点停车起步标志
- c1坡道定点停车和起步
- 普桑侧方停车技巧图解
- 实际侧方停车技巧图解
- 侧方停车技巧实景图解
- 侧方停车技巧图解视频
- 半坡起步定点停车技巧
- 半坡定点停车技巧图解
- 半坡定点停车技巧
- 2014侧方停车技巧图解
- 科目三靠边停车技巧图
- 新手靠边停车技巧图解
- 新手侧方停车技巧图解
- 捷达靠边停车技巧图解
- 科三靠边停车技巧图解
- 坡起定点停车技巧图解
- 坡道定点停车技巧
- 坡道定点停车技巧图解
- 新手停车入位技巧图解
- 科二上坡定点技巧图解
- 定点停车技巧图解
- 皮卡定点停车技巧图解
- 新规定点停车技巧图解
- 2013定点停车技巧图解
- 半坡定点与起步
- 半坡停车技巧图解2013
- 考场半坡起步定点图解
- 半坡起步定点停车图
- 半坡定点停车图解
- 定点停车半坡起步图解
- 上坡定点停车技巧图解
- 半坡起步标准停车
- 半坡定点停车技巧口诀
-
- 2017年科目二坡道定点停车技巧
-
- 科目二坡道定点停车和起步技巧
-
- 2016年科目二半坡起步定点停车操作技巧
-
- 科目二坡道定点停车和起步技巧
-
- 科目二考试 坡道定点停车技巧分享
-
- b2半坡定点停车技巧 2015科目二坡道定点停车和起步技巧图解
-
- 科目二坡道定点停车和起步技巧
-
- 科目二坡道定点停车和起步技巧
-
- 科目二半坡起步定点停车考试技巧
-
- 科目二坡道定点停车与起步考试技巧
-
- 科目二坡道定点停车与起步操作技巧详解
-
- 科目二坡道定点停车和起步技巧
-
- 科目二坡道定点停车和起步技巧
-
- 科目二 坡道定点停车技巧分享
-
- 科目二坡道定点停车与起步的考试技巧
-
- 科目二坡道定点停车技巧
-
- 科目二 坡道定点停车技巧分享
-
- 科目二坡道定点停车30cm技巧
-
- 科目二坡道定点停车和起步技巧
-
- 科目二坡道定点停车技巧视频
-
- 2015年科目二坡道定点停车和起步技巧
-
- 科目二考试 坡道定点停车技巧分享
-
- 科目二考试 坡道定点停车技巧分享
-
- 科目二考试 坡道定点停车技巧分享
-
- 科目二半坡起步定点停车技巧详解
-
- 深圳驾考科目二坡道定点停车考试技巧图解
-
- 科目二考试技巧 坡道定点停车和起步
-
- 科目二 坡道定点停车技巧分享
-
- 科目二坡道定点停车和起步技巧
-
- 科目二半坡起步定点停车技巧
-
- 揭秘科目二坡道定点停车与起步技巧
-
- 科目二坡道定点停车和起步技巧图解
-
- 科目二定点停车技巧图解
-
- 科目二坡道定点停车和起步技巧要领
-
- 驾驶员考试科目二之半坡起步与定点停车的技巧
-
- 科目二考试 坡道定点停车技巧分享
-
- 科目二定点停车技巧图解
-
- 科目二坡道定点停车和起步技巧
-
- 科目二坡道定点停车和起步技巧指南
-
- 科目二定点停车与起步考试操作技巧
-
- 科目二坡道定点停车技巧
- 科二半坡定点停车技巧
- 半坡定点停车技巧口诀
- 定点停车技巧图解看点
- 定点停车技巧图解2014
- 科二坡道定点停车技巧
- 学车定点停车技巧图解
- 定点停车与半坡起步
- 皮卡半坡起步定点停车
- 科二半坡定点停车图解
- 科二半坡定点停车起步
- 坡道定点停车怎么看点
- 驾校坡道起步定点停车
- 坡道起步定点停车
- 皮卡车定点停车图解
- 坡道定点停车如何看点
- 科目二坡道定点停车
- 2坡道定点停车图解
- 定点停车怎么找点图
- 皮卡坡道定点停车
- 坡道定点停车标
- 坡道起步定点停车看线
- 定点停车与坡道起步
- 坡道定点停车和起步标
- 坡道定点停车标志
- 正规坡道定点停车图片
- 江苏坡道定点停车起步
- 驾校坡道定点停车标志
- 坡道定点停车起步标志
- c1坡道定点停车和起步
- 普桑侧方停车技巧图解
- 实际侧方停车技巧图解
- 侧方停车技巧实景图解
- 侧方停车技巧图解视频
- 半坡起步定点停车技巧
- 半坡定点停车技巧图解
- 半坡定点停车技巧
- 2014侧方停车技巧图解
- 科目三靠边停车技巧图
- 新手靠边停车技巧图解
- 新手侧方停车技巧图解
- 捷达靠边停车技巧图解
- 科三靠边停车技巧图解
- 坡起定点停车技巧图解
- 坡道定点停车技巧
- 坡道定点停车技巧图解
- 新手停车入位技巧图解
- 科二上坡定点技巧图解
- 定点停车技巧图解
- 皮卡定点停车技巧图解
- 新规定点停车技巧图解
- 2013定点停车技巧图解
- 半坡定点与起步
- 半坡停车技巧图解2013
- 考场半坡起步定点图解
- 半坡起步定点停车图
- 半坡定点停车图解
- 定点停车半坡起步图解
- 上坡定点停车技巧图解
- 半坡起步标准停车
- 半坡定点停车技巧口诀
Copyright@2013 小手网


text:
香美 必去景點及今子浦海灘附近酒店推介
今子浦海灘附近酒店預訂
神秘優惠價幫你慳更多
即時揭開神秘優惠價,慳得更多
香美必去推介 - 今子浦海灘
想去 香美 自由行?等 Hotels.com 帶你玩盡 香美今子浦海灘 啦!留意我地文章,話你知去香美 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋香美今子浦海灘 附近有咩酒店,等你更加容易計劃行程,慳返酒店來回景點嘅時間.
香美今子浦海灘 自由行
去得香美今子浦海灘 自由行最緊要一定係揀啱日子去.一啲熱門景點例如,香美 嘅 今子浦海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
香美今子浦海灘 交通
想去今子浦海灘 暢順無阻濟,最好就係出發前,睇清楚香美今子浦海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
香美今子浦海灘 必食必買攻略
香美今子浦海灘一直都係旅遊熱門地點,去到香美今子浦海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
每一次睇見新聞有學生輕生(這個學年第19宗, 包括8宗來自中學生), 請問你第一個感受係乜? 「駛唔駛自殺咁傻呀?」「有勇氣死點解冇勇氣生存落去呀?」「有冇諗過其他人感受呀?」其實大家有冇諗過呢個教育制度同社會風氣, 已經日趨嚴重! 跟又死唔跟又死! (當然唔跟風嘅父母最值得一讚) 但係要家長不隨波逐流, 逆流而上唔係一件容易嘅事, 所以往往佢哋嘅小朋友就成為犠牲品!
唔駛多講, 今日嘅教育制度大家都知有幾大鑊, 每日番學放學仲要全日制都用咗佢12個鐘, 番嚟又做功課又補課又上興趣班, 連瞓覺時間都冇! 都唔好講玩同埋溝通時間!
可能好多家長會話「我從來冇逼自己小朋友, 只係會提供一個學習平台俾佢哋, 如果佢哋唔肯學最終都唔會逼佢哋」, 又或者話「小朋友唔識辛苦, 佢哋當去玩之嘛!」等說話.但係撫心自問, 你真係重來冇要求佢哋攞到好成績? 去比賽嘅時侯真係冇諗過要佢哋贏? 雖然口裡話「It's nevermind, try your best!」但係比賽或考試前你咪又係要佢哋日日練到隻嘢咁! 有陣時父母自己都未必知道自己不其然流露了對小朋友的極大期望!
再加上小朋友其實都希望自己的父母欣賞自己, 愛錫自己! 覺得應承父母嘅要求會令佢哋開心因此佢哋嘅欣然接受又係咪真係佢哋心目中所願呢? 其實小朋友未必可以好似大人咁, 好清晰咁表達自己嘅意願, 又未能預料生活時間表會有變樣! 可能佢哋都唔知報多幾樣興趣班係會令自己冇時間睇電視同玩具!
其實以上都只不過係一個假定或者推測佢哋輕生嘅原因, 大部份新聞及媒體報導都會話嗰個輕生嘅學生係因為學業壓力而自殺, 跟住又訪問番佢學校嘅教師同校長, 話佢係品學兼優, 平時好乖好靜! 總之將佢講得好好, 等讀者覺得有點可惜, 家長們得點安慰! 我並非話唔係事實, 但係唔該唔好幫佢哋假設咁多嘢, 重點不在於佢哋點解要輕生, 反之係各位父母同佢哋有幾多溝通, 用幾多時間去聽佢哋講嘢!
所以唔好再同我講話「嗰D跳樓自殺嘅學生有冇諗過父母感受? 知唔知你老豆老母會幾傷心?」我想講佢哋依家諗住去死仲點會去顧及其他人感受, 在生又要顧佢哋感受, 臨死前又要顧佢哋感受, 不如大家先去關心呢個學生嘅感受先啦!
無論係學業壓力(可能叻叻嘅小朋友讀得好自在), 父母期望(可能有父母好開通又平衡得好好), 生活唔開心等咩原因都好, 聆聽, 擁抱同鼓勵真係好重要! 即使你用咗幾多時間喺學業, 興趣班及比賽上, 唔該請你花番一定嘅時間喺呢三方面上! 係「真 ‧ 聆聽」; 「真 ‧ 擁抱」 及「真 ‧ 鼓勵」!
搜尋
標記
近期文章
文章分類
舊文重溫
- 2018
- 2017
- 2016
- 2015
- 2014
- 2013
- 2012


text:
去旅行,一眼認出邊個係香港人!| 4個香港人去旅行特質
01 | 巨型行李箱
不得不承認,香港人嘅購買力非常驚人,雖然我哋唔會攞住個行李箱周街走,或喺人哋店舖門口執貨.但去到機場見到巨型行李箱,好大機會都係香港人.
當你去台灣,韓國某幾個大型超市,就好似返咗香港咁,入面全部掃緊貨嘅都係香港人,場面都幾壯觀.
02 | 雙腿好似摩打
曾經同幾個台灣朋友生活一段時間,佢哋都一致表示:「點解香港人行得咁快?」冇錯啊!因為香港人每日都趕返工,趕返學,趕搭車,趕返屋企……步行速度可算係全球之冠.
如果你去到外國,見到有人喺人群中靈活穿梭,仲可以低頭攞住手機睇嘅,一定係香港人.
03 | 到外國唔入有中文字餐廳
去到外國,一定要試外國傳統口味,呢個係我去旅行嘅宗旨.當我喺門外見到「歡迎中國人」嘅字牌,或門口停泊住幾架旅遊巴士嘅餐廳,一律都唔會入去.
一句講晒,就算唔識睇menu,餐牌一張圖都冇,都係香港人至愛.
04 | 訂位甩底放飛機
承上,好多香港人都追求享受到當地味道,近年好鍾意去日本某類型壽司店,一定要預先訂位,亦唔能夠揀當晚食乜,完全由個師傅一手包辦,佢煮乜你食乜.
網上睇過好多訂完位放飛機嘅例子.但日本壽司店係根據客人訂枱人數嚟買食材,日本人好講求信用,預訂唔會收取費用.頂多加句:「如訂位不出現,會造成我們很大困擾喔~」
對於日本人嚟講,對其他人造成困擾,仲慘過沒收訂金.可能係文化唔同嘅關係,喺香港訂咗位no show 至多空番張枱出嚟.
總結:
必須承認,香港旅客唔屬於非常優質嘅一群,聽過最多外國人對香港旅客嘅印象,就係冇禮貌同冇手尾,訂位之後甩底,去咖啡室唔會執番餐盤.
雖然每個國家嘅文化唔同,但並唔係大晒,就好似強國周街屙,都係佢哋文化嚟……跟番人哋國家習慣都好應該.日本小學生嚟香港沙灘離開時,唔止自己帶嚟嘅垃圾,連附近嘅垃圾都清理埋,呢樣嘢係值得我哋學習.
下一頁:日本餐廳唔歡迎遊客 ,有錢都唔賺真係蠢?
延伸閱讀:唔接外國客,訂位訂房先付款 | 日本趕絕失格旅人 no show


text:
70後專唱老餅歌被恥笑 樓主被網民瘋狂反插
環球膠報|圖片:
70後專唱老餅歌被恥笑 樓主被網民瘋狂反插
最近有網民喺討論區開Post技訴,事緣佢同一班90同00後去唱K,點知有個70後就埋堆跟埋去.好啦去到個個都唱吓新歌,韓國歌,但嗰位70後就專唱老餅歌,啲fd都笑個70後老餅,仲話「以後冇咩必要都係唔好同啲老嘢唱K」……
原文如下:
唔少網民紛紛留言,不過多數都係反插樓主唔識嘢,正一「井底之蛙」:
索布斯基
x 90後好多都中意張學友同張國榮
沒有情緒的人類
D 00後 識條X咩
山捉牛肉球
樓主口噏噏扮識唱韓文
Mannnnnxd
知唔小90 00後都鍾意張國榮
包括小妹
沖出嚟柒 ?
眼光咪咁短淺啦井底蛙
碧基的放縱
Neway而家仲有張國榮版有心人咩?重作啦
第六道天魔王
自己柒就收啦
敏史忽
樓主擺明博X,真係X佢都廢X事
願知生命誠可貴
基本尊重都唔識,如果件事係真樓主應該幾乞人憎
芯哥啤住你•••
點韓文歌又唔X係唱 唱到唔咸唔淡咁想點姐
試過同班同事唱 dllm 點完唔q係唱 無下次
魯路修Vi不列顛
收爹啦死垃圾
聽埋哂d垃圾韓狗歌
真係一代不如一代
00後都係垃圾
同場加映:「一人一個唱K之禁忌」
好多人都鍾意唱K,不過唱得K就預咗有人做咪霸,有人五音不全,仲有好多唱K嘅大禁忌,一齊睇下呢九大唱K「 L」,你又中咗幾多個!早前有網民喺連登開post,「一人一個唱K之禁忌」,樓主就講咗呢三個禁忌:
當然就唔止呢三個咁少啦!仲有好多唱K嘅大禁忌,一齊睇下呢九大唱K「 L」,唔知你又中咗幾多個呢?
1. 唔識都要唱L
成日都有人明明唔識唱嗰首歌,又要跟住唱,唱到啲音錯晒,不如下次練熟首歌先唱啦!
2. 高音L
專唱埋啲高音歌,想人哋知你唱歌好好聽,不過一唔小心就唱到走晒音.
3. 冇咪都要唱L
K房少咪就一定㗎啦!有時你識唱嗰首歌,但又冇晒咪,就大大聲咁唱出嚟,再唔係拎啲嘢喺手扮晒有咪照唱.
4. 手殘L
總有啲人拎住個搖控揀歌,但又手殘成日咁錯制,唱唱下俾人cut走首歌,心入面即刻X咗出嚟.
5. 煩膠歌L
專唱埋晒啲煩膠歌,再唔係成日唱埋同一個歌手,你估依家開演唱會咩?煩唔煩啲?
6. 純粹聽歌L
成班人去唱K總有人去到係唔唱歌,都唔知佢去嚟做咩?不如返屋企聽Youtube啦!
7. 歌神L/咪霸L
全程拎實支咪唔放,一直唱當正自己開緊個人concert,真係喺度幾個鐘都聽到同一把聲,搞到咩mood都冇晒!
8. 五音不全L
唱到走晒音,仲要起勢唱,「你就放過我好嗎?」
9. 改歌詞L
有班fd好鍾意將普通話歌唱成廣東話,廣東話歌又唱成英文,真係搞佢唔掂.


text:
觀塘apm商場星期日晚飯時間,L2層嘅food court全場爆滿,食客鄭先生同朋友食食吓飯,突然聽到有人起哄,此起彼落嘅尖叫聲,又有細路仔嘅喊聲,鄭先生諗緊因乜事大家情緒咁高漲嘅時候,見到有個清潔姐姐攞住地拖一邊追一邊掃,就大概估到發生乜事嘞.果然,下一秒一隻老鼠就喺佢一步之內跑過.
大人細路嚇到有人企上凳,有人亂跑避開,姐姐繼續攞住地拖追打隻老鼠,結果另外兩個清潔姐姐加入幫手,結果其中一個姐姐好似用毛巾拍拍拍,終於拍死咗隻老鼠,旁邊另一個姐姐亦好快手,執起隻死老鼠條尾帶走.有人歡呼:「阿姐好英勇啊!」在場有人更拍手掌.
鄭先生話捉老鼠過程只係幾分鐘嘅事,佢話自己都驚睇到啲核突嘢,雖然老鼠好污糟,但作為食客唔想睇到姐姐喺佢面前打死佢,場面太殘忍,結果佢都冇胃口繼續食飯.佢覺得喺大型商場出現老鼠好難接受,「話香港好多老鼠係真㗎,香港衞生好差,最近先話香港出現全球第一宗由老鼠傳人嘅戊型肝炎個案,巿民好危險!」
apm服務處回覆稱,一向會協助各商戶定期進行防蟲滅鼠嘅預防性工作,星期日晚接到L2層嘅cookedDeli by city'super food court商戶通知有關事件之後,嗰晚即時安排承辦商進行詳細檢查,商戶亦都進行深層清潔消毒工作,並加強預防措施.
服務處相信今次係個別事件,會密切留意情況,提醒各商戶要加強清潔同預防措施,同埋向商戶提供積極協助,務求為顧客提供一個舒適同衞生嘅購物及消閒環境.


text:
通常啲星去另一個國家宣傳嘅時候都會學當地嘅語言去打招呼,Fans聽到短短幾句就已經冧到暈〜但有啲韓星嚟香港開Show嗰時就特登學廣東話歌唱畀Fans聽,仲要唔係hea貨隨便唱就算,而係咬字超清𥇦!明顯下過苦功真係令我哋呢班香港Fans無限感動啊〜〜〜〜
IU
IU每次嚟香港開Show都一定會唱廣東歌,《囍帖街》同《喜歡你》呢兩首Cover相信韓迷都唔會陌生,唔單止唱得好聽,發音仲超準,唔洗睇歌詞都聽得明!上年更加將自己嘅歌《夜信》填上廣東話歌詞,變成廣東歌《長夜》,超好聽der💗💗💗
池石鎮
你以為IU係第一個嚟香港唱廣東歌嘅韓星?咁你就錯啦,王鼻大叔池石鎮仲早過IU啊!第一次聽池石鎮唱廣東歌真係超級驚喜,除咗估唔到佢唱得兩嘴之外,仲畀佢嘅廣東話發音準確度驚艷到!!試下想像一個韓國街餐廳嘅大叔用超標準嘅廣東話同你講野,你都應該會嚇親2秒🤣
厲旭
厲旭真係唱得好準!除咗努力聽努力練之外,原來佢仲搵咗Super Junior-M嘅周覓幫手,執佢啲廣東話發音先可以咁準!睇Fancam就知全場聽到厲旭唱《命硬》係有幾感動同興奮😆
2AM
2AM聲靚就唔洗講,唱咩歌都咁好聽☺ 估唔到4個成員都咬得好準,編輯覺得昶旻係4個入面發音最標準嗰個!


text:
Jan Wong Photography
服務詳情
評語 提交評語
我地本身唔識Jan,係我地無意之間上網睇啲人嘅comment話佢個樣文靜啲,好似電車男,就覺得好搞笑點解啲人會搵佢,點解啲人會咁樣comment佢.之後我就睇到佢啲相,又真係幾好喎,咁我又知佢同拍片嘅Kelvin有合作開,我又唔想搵啲兩個唔識嘅,佢兩個都做得唔開心啦.佢兩個有合作開嘅,佢哋都會做得開心啲.我approach Jan Wong先嘅,之後上過佢公司見過佢,嗰時我係由零開始,第一個就見佢,之後就問佢好多野,佢都答到我.例如時間突然想改,佢又會比到suggestion我,覺得佢好信得過,所以就揀左佢.
佢真係唔係點講野嘅,但佢係我半夜三更突然諗到我要改rundown時,佢都唔介意答我問題,覺得佢真係好好.我send message比佢冇諗過會即刻覆我,真係半夜三更都覆緊我,比意見我.個rundown係真係趕嘅,佢完全幫我catch up到啲時間,幫我做埋time control.佢知道我邊啲位唔夠時間,佢都會影到相.見過有啲朋友個攝影師幫唔到佢趕個time schedule,但Jan Wong幫我趕到時間之餘仲影到靚相.
我係喺裝上搵到Jan Wong,之後就我直接聯絡佢,上去studio度睇佢嘅work同reference.初初見佢嗰時好靜,佢係嗰種唔係好介紹自己啲嘢嘅攝影師嚟.嗰日我哋上到去,佢開咗幾個file之後就話:「呢啲就係我之前做嘅reference喇,你哋可以睇吓鐘唔鐘意呢啲?」然後就等我哋自己睇,都無乜特別sell.其實我覺得幾好,因為我唔鐘意不停講嘢嗰種攝影師.
不過佢哋都好忙,所以follow up嘅工作佢哋唔會跟得好貼,要自己主動啲去問.其實佢哋都覆得好快嘅,但我哋嗰時就要預到婚禮前1-2星期先有時間可以傾到Rundown,我覺得呢方面時間真係唔係太夠,因為傾完個rundown仲要通知化妝師同埋同酒店嗰邊夾時間之類,都幾趕.例如我本來約好化妝師一個時間上嚟,但傾完rundown先知原來之前佢想要多一個鐘頭影相,咁我就要contact返化妝師推遲多一個鐘先上嚟.好在化妝師時間都flexible,所以最後都好順利安排到.
Big day當日佢哋好有禮貌,服務好好.斟茶嗰時佢有講啲祝賀說話令到個流程好smooth.斟茶過程要影好多唔同嘅相,佢哋都有lead住啲老人家.例如我爸爸媽媽都唔知嗰日其實要點樣做,佢哋就叫我爸媽唔使咁緊張,又俾啲instruction教佢哋點影相之類,我覺得各樣都做得好足.雖然我覺得佢哋價錢係偏中上,但我都好recommend佢.
我見好多人搵Jan Wong,而且我見佢啲相好自然,唔會做好誇張嘅effect,又好識捕捉新人嘅神情,所以就搵佢幫手影Bigday.我哋影咗成日,只喺有一小段時間喺跟佢擺pose,其他時候佢都會捕捉我哋自然嘅一刻.雖然本身仲有諗過搵其他人,例如Kay Chu,但佢冇期,價錢又貴啲,所以最尾搵返Jan,不過最後我都真喺冇後悔搵Jan,因為同佢part喺十分輕鬆同開心!
我想讚一讚拍video嘅Quinton,因為我哋非常之鐘意條片!雖然本身唔識Quinton,但喺Jan studio發現有個朋友搵咗Jan同Quinton兩個幫手,所以我都指定咗要佢哋兩個.
可能Jan比較忙,上去要等佢一陣先可以傾.而且,通常攝影師會喺bigday前同新人再傾傾,不過可能因為bigday嗰排Jan超級忙,所以就冇同我哋傾流程,只喺前兩日問我拎rundown睇.不過我唔喺好著重呢樣嘢,所以都覺得ok.
一朝早佢哋8點鐘到,本身我叫咗room service幫我執房預備影相,因為當時仲未有人到,Jan竟然親自幫我執床,所以好欣賞佢為咗效果好而親身幫我執床!另外,斟茶嘅過程好smooth,行教堂都喺,唔洗特登stop俾佢影相.收到金器利是嘅時候就停一停俾佢影,冇話overun,只喺take幾take就得,唔會好花時間.
令我好感動嘅喺,晏晝嗰陣佢哋堅持唔食lunch,陪我哋喺教堂影相,成隊crew 5個人都冇得食,所以有少少覺得唔好意思,令佢哋最尾要企喺到食外賣,只喺為咗影多啲相.
雖然我哋唔介意bigday前冇得傾rundown,但對其他新人嚟講,有個小meeting傾返rundown會好啲.另外,通常package會包埋成長片段,Jan雖然有包,但真喺非常之普通,我當時睇咗sample,只喺一個好普通嘅powerpoint加音樂.如果佢呢方面可以做得好啲就好喇,所以我最尾冇用到佢嗰條成長片段,另外出面搵人整.
不過,我都真喺要講佢喺一個好專業嘅攝影師!佢影相嘅時候好真情流露,又可以capture到賓客嘅神態,而唔洗人地就佢,加上佢真喺好有經驗,出好多wedding,令成個流程好smooth,所以好感激佢幫我影我嘅big day!


text:
文:HR小薯蓉
相信每個人喺細細個做小學雞嘅時候,都畀老師「逼」過你作一條作文題目叫「我的志願」.對於一個幾歲大嘅小學雞嚟講,呢條題目其實好深奧.喺佢嘅世界,一直都只係諗到「幾時有嘢食?」「幾時有電視睇?」「老豆老母幾時會帶我去迪迪尼?」全部都係好短視嘅願望.你問佢「我的志願」呢啲咁長遠嘅嘢,其實佢連呢個世界有咩選擇都未知.
為咗應付呢條唔知點答嘅作文題目,小學雞唯有向經驗豐富嘅爸爸媽媽請教.而爸爸媽媽好理所當然係望子成龍,建議嘅答案都係醫生啦,律師啦,太空人啦,科學家啦,呢啲行到爆嘅答案,小學雞連呢啲職業其實要做咩可能都未知.於是,佢就根據爸爸媽媽嘅意見完成咗呢篇唔知為咩嘅文章.
喺之後嘅數十年,小學雞變成大學雞,學校冇再叫佢作「我的志願」,讀嘅都係數學,理論,歷史呢啲知識層面嘅知識.當年呀爸呀媽幫佢作嘅「我的志願」,佢自己,甚至係幫佢作文嘅呀爸呀媽,都將個志願忘記得一乾二淨.
到咗有一日,大學雞終於讀完書要畢業了.佢出去搵嘢做,第一次去見工畀人問嘅第一條問題竟然就係同「我的志願」好相似嘅問題:「你到底想做啲咩?想搵份點樣嘅工作.」佢聽到之後啞咗,因為佢呢幾十年嚟都冇再諗過呢個問題.入大學揀科嘅時候,因為為咗入到大學,讀咩科對佢嚟講都冇所謂,所以根本冇諗過自己鍾唔鍾意,或者將來可以做啲咩.就喺經歷咗人生學習嘅黃金數十年之後,佢先發現自己唔知自己想做啲乜.
細個嘅時候作「我的志願」,呢條作文題目雖然看似好簡單好普通,而且答案未必需要當真.不過呢條題目本身嘅意義唔在於個答案,而係在於畀一個契機小朋友開始思考自己嘅人生.更加重要嘅係,呢條問題唔止適用於小學雞嘅階段,喺整個人生無時無刻都需要思考.
請好好看待「我的志願」呢條題目,呢條係一條終生思考題.
責編:李玥展


text:
本文只適用於香港地區的美國簽證申請人,將全篇使用廣東口語.
發文預告
今個星期除呢篇之外會多發一篇極光apps及網頁介紹,咁復活假嘅加拿大極光之旅就正式寫晒喇!
旅程預告
下星期突然好忙,因為老公個美國公務trip終於成行,我成日恨做跟得夫人同佢一齊出trip,但每次我都要番工跟唔到,今次終於跟到喇!yeah!
簽證同機票都喺今個星期搞掂晒,開始覺得實在!於是我要喺出發前處理晒自己工作上嘅手尾先,仲要番公司執吓嘢,再有時間剩的話,plan吓喺老公番緊工嘅時候我可以去邊度逛,所以下星期一定出唔到blog喇,仲以為喺未有新旅程前要寫吓食評間場添,宜家唔洗lu!
申請美國簽證流程
話時話,從來冇諗過自己會去攞美國簽證,若果唔係上次加拿大之旅會順便攞埋,世事真係難以預料嘅!
第一步──填表
下為申請美國簽證官網,有中文版,英文版,喺版頭右上方自己揀想睇中定英.
亦可以直接跳到以下網址填form,呢份非移民簽證表格叫DS-160.
份嘢啲英文唔深,可以完全唔洗查字典亦唔洗用佢網上個翻譯,但有心理準備啲問題煩到嘔.如果想睇中文的話,喺右上角可以揀,揀完係唔會全份變中文嘅,但你將滑鼠指埋去啲字度,好似下圖咁,就會譯咗做中文.
跟住逐題做,啲題目多到無可能逐題講.呢份咁嘅form,實在係form中之極品,將你由面起到落底之餘,仲起埋你阿爸阿媽底!我從來都包辦全家嘅form嚟填嘅,雖然講唔上好鍾意填form,但一定唔抗拒,遇到呢份form中之霸,我填到失常咁大叫咗幾次,相信以後都唔可能遇到一份比呢份更煩更癲嘅form!如果你可以keep住正常狀態一氣過填晒,你EQ絕對係屬於無敵級別,恭喜恭喜!
第二步──交簽證費
填完份極品form,列印張繳費單去7-11交現金,視乎唔同簽證有唔同價格,大部份人係攞旅遊,商務簽證(即B類簽證),嗰種係160蚊美金(1280港紙),如果幾個人一齊申請,可以一齊交錢都得,到約時間見領事時要輸入16位數字交錢code,入埋同一串數字就得喇(其實個系統已經自動map埋串交錢code,如果出唔到先要入).
唔好一交完錢就約見領事喎,因為處理收費要時間,睇下面截圖.
第三步──預約簽證面談
入到去上方連結嘅版面後,要開個賬戶,然後跟指示入資料,要入護照號碼,俾錢收據上嘅16個數字,同DS-160份form確認頁嘅10個數字,如果有家人一齊申請,可以一齊約見,到時一齊埋櫃位.
之前新聞報晒話美國簽證個database炒咗,變咗我哋預約見領事要等個幾月(放心,呢個係十年唔逢一次嘅情況).另外,如果你揀個日子唔合心意,可以一得閒就登入望望,隨時有人改咗時間就會放番啲唔同日子嘅位出嚟.
第四步──見領事
香港嘅美國領事館喺中環花園道26號,纜車站附近.
礙於我係專線司機只揸幾條線,於是決定搭地鐵去到最近領事館嘅中環J2出口.經過公園,過馬路,跟住行上斜,到領事館門口已經成身汗!
過程:
- 保安守門口,要show預約信,再嘟埋預約條碼紙就入得.
- 上樓梯,有保安check袋.
- 去到平台,工作人員會幫你貼label落本passport度同提你拎啲乜嘢埋counter.
- 埋counter後,工作人員會問你去美國做乜,要交公司信俾佢,然後佢會將所有要交俾領事嘅文件成疊用橡筋箍好交番俾你,沿途不斷有工作人員提唔好拆開條橡筋.另外,呢個工作人員都會決定你之前上載嘅相得唔得,但我同老公都俾佢叫再影過,話唔係近照,其實我睇極都一樣樣,張相都唔知影咗夠唔夠兩年,我見多數人都係被叫再影過!嗰度得一部快相機,排晒長龍,美國簽證規格嘅相只得兩格,收費50蚊.貴都算喇,佢話張相唔得,你都係要侷影,最麻煩係部機只食50蚊或以下嘅紙幣,冇的話要過對面馬路花店或咖啡店唱散.就算好似我哋咁兩個人,都冇得入100蚊,要一個還一個.我哋都冇散紙要過去咖啡店唱,咖啡店職員話要幫襯先得,老公話同時間遇到個男仔都係嚟唱錢侷買樽水,於是兩個好似競飲大賽咁想拿拿林飲晒過番嚟,因為領事館係唔帶得食物同液體嘅!所以大家記住帶定50蚊紙幣,包冇衰!
- 影完相要過番counter,有個工作人員會同你scan張相.
- 入領事館(入到領事館過埋安檢先需要講英文,之前全部係本地工作人員.)
- 過X光機同放低手機俾保安
- 埋counter打手指模,十隻手指都要打晒.
- 去另外幾個counter排隊見領事,當日開咗三個櫃位,唔算private,一路排一路聽到最近嗰兩個窗啲領事問乜同啲人答乜.
當日情況:
最近嗰個櫃位個領事幾靚女,剛啱一對老夫婦埋櫃位見佢,伯伯恭恭敬敬好用心咁講出佢預先準備好嘅一句英文,表示英文唔好.個靚女領事竟然同對老夫婦講普通話,仲肯定講得好過我!
另一個櫃位嘅領事係肥肥哋可愛鬼妹,埋櫃位係一對打扮比較時髦嘅老夫婦,佢哋埋counter企咗好一陣子,我努力偷聽對老夫婦答乜,但都係聽唔清,我估可能對時髦老夫婦答唔到領事問嘅嘢,大家估之後有咩出人意表嘅事發生?!
我諗大家都估到,冇錯喇,老公同我都好清楚咁聽到個領事轉咗用唔鹹唔淡嘅廣東話嚟問問題!緊接住時髦老夫婦嘅係一位操流利英語嘅太太,聽到佢之前已經攞過visa去過美國,好快問兩句就走得,跟住到我哋喇!當中第一個較遠嘅櫃位傾咗好耐未轉過人,亦都睇唔到領事個樣;第三個轉咗普通話台嘅櫃位仍然未問完.
到我哋喇,先問我同老公係咩關係,然後問男先,問佢去美國做乜,喺呢間公司做咗幾耐,然後問我哋結咗婚幾多年,最爆笑係我同老公一齊答,但兩個答案唔同,我強調番我嘅答案先啱,隨即以凌厲眼神睥一睥老公,個肥妹領事見到咁嘅場面就喺度笑,氣氛都幾輕鬆,傾落完全唔緊張,然後又係問我做乜職業,做咗幾多年,咁就問晒喇!跟住佢即時話我哋知簽證已經獲批,同我哋確認一次攞簽證嘅方式就走得.
- 離開領事館前喺X-ray保安度拎番手機,當日所見保安都好醒,已經主動拎定等我哋.
銀行月結,糧單,稅單,相片嗰啲完全冇拎過出嚟,不過穩陣啲都係帶定.
最後,可以去上面條連結度追蹤本護照去到邊,個美國簽證會貼落護照度.都好快呀,我哋星期一見完,星期三老公先行收到速遞,我就星期四收到.
結論係填form最煩最得人驚,其它步驟都冇乜難度.唔需要擔心溝通問題,一來問題淺;二來領事睇嚟識華語,態度亦好平易近人,只要你俾佢覺得旅程完咗會番香港,唔會留喺美國,咁就可以攞到簽證,我哋都批咗十年,如果去南美的話,唔洗專登避開美國,多啲航班選擇.
到美國紐約2015目錄
到「Venus遊世界」總目錄
您可能會對以下博文感興趣:


text:
好懷念以前iPod開箱正面已經
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2013年11月30日 星期六
人生一大挑戰
人生其中一個最大挑戰,係自己幫部機貼保護貼.呢兩日連貼兩鑊,
一晚貼Nexus 5,一晚貼iPod Classic,兩鑊都衰晒,無論事前點樣抹乾淨個芒點樣用膠紙 黐走晒毛粒塵粒點樣揀個乾淨冇塵靚位黐,第一次貼完總會有泡,拉 返起再整,整幾整之後仲衰個底實入晒塵,成塊嘢貼完好似生青苔噉 唔黐好過黐.N5都叫做捨得使錢的話出先達出黃金可以買返張仲有 專人幫你貼埋(我永遠唔明點解我用同一個方法貼,做舖嗰班永遠冇 事,我就貼完仲樣衰過唔貼),iPod Classic連個套都要淘寶淘返嚟,而家芒貼連張轆掣貼紙都收 晒皮,唉笠完個膠套繼續裸跑算.
好懷念以前iPod開箱正面已經
貼咗塊膠膜唔使煩.
好懷念以前iPod開箱正面已經
訂閱: 張貼留言 (Atom)


text:
近日其中一條最HIT嘅新聞,係由於一眾受風災影響而被困日本關西機場嘅過千名中國國民,喺中國駐大阪領事館同日本當局積極溝通協調下,成功獲安排乘搭大巴士直接由機場送出大阪市區.領事館咁貼心嘅服務,正常人讚好都嚟唔切啦,偏偏竟然有部份非常「玻璃心」嘅反中葡萄友,無啦啦彈出嚟亂鬧一番,囍雨見到啲留言,真係覺得好好笑,好想親口同嗰班人講:「好酸呀,節省少少啦!」
安排過千旅客撤離
中國駐大阪領事館今次做得其實真係非常唔錯,首先,今次被困關西機場嘅中國國民足足有1,044人,中國領事人員深明「一個都不能少」嘅道理,足足安排咗15部旅遊巴士接載,結果係非常短時間內就完全撤走晒被困嘅中國國民,你話抵唔抵讚先!仲有喎,喺呢1,044個旅客入面,港,澳,台旅客其實亦佔咗154人,身為香港人嘅囍雨一方面擔心旅客安全啦,但另一方面亦都覺得好自豪!
好喇,咁到底班逢中必反嘅葡萄友話咩呢?其中一個話:「其實當晚日本方面已經疏散所有旅客.如果覺得一架巴士早半日走就要謝主隆恩,我只係覺得中國人奴性真係太強.」嗱,呢啲咪吹得就吹,講得就講囉,日本當晚已經疏散所有旅客?你真係唔知,定係太無知呀?關西機場9月4日被吹襲,其他國家旅客一直到9月5號下午都仲排緊隊搭「官方巴士」,而「官方巴士」係會將旅客送到一個港口,再搭船離開機場,而且因為運載力不足,一般旅客平均都要等好耐先上到交通工具,可以話係非常「折騰」.
領事館職員不求「多謝」
再者,據獲救嘅旅客講,中國領事館職員並冇要求人哋多謝佢囉,話乜乜「謝主隆恩」,除咗係廢話之外,根本就係侮辱晒嗰班被困嘅旅客,同埋一班盡心盡力服務國民嘅領事館職員.教精你班葡萄友啦,呢啲唔係叫「謝主隆恩」,多謝救咗自己嘅人,呢個係叫感恩,係一種禮貌同修養囉.
除咗上面呢個葡萄友外,另一名葡萄友就話:「要人認自己中國人先救,咁有幾偉大呀?好唔人道囉!」唉,呢位葡萄友如果唔係無知,就肯定係玻璃心碎滿一地,搞到睇唔清事實;首先,一個國家領事館喺天災時候,先援助咗自己國民,到底有乜問題?呢個係國際標準,你唔識,係你無知啫.再者,今次中國領事館救內地,香港,澳門同台灣旅客,根本就冇叫過人認中國人,只要你係兩岸四地人民,希望獲得中國援助,你就可以立刻上車,請問又有乜問題呢?
災難當前「有救無類」 只要願意立刻施援
講真,一個人身處外國,若果祖國唔夠強大,一旦不幸遇到大型意外,真係冇人可以幫到你.先唔好講當地政府會唔會救死扶傷或者施以援助,剩係嗰種徬徨同無助,已經足夠折磨到受害者不似人形;呢個世界冇人可以迫到你認做中國人,而就算你平時唔認係中國人都好,一旦喺國外遇上類似意外,中國領事館都一樣係「有救無類」,除非你自己拒絕人哋支援囉,否則其實都係一視同仁.今日香港仍然有人會唔認中國人,唔緊要,放長雙眼,大家就會知道有「國家」,其實係幾咁重要.
原圖:新華網


text:
喺呢個政治形勢下,我相信中共會越嚟越猖狂咁偷資料.但係香港依家喺中國佔領之下,有一個問題,就係 二步認證 可以用嘅選項好少,我自己唔會寫篇文介紹自己可能賣嘅嘢,多少有利益衝突,但 二步認證 呢個問題,可能例子.
二步認證 用硬體係無可避免
依家香港好多人用 二步認證 ,所謂 二步認證 係SMS,用手機Google Authenticator就已經好叻,但實際上,香港啲電訊公司,如果老闆陸續陷共,或者SMS基建係建基於華為或中興嘅系統,你覺得SMS 二步認證 好安全.Google Authenticator始終係依靠手機,我自己喺德國,銀行保安編碼都唔敢依靠手機,係用ATM插卡果啲喇,更何況電腦戶口果啲 二步認證 .所以用U2F硬體 二步認證 ,基本上係大勢所趨.
我依家自己用Yubico嘅U2F 二步認證 ,點解,因為 Yubico 嘅 二步認證 鎖匙係美國或瑞典製,而且成件嘢十分之硬淨,基本上無乜機會被人喺物理上爆你一鑊,所以我認 Yubico 嘅.如果香港有 Yubico 嘅distributor或reseller,其實我都會建議你落去搵佢地買,保證自己戶口安全最緊要.但依家香港可能因為喺中國佔領下,根本無distributor或reseller,就算你有幸被Google選中,你個免費GMail戶口可以參與Advanced Protection Program,你都買唔到 Yubico 條key,而另一條另一個F字頭牌子嘅NFC Key,基本上係中國製造,俾你都唔敢用喇,中國果啲公司信得過嘅咩,我唔明點解Google嘅Advanced Protection Program會選中國公司出嘅NFC Key,作為日常NFC用嘅另一條key.
我打算HKD 200包郵費寄返香港,但優先會賣俾社運或新聞工作有需要人士,因為始終我考慮唔係賺錢,而係新聞自由以及通訊安全嘅考慮,當然好可能你日後都要習慣用Chrome.如果我住喺德國有呢個便利,點解唔做呢件事當係做功德,係唔係?


text:
相信好多影音發燒友都知,喺香港呢個彈圓之地一套影音系統最貴嘅並唔係器材,而係地方.就算有好好嘅器材但無一個好嘅視聽環境,都無可能發揮得到個系統嘅價值.相反有好嘅地方,唔需要貴價器材一樣都可以好好聲,就好似今次嘅家訪主角Happly兄咁,喺多番要求下,Happly嘅父母批准佢用一間房嚟做獨立影音房,真係唔話得.
今次任務係幫Happly兄調教佢就安裝嘅Sanyo Z4000投影機,其實早前安裝時Happly兄都不時同Anthony PM交流安裝投影機嘅問題.先睇睇Happly兄嘅系統先:-
AV amp:DENON AVR-2808
F: Triangle_GENESE_TRIO
C: ALCHEMIST ADM C
S: Acoustic Energy AE100
SB:ELAC BS52
Sub:SPL-1000 ULTRA (ww oasis 6 1開2)
MP:N3 (Palic hdmi:1.5M)
Projector:z4000 (HDMI:wireworld ultraviolet 6 10M)
Screen:JK HD F2-MARK_2 80"
Happly兄嘅影音空間大約有80至100呎,成長方形用上7.1系統.從相片中大家可以見到Happly兄嘅影音室內嘅牆身同天花都油上深紫色,Happly兄表示其實佢係睇左Tangcoma兄嘅家訪後覺得呢個紫色可以夠深去減少光害,對睇投影有幫助之餘又唔須要將間房油上黑變得太過深沉.所以就學Tangcoma兄用上呢深紫色.
相信有睇開Anthony嘅家訪都已經睇過好多次畫面上嘅調教方法,不外符都係先用AVSHD-709免費校機碟去做Brightness,Contrast,Color同Tint等setting再用上,再用上Coloimeter配合ColorHCFR去調教灰階至D65呢個 平,所以容Anthony不再過編大論寫多次,對呢方面有興趣嘅朋友可以睇返Anthony早期嘅文章(賣廣告....笑).
不過值得一提嘅係當晚Anthony調教部Sanyo Z4000時發現佢只有一個RGB levels調校,同一般投影機設有RGB gain同RGB offset唔同,反而同舊款嘅Z3000依Anthony記憶所及係有gain同offset的.
唔緊要,用80% IRE校一次再睇睇效先算.校完發覺除咗80%嘅灰階做到D65呢個水平外,其餘都比較偏離而低光嘅灰階偏離得較嚴重.咁就唯有用上50%IRE呢個中間位落墨.用呢個方法出嚟嘅效果比用80%嚟校會好啲.
校完後就試試Cars,呢套卡通片嘅聲畫都有好高嘅水準,Sanyo Z4000配以JK幕出嚟嘅效果二錯,色彩自然唔誇張.而音效方面開頭一段賽車經過時嘅引擎聲十分震撼,速度亦算快.
之後再試ron Man 2賽車一段,主角賽車被電鞭襲擊一下力量十足, 而之後嘅爆炸聲亦十分震撼.
及後尾段大決戰,大亂鬥中聲音都算有序,唔會出現好亂嘅情況.
最後試埋隻Torn,主角騎電單車比賽一段開頭,觀眾嘅納喊聲十分有現場感.
而及後嘅背景音樂亦十分有氣勢,低頻震感有力.
總括嚟講,Happly兄嘅影音系統雖然唔屬於旗艦級數,但出嚟嘅效果卻十分出眾,Triangle前置做出十分廣闊嘅音場,而隻10吋Velodyne 喺呢個空間亦能發揮出震撼嘅效果,一切明顯地要歸功於呢個獨立房間.唯一問題係嚟自隻中置,Anthony同Happly兄均覺得隻中置嘅級數同前置有一段距離,而Anthony甚至聽到箱聲.Happly兄表示其實一早已察覺中置同前置唔夾嘅問題,而佢亦正在物識適合嘅中置喇叭.Anthony相信解決咗中置問題後,Happly兄嘅獨戲室會更加毒.
最後多謝Happly兄嘅邀請,可以一嘗獨戲室嘅劇毒.另外就多謝Happly從台灣帶嚟嘅小信.
PS:請各位朋友留意,由今次家訪開始Anthony將不會喺任何討論區轉載家訪報告,如對Anthony所寫嘅家訪報告有興趣,請到顥軒居或add Anthony嘅fackbook繼續支持.


text:
制縣傳說
世界盃聽晚 23:00 開波喇,今屆響俄羅斯踢,對香港球迷嚟講就梗係好事啦,起碼唔洗捱更抵夜,又唔使晨早返工時迫住車睇波,今年賽程同平時睇歐洲賽差唔多,所以應該好易適應,至於今屆邊隊會係冠軍,編者就係德國躉嚟嘅,所以我就買重德國贏同湯馬士梅拿係神射手㗎喇!
話時話,如果德國贏到嘅話,就會係連續兩屆贏到世界盃冠軍喎!再睇返歷史,原來由 1930 第一屆世界盃開始,能夠連贏兩屆世界盃冠軍嘅就只有巴西,而巴西係響 1958 年同 1962 年兩屆世界盃稱王,亦係唯一一隊連續贏到冠軍嘅國家隊,德國今屆真係贏到嘅話,就係第二隊兩連冠嘅國家隊喇!雖然今屆無咗荷蘭同意大利,但仲有好多強隊同黑馬,要過關斬將仲要問過西班牙,阿根廷,巴西,法國,葡萄牙,英格蘭等等,唔知各位讀者大大又有咩心水呢?
波仲有成個月講,家陣講吓其他嘢先.
好多人都鍾意去旅行,尤其係日本,韓國,台灣就係港人最鍾意去嘅地區,而日本應該係最多香港人去嘅,咁你又記唔記得自己去過日本幾多個地方呢?
睇你都唔會記得晒㗎喇,咁不如試吓玩呢個叫「制縣傳說」嘅網頁,響呢度會有個日本地圖,仲分開晒各個縣市,你要做嘅就係響地圖上你去過嘅地方㩒一下,再揀你去嗰度做過乜?例如居住過,住宿過,遊玩過,休息/換車,路過,或者無去過,咁「制縣傳說」就會幫你以唔同顏色顯示同計分,最後加埋晒嘅總分就會顯示響上面嘅「制縣等級」度,咁就知道自己遊日嘅經驗值係幾多喇!
查實「制縣傳說」早響 2015 年就出現,原本係一個由日本人開發嘅 Android App,叫《制県伝説∼都道府県制覇マップ 》,用意係等你知道自己響日本各地留低咗幾多腳毛,不過最近呢個 App 就被下架.雖然係咁,但近排就出現「制縣傳說」嘅網頁版,而且仲有好多香港人玩𠻹,原因係有繁中版,好多人玩完再 po 響社交平台,愈傳就愈 hit 喇!
唔止咁喎!最近甚至出現咗香港地圖𠻹,相信對本地人會更好玩,因為「住過」嘅分數會多啲嘛,另亦有台灣地圖,但選項就以居住為主.講返編者嘅日本「制縣等級」係 146 分,有好多地方都去玩過,但都仲有啲係無去過嘅,相反香港就住過好幾個地區,不過因地方少,所以「制縣等級」只得 57 分,睇返個圖,原來編者係無住過港島區喎,唔知你哋嘅香港「制縣等級」又係幾多呢?


text:
香港從來都唔興讚頌表揚,有嘅係充滿批評同抱怨嘅風氣,試諗下你溫書,做功課,考到好成績,有邊次老豆老母會讚?可能會讚一兩次,之後就會冇咗件事.聽聞唔少九十幾分都畀人鬧點解唔係滿分,到你攞滿分又話要保持住,人邊可能永遠保持高峰水準?
然後,往往喺你偷懶休息嗰陣,就會畀人話你成日掛住打機,想搵時間放鬆下都唔得,時時刻刻都要營營役役,但佢哋永遠忽略你拼搏緊嘅時刻.舉個例子你返工做咗成朝嘢,可能只係抽五分鐘左右嘅時候做下私人嘢又或者去下茶水間抖下,就畀人標籤話你蛇王,公平咩?吓?
一單畫算珠嘅功課新聞,就引嚟各種珍奇異獸嘅留言,真係千奇百趣,珍奇到你O晒嘴.一個人話自己係老師,老師係長輩,所以要尊重尊敬佢;尊重尊敬一個人唔係因為佢嘅身分或輩分,而係佢德行值得你敬重,呢種訴諸權威身分嘅思維,根本就蠶食獨立思考,假設佢真係老師,麻煩佢返去抄《師說》十萬九千次,重要字距,行距,字體大細全部一式一樣先收貨.
第二,佢話呢個係數學科,需要精確.點樣準確法呢?下面已經表示晒係個位,十位定百位咁,你一粒算珠就相等於嗰個位嘅一個單位,如果會因為大小而判定佢係十分一個個位,四分一個十位,咁我相信閣下智力一定非常高,高到無人能及,所以先會有咁獨特嘅思維,可以獨步天下.
唔好講話畀著你做唔做到,一個常人冇工具輔助冇長年累月訓練,好難手繪每樣嘢都一樣啩?我當你真係可以一模一樣,落筆都會輕重之分,要搵完全一模一樣嘅嘢,冇問題嘅,複製貼上,搵機器量產啦.但「係咪完全一模一樣」,呢樣又好似係哲學命題嚟啦,我就唔長氣講咁多.
另一條友,就話老師執著係因為希望小朋友有個規律嘅將來,做功課畫圓圈同規律嘅將來有咩關係我就唔知,但如果要講有規律嘅人生,就係work-life-balance,作息定時等各種各樣,況且,一個小三學生你咁快就要佢投身職場啦?到底生仔同教育係咩一回事呢?
如果生仔只係延續你嘅生命,填補你兒時嘅遺憾,甚至乎只係想「養兒防老」,咁你大可以唔使要佢返學或者讀好書,你求其塞個興趣班畀佢等佢識你唔識嘅技藝,然後求其打份牛工有穩定收入咁咪得囉.
但事實唔係咁啊嘛,每個人都係獨立嘅個體,每個人都有自己嘅生活,會有自己嘅家室,行條完全屬於自己嘅路.望住一堆有悖常理嘅留言,我開始懷疑常識重係咪常識,開始懷疑到底香港人個頭腦有幾精明,定還是只係好多好混亂嘅腦袋?
好心啦,虎毒不吃兒啊.重問邊個害咗啲小朋友,是非對錯都搞唔清楚啊.如果你問我想世界上消失啲咩嘢,我會話,希望所有人類都消失囉.


text:
文:B612flickr(@jacobmar1ey)
一年去七八次旅行,除咗會俾人狂問:「你好有錢喎成日去旅行!」之外,仲有另一個煩惱 —— 所有人都當咗你撈代購嘅.
咩唔好再叫人旅行買手信,呢啲已經係好基本費事多講.去一轉旅行,循例買手信俾屋企同事朋友舊同學女朋友⋯⋯咁就幾舊水.其實係friend嘅,知你鍾意就會自動自覺買架啦,特登買啲未必啱洗嘅嘢係浪費我嘅金錢又浪費你嘅時間.
而家潮流係興,知你去台灣韓國日本,就準備定水蛇春咁長嘅清單麻煩你幫我買吖唔該晒 :) 上至化妝品電子產品下至幫佢女朋友買個bra都有,係筍過網購呀我同你講,起碼唔洗俾運費.
通常佢哋係send一大堆cap圖嚟話要買乜乜物物.我自己就要事先search定呢個牌子邊到有得賣,放落邊一日行程夾啲,好多時其實都係唔順路要夾硬兜遠路去.去到如果無款無色無碼,又要留喺原地直至佢覆我仲買唔買.個旅行先得嗰四五日,唔計頭尾搭飛機,齋幫人買嘢可能就用咗半日.
而且買親嘢都唔知點同朋友收返錢.有時唔同outlet買唔一定同網上標價一樣;幾個朋友啲嘢夾埋一齊買可能會有折;用外幣買要計滙率;唔夠現金嘅用信用卡又有手續費⋯⋯總之如此種種之後,單上面嘅價錢同我實際上付出嘅好少可係一樣.試過一次收得貴過幅cap圖嘅標價,就俾同事串:「嘩你以後淨係做代購都搵到食啦.」我 以 後 都 無 再 幫 呢 個 人 買 過 嘢.
仲有交收.好多時代購嘅嘢買完都係趕住俾返朋友,每次去完旅行後至少一個禮拜,日日放工嘅行程都係去勻港九新界交收.我試過捧住個台灣買嘅芝士蛋糕返公司,放工捧埋去酒吧生日party,完咗仲要送個蛋糕去朋友屋企樓下,慘過外賣仔.
我都試過請朋友幫我買嘢,但真係試過晒網購淘寶專業代購都搞唔掂,自己一年半載之內又唔會去嗰頭旅行先麻煩人哋.
下次有朋友去旅行嘅,就留啲空間俾人,自己上網搞掂啦!
本篇圖文獲作者B612授權刊登,未經准許,請勿轉載!
B612 Facebook:https://www.facebook.com/b612lpp/
作者的其他文章:
>> 開張附屬卡俾女朋友,不知幾有型
>> 今晚,我只係做咗一舊水人情
評語
免費登記成為U Lifestyle 會員
即時接收最新資訊並盡享獨家優惠!


text:
話慢唔慢,話快唔快,就係咁,我呢個唔想做又要做既偽富家子又開始左打工生涯第二章已經一個月了.
基本上我適應力強,都冇話乜野慣唔慣,同以前比較,真係好多唔同,不過我就係想唔同,如果同以前一樣就仆街了,唔係我諗住轉工把托呀?
呢 間公司,返工放工時間準時,呢度全個DEPT依家最早返多數係我,走既時間一定唔會過六點半;以前間公司,返工放工時間我極唔準時,果度全公司基本上我早 返果日一定係因為有好大鑊既事要處理,如果唔係我返到去都會落街食個早餐先再返上去,每日走既時間平均唔會早得過八點半.
呢間公司食飯準 時,我最欣賞佢SET左SCHEDULE SCAN VIRUS就正正係食飯時,人人見到開始SCAN VIRUS就知道要去食飯,進食定時,很健康;以前公司,食飯時間極唔準時,到左食飯時間唔會有人起身行動,一D比較有勇氣既同事起身提議大家不如去食晏 係在面子上冒了很大的風險,因為如果到時冇人SO佢咁就真係好冇面了!
呢度公司香港人數係近三百人,IT DEPT連我在內有三個人,即係三個人SERVE三百人,不過都叫做應付得到;以前公司連珠海OFFICE都係約二百多三百人,IT DEPT有四至五人,不過IT有多少人都唔係咁重要,因為事實上,情況係全公司二三百人既存在,都係為左SERVE緊兩位老闆,感覺上公司經營得好唔好同 D同事都好似冇關係咁...
呢度公司走出走入唔係咁自由咁...落一落街要FORMALLY講聲,其實都唔算好麻煩,不過我都決定左,OFFICE HOUR入左OFFICE就唔落街,因為連些少手續我都唔想做;以前公司,我走左去邊都唔會有人理,工作自己安排,其實都真係FREE.
呢 度公司個直屬上司係IT MANAGER,凡是我都REPORT俾佢知,乜都會請示下佢先,由於係IN HOUSE野,一D雞毛蒜皮既事我都會即時REPORT俾佢知,初初其實真係覺得好怪,又有D唔知點咁,但好在,呢度D工作範圍實在簡單得很,又唔駛寫 WORKING REPORT,又唔駛開會,唔駛開會自然唔駛寫MEETING MINUTES,超開心;以前公司,直屬上司係COO,的而且確我唔會果D芝麻綠豆既事都會REPORT佢知,不過我後來諗返先知原來佢都想我 REPORT D芝麻綠豆既事,可惜當時我已經離左職,嘿嘿~~果度工作講得好聽叫做多元化有挑戰性,講得唔好聽係永無寧日,問題天天多,仲要新奇剌激鑊鑊甘,咁都唔緊 要,但可惜我地好多時間係用左來開會,而開會之前寫WORKING REPORT又要用時間來準備開會,如果唔係俾人叉能廚到答唔出會相當無癮,開完知之後又要寫MEETING MINUTES,人地唔知以為我真係一個作家~~一個星期有一半時間吟詩作對,個TASK LIST當然長期好多OUTSTANDING野啦,不過你都可以話我辦事不力既...呢D我會檢討,不過我當日都試過好多方法改善,都唔掂,就當我渣好 了...
其實仲有其他有趣既對比,而有D冇話邊間好D邊間唔好,不過總括來講都係依家舒服簡單,掉轉講話係咪好有前途又唔係喎,又真係唔 係咁多機會學野,或者有D鑊爆下等你可以學多D野(雖然爆鑊真係會學到野,不過唔駛客氣了),但係安安定定你都可以安排到時間睇多D其他資料,都算係咁. 而依家呢間公司各方面都有好多野符合我當時搵工心目中想果d條件,就係時間夠穏定,唔太忙,咁先可以實行其他計劃,依家呢半年先儲返d糧餉,然後就可以走 下一步棋了,真係好!


text:
太陽底下無新事,每幾年大學嘅學生活動總會畀人拎出嚟笑同批判.以前有互片,ocamp,去到和聲beat,今年就輪到何東嘅cheer.Dem cheer dem beat都會畀人批鬥,問題大概唔係在於活動本身,而係我地被灌輸嘅價值觀有好大嘅fallacy.Dem beat對佢地黎講之所以戇鳩,係因爲佢哋認爲呢樣嘢冇意義(aka 作用),嘥時間.背後嘅邏輯,其實係認爲大學一切活動都理應有good reason,符合邏輯同效益.
我發覺身邊嘅朋友嘅朋友話cheer beat 戇鳩晒時間嘅,有啲都喺其他帖度哀嘆過煲蠟呢個傳統之滅亡.問題係,點解dem beat作爲無意義嘅傳統理應被取締,煲蠟就可以被懷念?
問題或者出於香港人嘅其中兩個核心價值:功利(or效益),一旦一樣嘢再無作用,就活該被拋棄;同埋理性,一切都必須要符合邏輯.問題係,真心講句,兩方面香港人其實都唔係好叻,效益方面大部份人只會睇到最表面個浸,而無法理解一啲看似無謂嘅嘢潛移默化嘅作用.掉返轉講,我哋好多習以爲常嘅嘢其實都冇乜作用㗎喎.
記得中學嗰陣睇過本朋友寫嘅科幻小說,講述未來嘅人完全冇辦法理解,點解古人要食咁多唔同嘅菜 – 淨係食葡萄糖,蛋白質同提煉嘅維他命,其實唔係效益更好咩?點解要食冇乜效嘅菜?肉?又或者,點解現代人知道煮熟左嘅肉有更高嘅營養價值(亦因爲遠古嘅人先可以意外咁發展出智力),都仲要食戇鳩鳩生勾勾嘅魚生?
至於理性,以及所謂嘅批判性思考,我覺得香港人都去得太盡.唔知係咪呢十年左翼思維市場太大,抑或我地真係處於一個好後現代嘅社會之中,理性似乎已經壟斷左好多人嘅思維方式,但凡一切都要講求意義,理性.但我地嘅生活又係咪應該只以理性作主導?冇用嘅行爲係咪應該一概被取締?我發覺,即使係藝術即使係娛樂即使係食個下午茶,好多嘢都被強行賦予左意義.藝術必須發人深省,娛樂可以防止自殺,食個下午茶打卡可以維繫一個人喺朋友之間嘅存在.敢情其實呢一切都唔係理性嘅產物黎格;點解藝術娛樂同美食唔可以因爲純粹享受而存在?
作爲一個帶住保守主義同感性原罪嘅人,我赫然發現,今日嘅我哋好識得毫無保留批判一啲看似無用嘅事,無情咁破除一啲冇意義嘅迷信,但冇力去建立新嘅規範同價值.其實所謂理性,所謂普世價值,所謂左翼,通通都係由其他嘢演變出嚟,大多係由歐洲-基督教呢一個曾經嘅神話共同體慢慢誕生.所謂精神所謂價值所謂,不論係荷蘭嘅民族或者係法國大革命,一概都係由一啲唔科學,真相唔光彩嘅神話構建.就算要推翻舊觀點都好,一樣唔會直接否定成個概念.人地係use with caution,均衡飲食,我哋就好似twins咁潮流愛新鮮,左教大過天咁當成教條咁看待.咁樣健康咩?
Dem beat dem cheer 可以係冇用,但係咪真係零作用?即使hall膠畀嘅理由,好似透過dem cheer創造集體意識,團隊精神呢啲咁有幾脆弱都好,難道一件熱血又好,青澀又好,幼稚又好嘅事,就唔可以成爲一班人嘅共同記憶,令佢地擁有同一個經歷,而令hall/書院除左冷冰冰嘅建築之外,變成更有意義嘅靈魂?至少,好多年後,何東會有個妹拍左套《玻璃之城》,用何東嘅記憶,照射香港人面臨大變時嘅心境?特別係喺呢一個時代,當獅子山下神話,認祖關社情意結破滅,左翼嘅福利國神話因爲一國制度而流於虛無,本土精神有待發芽嘅時候,我地卻用最苛刻嘅態度同語氣,鞭打呢棵幼苗,咁結果會係點,大概各位都不難想象,我地又會唔會真係想見到呢個結果?


text:
/圖,文:陳皮
德國嘅聖誕市集同香港嘅年宵花市都有少少類似,都係喺大時大節嗰時俾大家行下玩下,但相對德國呢面嘅開檔時期就長好多.通常嚟講城市嘅市集檔期就會由將臨期第一個主日(Erster Advent)前嘅星期五,又或者會係再早一個星期五開,到十二月廿二號或者廿三號先完;小鎮就短啲,大部分都只係開一到兩個禮拜嘅時間,但都係會長過香港嘅年宵嘅.
飲飲食食嘅攤檔就自然走唔甩啦.賣嘢飲嘅檔就大多數都賣暖嘅嘢飲:朱古力,果汁同Glühwein(紅酒做底,再加其他香料,例如橙皮,檸檬皮等等去煮).Glühwein可以話係德國聖誕市集最有特色嘅一樣嘢,你唔會揾到有一個市集係無賣Glühwein.煮完嘅紅酒相對有啲酒精揮發咗,飲多幾杯都唔會醉.我個人非常鐘意飲,但對有啲人嚟講就唔係太好飲.
至於賣嘢食嘅就五花八門囉.咸嘅,甜嘅,煎嘅,炒嘅,蒸嘅,乜都有得你食.喺到揾食,相同價錢下飽過你去平時餐廳食嘢.
Reibekuchen(大約係薯仔加洋葱煎餅,通常會配蘋果醬)係我第一樣食到嘅嘢.四歐有三件.食完已經勁飽勁驚第二日會熱氣,嗰晚即刻同朋友去咗飲杯鬼佬涼茶下下火.
除咗嘢飲嘢食之外,重有好多嘅係賣手工產品嘅檔口.見到好多都真係好靚,而且手工有返咁上下,但真係好貴,最後都無點買到嘢.
嗰時波恩嗰市集第一日開啲德國朋友已經興奮到叫哂人一齊去.喺香港嗰時我真係未試過問朋友:「喂,你今晚一唔一齊去行花市?」嗰晚到到都好多人,重有戶外音樂表演,喺聖誕市集上果真充滿了快活的空氣.
之後重有去過附近一兩個城市嘅聖誕市集,不過佢地都同波恩嗰個差不遠.反而有次同朋友去波恩附近一個小市鎮,嗰度嘅市集反而比到驚喜我.
錫格堡(Siegburg)位於波恩西北面.人口只係得四萬多少少,大約等於港大科大全體師生加埋,基本上全港十八區每一區都多人過呢到兩三倍.點解呢嗰鎮仔嘅聖誕市集會俾到驚喜我?就係因為呢個市集重嘗試緊去保留中世紀時候嘅模樣--完全唔用電,就連每一個檔口入面嘅照明都係油燈,同其他我去過嘅聖誕市集感覺完全唔同.
雖然呢到係鎮仔,但一樣人山人海.想去買嘢嗰時都一樣要排好耐隊.
去得聖誕市集,緊係要嚟返杯Glühwein先啦!嗰日咁啱有啲涼,而且錫格堡又係山上,飲完全身都好暖.難怪Glühwein會係唔同地方嘅聖誕市集都咁受歡迎.
--(請按第二頁繼續)--


text:
孔姓宝宝名字名字大全
好名字 www.hmz.com 时间:2018-09-21 编辑:小编23
孔衎暄 孔玉宇 孔明杰 孔泽栩 孔文敏 孔晟睿 孔苑博 孔飞章 孔文轩 孔俊峰 孔心裕
孔煜浩 孔欣德 孔建安 孔烨轩 孔飞昂 孔信然 孔鸿祯 孔泰河 孔学文 孔硕界 孔富裕
孔龚祉 孔昆鹏 孔玉书 孔月兰 孔嘉赐 孔学林 孔奇略 孔力行 孔成礼 孔依姗 孔兴轩
孔一凡 孔兴安 孔瀚昂 孔炜状 孔昊苍 孔峻熙 孔建木 孔建业 孔永思 孔玉军 孔星轩
孔思寒 孔鸿文 孔宏深 孔睿麟 孔德宇 孔天禄 孔志勇 孔安国 孔天泽 孔洪双 孔芯轩
孔可可 孔兴贤 孔家骏 孔学熙 孔良平 孔兴生 孔作人 孔弘大 孔建本 孔子轩 孔薪轩
孔秀珺 孔鸿卓 孔运盛 孔浩宇 孔鸿煊 孔乐圣 孔经纶 孔文石 孔成化 孔轩华 孔怡心
孔晨皓 孔和畅 孔志国 孔儒锡 孔景福 孔吉星 孔俊健 孔华晖 孔伟泽 孔文轩 孔鸿华
孔凡彬 孔向晨 孔景铄 孔时杰 孔瀚文 孔浩皛 孔国源 孔庆生 孔俊誉 孔轩轩 孔鸣雷
孔妍景 孔曜曦 孔腾骞 孔熙学 孔乐心 孔维运 孔景天 孔辰钊 孔景平 孔雅琴 孔明雷
孔景妍 孔乐邦 孔凯歌 孔浩淦 孔安志 孔高朗 孔天华 孔阳华 孔开宇 孔文龙 孔煜东
孔润虹 孔同光 孔子濯 孔安尔 孔曜灿 孔奇逸 孔宏浚 孔澄邈 孔俊发 孔奥航 孔振炅
孔海颖 孔嘉致 孔同化 孔乐文 孔博瀚 孔立轩 孔绍钧 孔修为 孔兴国 孔子豪 孔振琦
孔雅辰 孔奇迈 孔飞捷 孔安安 孔鹏程 孔文山 孔鸿达 孔阳曦 孔修远 孔镔庭 孔振炜
孔懿轩 孔嘉石 孔高谊 孔金秀 孔兴庆 孔昆纬 孔瀚钰 孔黎昕 孔永贞 孔鸾汕 孔振琰
孔星爵 孔锐翰 孔昊苍 孔辕琨 孔奇致 孔斌蔚 孔建义 孔昂然 孔咏志 孔时宇 孔振琮
孔阳荣 孔星文 孔力言 孔垣琨 孔高懿 孔乐欣 孔力夫 孔星津 孔鸿才 孔文斌 孔启航
孔运凯 孔嘉年 孔凯康 孔源琨 孔刚捷 孔鸿才 孔正诚 孔宏壮 孔元正 孔梓暘 孔义伦
孔光辉 孔飞语 孔震轩 孔塬琨 孔伟志 孔元龙 孔正真 孔建明 孔弘厚 孔梓皓 孔浩燃
孔德佑 孔乐和 孔令锋 孔渊琨 孔烨赫 孔鸿振 孔兴德 孔运华 孔和顺 孔宇天 孔林帅
孔光济 孔华容 孔奇玮 孔瑗鲲 孔同方 孔康伯 孔博延 孔元白 孔建树 孔佳皓 孔丽亚
孔星华 孔泰清 孔成天 孔瑗崑 孔弘阔 孔国安 孔宏儒 孔震博 孔德水 孔一航 孔晓周
孔浩波 孔安邦 孔浩歌 孔原琨 孔烨霖 孔向笛 孔睿才 孔鸿文 孔建同 孔一明 孔英杰
孔博超 孔华辉 孔光启 孔瑗琨 孔修平 孔骏年 孔飞航 孔稷骞 孔茂勋 孔一达 孔子宴
孔伟茂 孔腾逸 孔敏智 孔瑗坤 孔鹏飞 孔浩宕 孔逸仙 孔浦泽 孔乐志 孔克虎 孔林英
孔浦和 孔飞尘 孔元思 孔福山 孔波涛 孔立诚 孔俊郎 孔俊晤 孔昊天 孔一烜 孔句奋
孔阳波 孔骏琛 孔康德 孔薪奥 孔文林 孔力强 孔安平 孔锐阵 孔嘉悦 孔一笑 孔患孝
孔咏歌 孔翰翮 孔文彬 孔新奥 孔德容 孔昊明 孔君博 孔俊雄 孔旭尧 孔鸿烨 孔俱匡
孔越泽 孔经武 孔弘盛 孔兴奥 孔运鹏 孔靖琪 孔星然 孔波峻 孔晋鹏 孔泊峻 孔薪宜
孔向荣 孔俊良 孔乐成 孔心奥 孔安宁 孔飞星 孔飞翼 孔永言 孔修伟 孔颖淳 孔薪菲
孔波光 孔振锐 孔文昂 孔致远 孔立果 孔正德 孔鸿禧 孔文成 孔峻熙 孔颖源 孔薪乔
孔彦君 孔宇航 孔鸿德 孔煜瑛 孔涵畅 孔玉轩 孔嘉言 孔绍辉 孔宇轩 孔瑞源 孔薪之
孔博耘 孔皓君 孔弘致 孔煜岩 孔飞虎 孔德本 孔高义 孔立辉 孔钰彤 孔碧禧 孔薪一
孔永长 孔起运 孔长逸 孔新讚 孔英范 孔运珹 孔旭鹏 孔德海 孔杰栋 孔泉顺 孔薪予
孔俊贤 孔翰林 孔浦和 孔心讚 孔康裕 孔滨海 孔承志 孔景逸 孔子硕 孔绍荣 孔文静
孔飞白 孔德润 孔玉堂 孔新润 孔高岑 孔弘化 孔俊英 孔英卫 孔飞翔 孔天力 孔乙谆
孔彬炳 孔彭魄 孔兴为 孔新韵 孔永昌 孔俊楠 孔鸿博 孔元嘉 孔梓宸 孔彩艳 孔武慧
孔德华 孔昊硕 孔辰骏 孔新依 孔哲圣 孔泽语 孔运良 孔和泰 孔之轶 孔养众 孔鹿超
孔明珠 孔子轩 孔思源 孔心依 孔雨信 孔英睿 孔承德 孔兴昌 孔莅城 孔养雅 孔冠元
孔智敏 孔英韶 孔茂才 孔嘉慧 孔薪讚 孔睿诚 孔修竹 孔明亮 孔浩原 孔新裕 孔俊元


text:
我晏啲,會喺Medium詳細寫,我對馬來西亞未來政局嘅分析,因為實係長文,Medium適合啲.只不過,香港傳媒喺呢次大馬大選度亂X咁寫,我都係要丙香港傳媒多一次,新華社有political agenda你一定要跟架.好似話王室玩嘢阻 馬哈迪 宣誓,我只可以用Trump嘅tone講:This is fake news.
馬哈迪 遲宣誓嘅原因
正常嚟講,其實唔駛咁快宣誓,特別呢次政黨輪替,理論上應該搞場大龍鳳至係,但 馬哈迪 要快宣誓,因為佢唔做首相,納吉條仆街會快快燒文件,屆時乜叉都唔駛查,越早接掌權力越安全.而納吉你估佢唔知可能會輸,除咗佢應該燒咗部分文件外,佢仲出賤招, 馬哈迪 自己有土著團結黨,但用埋啲怪招迫土著團結黨註冊註銷,所以 馬哈迪 臨時臨急以公正黨人身份出戰.
如果佢無贏選舉,用公正黨人出戰唔會有大影響,但贏咗係另一回事,照常理,王室揸正嚟做,係要邀請公正黨嘅領袖,即係安華個老婆做首相,所以選舉結果一出,王室係立即召見安華老婆,由她出面表明邊個做首相.如果唔係納吉玩嘢, 馬哈迪 一早做咗首相,關王室叉事咩.
安華老婆講係指定 馬哈迪 做後,王室為謹慎起見,先要求各當選議員畫龜簽字支持 馬哈迪 ,大佬呢個絕對要時間,你估啲當選議員係鐵人,仲未計佢地本身都搞緊自己個州嘅籌組政府問題.好嘞,已經十分之快,下午收晒信件俾王室,統治者係要再召開希盟四大成員黨領袖去確認,之後就可以叫政府首席秘書做嘢預備宣誓儀式.呢個係照例做嘅問題,依家香港有報章,係收咗中國柯打挑撥王室同首相之間關係,呢個係十分之嚴重嘅事,我係有理由要求相關香港傳媒嘅老總解釋佢地點解做呢個離晒大譜嘅編輯決定.
當然, 馬哈迪 之前做首相果陣,因為削弱王權,同啲蘇丹係有啲心病,但邊個州蘇丹叫聯邦政府儘快委任 馬哈迪 為相,就係之前被削過王權,同 馬哈迪 有啲牙齒印嘅柔佛蘇丹.呢次成棚馬來統治者都係為子民福祉,暗地幫 馬哈迪 ,呢啲跟開就知.香港啲傳媒係唔係人睇,大家自己都心照.睇國際新聞,都係咪睇香港中文傳媒.


text:
過山車Posted: October 7, 2005 at 7:33 pm
前幾日reinstall左個windows,重新入番晒d program,部機當堂爽晒.發現Hello冇左以前setting個問題,所以就整理左gallery果頁,仲諗住迫下自己努力d寫blog,點知…
尋日開機佢話我分左4份既200Gb harddisk係一個Unpartition Drive,我成個人呆左.我真係受唔起個harddisk d野冇晒呢個打擊.經過一番搶救之後,用左個program check到原來harddisk入面d野仲o係度,只係一時間睇佢唔到,但係仲未知道有冇壞到.不論d野有冇壞到,我都再信唔過呢隻harddisk,所以決定買過隻再配合一個完善既備份方案.而d file有冇事都仲係未知之數…
今日買左個新harddisk番黎,裝番個windows,插番隻問題harddisk,一睇……鬆一口氣.入面d野完好無缺……簡直有重生既感覺.跟住落黎又要去解決另一個今日先出現既問題……
話說今日出去既時候,我部iPod不斷跳歌,最後仲要跳到停左.番黎入左新windows之後即刻試下佢.一插佢就一直connect但係又connect 唔到,裝個iPod Update黎restore埋都係一樣,仲要俾我發現佢個harddisk好鬼嘈.攪左好耐盡晒力都係救唔到,最後決定係要拎去整……好彩部電腦個 harddisk冇事,如果唔係今次真係清袋……


text:
聖誕痛苦東京遊,全街廣東話普通話
今個聖誕諗住同女友去東京relax吓,雖然卜機票時已估到會好多中港朋友齊齊在日本撞口撞面,但果時心諗東京咁大,總唔會完全避唔到中港人嘅,所以唔諗咁多,決定照去.
去到機場果陣已經心知不妙,人多X到呢,除咗港人,更有好多強國朋友唔知嚟轉機定在香港玩完再去日本玩,總之由機場至上到飛機至去到成田機場,我耳邊都係不斷被廣東話同普通話轟炸.廣東話都仲叫做「親切感」,啲強國匪語真係聽到想殺人.全程似走難多過似旅行,神經比返工時更繃緊,女友面色都唔多好睇,呢一刻我已經開始有啲後悔.
由成田搭JR去上野,我以為自己搭緊東鐵線,全個車廂都係喼,有個強國肥仔不斷在喼上爬上爬落,有幾嘢仲踢到我,我怒睥佢,但個死肥仔就扮無嘢咁.事後女友話我知個死肥仔仲摸咗佢屎忽一下.
酒店check in嘅過程唔使多講,你試過旺季去澳門酒店check in,就明係咩一回事.只係我無諗過日本有朝一日會變澳門.
原本我同女友諗住隨意行吓,無乜計劃行程,所以本身諗住都係新宿,池袋之類嘅地區行吓街買吓嘢就算,但係依家咁嘅勢,呢啲地方我哋通通唔敢去了.即刻上網爬文,其中見到台場地方闊大,亦唔算係大陸人最愛果種購物區,於是決定往台場進發.點知一去到就知中伏,當地竟然有目測至少5個大陸團,再加上無數中港自由行,根本就係尖沙咀!我留港行又一城都無咁嬲!
基本上4日行程我哋都係與一大班香港同強國人一齊度過,成個東京突然親切得無晒旅行感覺.據聞香港聖誕期間有成百萬人離港,即係7分之一人外出旅遊,當中又以日,韓佔多數.啲高官成日話中國好快會追上香港,甚至已經超越香港,咁中國人外出旅遊嘅比例係咪都會好似香港咁?13億人乘以7分之一,加上大部分人都係去日,韓,咪即係每逢旺季都會有億幾兩億人湧去日,韓?真係諗起都驚.
強國有啲官員咪成日驚人民接觸外國文化嘅,其實旅行就係最易被外國文化薰陶嘅方式,我懇求中國官員盡快推出旅遊禁令,唔好再比人民接觸咁多日本韓國嘅邪惡民主思想,中國人要度假,坐高鐵去桂林陪林鄭買火腿就得㗎喇!


text:
宮古島 必去景點及友利一目基亞海灘附近酒店推介
友利一目基亞海灘附近酒店預訂
神秘優惠價幫你慳更多
即時揭開神秘優惠價,慳得更多
宮古島必去推介 - 友利一目基亞海灘
想去 宮古島 自由行?等 Hotels.com 帶你玩盡 宮古島友利一目基亞海灘 啦!留意我地文章,話你知去宮古島 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋宮古島友利一目基亞海灘 附近有咩酒店,等你更加容易計劃行程,慳返酒店來回景點嘅時間.
宮古島友利一目基亞海灘 自由行
去得宮古島友利一目基亞海灘 自由行最緊要一定係揀啱日子去.一啲熱門景點例如,宮古島 嘅 友利一目基亞海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
宮古島友利一目基亞海灘 交通
想去友利一目基亞海灘 暢順無阻濟,最好就係出發前,睇清楚宮古島友利一目基亞海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
宮古島友利一目基亞海灘 必食必買攻略
宮古島友利一目基亞海灘一直都係旅遊熱門地點,去到宮古島友利一目基亞海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
想講返呢個12日首爾+仁川之旅,好多謝我個舊同學,帶埋個女出嚟陪我玩,呢次可以咁樣有咁唔同嘅體驗,真係要多謝曬佢哋,好多人話,首爾邊玩到12日,我覺得,其實要我自己一個去,都完全冇問題,呢次仲要多個BB女陪我玩,使到我對於擁有自己家庭呢個夢想,有更大嘅衝動想實現到,如果幸運地有自己嘅小朋友,亦好想好想辛辛苦苦咁帶佢週圍去睇吓呢個花花世界.
由首爾機場行過去搭地鐵嗰條路,好多好多年前一年都行幾次,係近呢幾年次次去到就即刻租車,搞到呢次一行,就覺得呢個似曾相識嘅感覺,真係好唔錯,自己一個人,慢慢嘆杯咖啡,睇吓書,入吓T-Money,先施施然走去搭地鐵出首爾,正,自己一個嗰種自由,真係好正.
呢次首爾遊,日頭全部係去兒童設施,SeaLaLa,首爾兒童大公園,首爾兒童大公園-兒童博物館,首爾大公園-長頸鹿國家,Lilliput都去咗幾間,夜晚就自己新沙洞,明洞,Coxe,高速車站地下街,仲有唔少得要幫家姐去樂天免稅店買化妝品.
湊小朋友就係,唔可以約太早,因為小朋友要訓到自然醒先出得嚟,所以每日差唔多都差唔多要11點先Meet到佢哋,然後除非個地方有嘢食,好似Lilliput係親子餐廳要點埋餐,如果唔係就要食埋先入景點,然後3點左右又會差唔多冇電,有時會更早,所以又可以安排個Tea比大人,餵住奶比個BB女訓,大人就飲咖啡同食食食,之後4點幾5點,玩多陣就要返屋企,我就繼續去Shopping,但人地媽媽返到去仲要幫個BB同自己沖涼,食飯,陪玩,氹去便便,傾計訓覺,而家做父母都認真唔簡單.
然後第7日就拎返部車出發去返仁川,呢次去仁川,除咗重遊呢個充滿回億嘅地方,更加想還埋個心願,就係影相,話說本來準備結婚嘅我,會香港同韓國2邊都影結婚相,韓國嗰邊我已經搵好曬,點知婚結唔成,但都係想搵呢個攝影師幫自己影返輯相,當係送自己一份禮物,一份只有27歲先有嘅禮物.
認真,Model唔易做,影完大半日,成個人都梗曬.
然後仁川仲去吓月尾島餵海鷗,去咗滑室內滑雪場,松島閒逛,之後就係咁超市瘋狂買手信.
呢排返工好忙,唔係太有心機慢慢寫,寫住先啦.
ByeBye了我的12日韓國旅程.


text:
今日嚟咗樂富嘅「茶木‧台式休閒餐廳」試一試!每次經過門口都排哂長龍!等我哋一家入去試吓有幾好食先
上一站>>CLICK HERE!
茶木每一間分店都分別以唔同嘅題目做主題
樂富這一家分店就用咗「音樂」為題
室內環境設計都係同音樂有關
我最欣賞係吊在天花上的燈
都係用一大燈泡配合咪Stand垂吊落嚟
先跟餐嚟一杯酸梅湯醒醒胃!
然後嚟個黑油雞翼麵俾芊芊食
因為佢特別鍾意食麵!
不過我就覺得個麵乍咗D,一來雞翼唔特別入味
二來呢款扁身粗麵口感我麻麻地
之後嚟呢碟原隻菠蘿咕嚕肉就好正
呢個係小菜客飯跟頭先嗰杯酸梅湯
一來佢冇呃你唔係用罐菠蘿,二來佢真係呢四分一菠蘿切出嚟嘅
而且咕嚕肉好好味,外面卜卜脆,裡面熱辣辣仲好林冇骨!配埋隔離有少少士多啤梨藍梅等超吸引
客飯唔係個個小菜都得㗎,有D好大碟有D超唔抵食,有D可以好難食!
之後再試吓D西式嘢!一碟雞肉蝴蝶粉
冇咩驚喜又唔失望咁囉
不過都你睇番個價錢就覺得唔太值
我覺得呢碟嘢最多值$55
之後試吓呢度嘅嘢飲睇吓得唔得先
叫咗杯「許願樹」當然要睇番佢係乜嘢溝乜嘢!
原來係士多啤梨溝紅豆,估唔到....出奇地好好飲
上面仲有塊迷你OREO,蛋卷一條,仲有球綠茶雪榚
最後最後壓軸出場
梗係呢個「草苺香草磚塊蜜糖吐司」
好多人專程而嚟都係食佢
首先賣相不得了,真係見到都流哂口水
起初以為可以當甜品咁食,但係食食吓真係好飽,其實可以當晚飯食都得
每一層打開原來見到下一層
麵包炸到脆卜卜,邊皮挖空一粒粒嘅磚塊塗滿了蜜糖
再點埋少少雪糕同士多啤梨醬真係超強冇得輸
最後加埋客飯送贈嘅甜品藍苺Cheese Cake
真係飽到上頭頂!
離開嘅時侯都只係七點幾!
已經排到條龍長一長...我哋就食完返歸拜拜先
Photo by CANON 5D Mark III, Len | EF 24-70mm f/2.8L IS II USM
呀劍評分: 8分